הוועדה המיוחדת לזכויות הילד, כנסת 20, פרוטוקול מספר 243, 2018-10-10 10:30

יפעת שאשא ביטון: בוקר טוב לכולם.

יפעת שאשא ביטון: אני מתכבדת לפתוח את דיון הוועדה בנושא הצעת חוק הפיקוח על מעונות יום לפעוטות, התשע"ח-2018.

יפעת שאשא ביטון: זאת הצעת חוק ממשלתית שאליה נצמדות הצעות חוק פרטיות של חברת הכנסת קארין אלהרר ושל אנוכי יחד עם קבוצה נוספת נכבדת של חברי כנסת.

יפעת שאשא ביטון: זהו דיון המשך לסדרת הדיונים שקיימנו כאן במהלך הפגרה.

יפעת שאשא ביטון: אנחנו כבר ממש מתקרבים לישורת האחרונה.

יפעת שאשא ביטון: לפני שאנחנו פותחים את הדיון, יש דיון היום ואולי עוד דיון שיהיה קצת יותר ארוך ממה שציפינו ביום שני הקרוב, אבל השאיפה היא שביום שני, בעזרת ה', אנחנו מגיעים להצבעה.

יפעת שאשא ביטון: זה אומר שנשב היום וננסה ללבן את כל הסוגיות, כולל אלה שנמצאות במחלוקת.

יפעת שאשא ביטון: מהשיחות שאנחנו עושים בין הדיונים מאחורי הקלעים ברור שכולנו מכוונים לאותו מקום וכולנו רוצים אותו דבר.

יפעת שאשא ביטון: המחלוקות שיש קשורות בעיקר לניסוח משפטי.

יפעת שאשא ביטון: לכן אנחנו נעלה הכול כאן גם אם נצטרך להתווכח כמו שאנחנו רגילים בשבועות האחרונים.

יפעת שאשא ביטון: גם מאחורי הקלעים נעשה את זה.

יפעת שאשא ביטון: אבל אני רוצה שנצא מכאן כשאנחנו ממש תופרים את כל הקצוות או לפחות את רובם כדי שנגיע ליום שני מוכנים להצבעה.

יפעת שאשא ביטון: אני אודה גם לשותפים הנוספים אם נהיה ממוקדים.

יפעת שאשא ביטון: לא לקפוץ מסעיף לסעיף.

יפעת שאשא ביטון: אנחנו נעבור על הדברים בצורה מסודרת, ואחר כך נחזור חזרה כדי לדבר על כל אותן הנקודות שהעלינו וצריכים לקבל עליהן תשובות מהמשרדים.

יפעת שאשא ביטון: יובל, בבקשה.

יפעת שאשא ביטון: ממשיכים בהקראה מהמקום שהפסקנו.

שמרית שקד גיטלין: אנחנו בעמוד 32, סעיף 59א.

יובל אביגד: סעיף 59א הוא סעיף תוספת של הוועדה.

יובל אביגד: אני קורא אותו: פיקוח הממונה 59א.

יובל אביגד: (א) במילוי תפקידיו וחובותיו לפי חוק זה, יהיה בעל רישיון נתון לפיקוחו של הממונה.

יובל אביגד: (ב) הממונה רשאי, לצורך פיקוח כאמור בסעיף קטן (א) ליתן הוראות הנוגעות לדרכי פעולתו של בעל רישיון, של נושא משרה בו ושל כל מי שמועסק על ידו, ולעניין הפעלת מעון יום לפעוטות, והכל כדי להבטיח את ניהולו התקין של מעון היום ואת מטרותיו של חוק זה .

יפעת שאשא ביטון: דברים שקשורים בהתנהלות השוטפת שאי אפשר לצפות אותם עכשיו אלא נעשים תוך כדי תנועה.

שמרית שקד גיטלין: בדיוק.

שמרית שקד גיטלין: נניח שיש רצף של אירועים של תינוקות שנכוו משתייה חמה של מטפלות ורוצים להעביר את ההנחיות מטבע הדברים יהיה קושי לחשוב על כל המצבים המסוכנים לפעוטות.

שמרית שקד גיטלין: אני יודעת על מקרה שאירע עם שקית ניילון במעון שבעקבותיו עדכנו את ההנחיות להוציא שקיות ניילון מהמעון.

שמרית שקד גיטלין: מן הסתם התקנות לא יכלו להכיל את הכול, ולכן יש סעיף שגובש גם בהתייעצות עם משרד המשפטים כך שהסעיף יעמוד גם בדרישות המשפטיות ויאפשר פנייה ישירה לבעלי הרישיונות וינחה אותם בנושאים השוטפים.

אורי שלומאי: אני מייעוץ וחקיקה במשרד המשפטים.

אורי שלומאי: אני רק רוצה להעיר שלא מדובר פה בהנחיות כלליות.

אורי שלומאי: הכוונה היא שהממונה יכתוב בתפוצת מייל או משהו בסגנון הזה לכל בעלי הרישיון ויפנה אליהם את הדברים.

אורי שלומאי: זה לא תקנות, זה לא פועל תחיקתי הדבר הזה.

יפעת שאשא ביטון: זה דברים שיהיו בהנחיות ישירות למי שמטפל.

אורי שלומאי: ישירות ופרטיות.

שמרית שקד גיטלין: זה יכול להיות ישירות לכל בעלי הרישיונות, אבל הפנייה היא ישירה אליהם.

שמרית שקד גיטלין: זאת לא תקנה שמפורסמת ברשויות.

יעל לינדנברג: אבל השאלה היא לאיזה נושאים זה תחום.

יעל לינדנברג: כלומר האם זה פתוח רוחבית לכלל הנושאים?

יעל לינדנברג: כי הרי יש סיבה שבחוק עצמו מפנים לתקנות מסוימות.

יעל לינדנברג: לפי הסעיף הזה, הסמכות היא לא מוגבלת.

יעל לינדנברג: לכן אולי כדאי לראות איך תוחמים את זה.

שמרית שקד גיטלין: אני רק אומר שזה סעיף שקיים בחקיקה במקומות אחרים.

שמרית שקד גיטלין: הוא לא סעיף חדש, ומטבע הדברים הוא בדרך כלל מוגבל לנושאים שאינם מוסדרים בתקנות, אלא לנושאים שוטפים, להנחיות, תיקונים.

יפעת שאשא ביטון: זאת אומרת יהיו תקנות קבועות לדברים שברור לנו שהם צריכים להיות חלק מהיומיום, ואנחנו יודעים אותם מראש.

יפעת שאשא ביטון: אנחנו משאירים את הסעיף הזה רק לדברים שבעצם צומחים מהשטח מתוך דינמיות של מציאות: התפרצות של חיידק מסוים, דברים שמגלים תוך כדי תנועה שיכולים להוות סיכון.

סיגל מרד: השאלה אם בנוסח לא לתחם את זה לאירועים שהתפרצו שאינם צפויים, סכנות, אסון טבע.

יפעת שאשא ביטון: דברים שקשורים להתנהלות שוטפת.

שמרית שקד גיטלין: אפשר לכתוב לגבי התפעול השוטף של מעון היום?

יעל לינדנברג: שיהיה גם משהו שנגזר מאיזשהו אסון לאומי - -

סיגל מרד: כשיש סלמונלה במקום מסוים או כשיש עכשיו חצבת בירושלים זה לא אסון לאומי, אבל זה לגמרי לגיטימי שאני אתן למעונות בירושלים הנחיה.

סיגל מרד: אני בעצם מתווכת את ההנחיה.

יעל לינדנברג: אבל לדברים שהם רפואיים אפשר באמת לתחום את זה.

יפעת שאשא ביטון: יעל, ממה את חוששת?

סיגל מרד: - - -

יפעת שאשא ביטון: אני רוצה להבין ממה יעל חוששת.

יפעת שאשא ביטון: יכול להיות שאנחנו לא שם.

יעל לינדנברג: אני פשוט חוששת שהדבר הזה מאוד רוחבי.

יעל לינדנברג: אני אגיד את זה מהמקום הכי קיצוני שאת מכירה – אם יום אחד הממונה יחליט שהוא חושב שהפרוגרמה קשורה לניהול השוטף של המעון - -

יפעת שאשא ביטון: לא שם.

יעל לינדנברג: אבל זה יכול להיות שם.

יעל לינדנברג: הפרשנות - -

יפעת שאשא ביטון: לא, לא.

אורי שלומאי: - - - הוא לא יכול לעשות את זה.

אורי שלומאי: הוא צריך לפרסם בתקנות דברים כאלה.

שמרית שקד גיטלין: מבחינה משפטית הוא לא יכול לפרסם את זה.

יעל לינדנברג: אז למה דברים רפואיים מבחינה משפטית הוא כן יכול לעשות?

יפעת שאשא ביטון: כי הם דברים שדורשים מענה מידי.

יפעת שאשא ביטון: זה לא עניין של בינוי או של משהו שצריך עכשיו לשנות אותו כדי להתאים מסגרת מבנית מסוימת למוסד חינוכי מסוים, אלא דברים שהמציאות מזמנת לנו כמו למשל מחלה או כמו שגילו תוך כדי תנועה שבלונים, מדבר מאוד שמח, יכול להפוך למלכודת מוות אז הוציאו.

יפעת שאשא ביטון: אלה דברים שאת לא יכולה לצפות אותם היום, אבל את כן יכולה לפגוש אותם במציאות ולהגיב.

יעל לינדנברג: במהות אני מסכימה, אבל אני רק חושבת שצריך לתחום את זה כדי שהדבר הזה יהיה ברור.

יעל לינדנברג: אנחנו אומרים את זה פה והכול טוב ויפה, אבל שזה יהיה אירוע בלתי צפוי.

יעל לינדנברג: אני לא יודעת אם אסון לאומי כי לא הכול אסון לאומי, אבל איזשהו אירוע – התפרצות בלתי צפויה.

יעל לינדנברג: זה לא רק זה כי אני לא יודעת מה עוד ייכנס פה.

יפעת שאשא ביטון: אנחנו מדברים על עניינים שהם ניהול שוטף של גן.

יפעת שאשא ביטון: מי שמכיר את התחום הזה יכול להבין שכשאנחנו מדברים על עניינים שוטפים של גן זה לא קשור לא להיבטים פיזיים.

יפעת שאשא ביטון: זה לא שם ובטח לא בפרוגרמות של מבנים.

יעל לינדנברג: ניהול שוטף של גן זה גם שעות פעילות.

יעל לינדנברג: אני לא יודעת אם הממונה יכול להחליט על שעות פעילות רוחביות על כל הגנים.

יפעת שאשא ביטון: זה כבר קשור לחוק.

יעל לינדנברג: אני מסכימה איתך, אבל השאלה אם זה ברור לכל מי שיקרא את החוק - -

יפעת שאשא ביטון: ברור לגמרי.

יעל לינדנברג: - - ששעות פעילויות, סדר יום, איזה חוגים יש – לא נכנס לסעיף הזה.

יפעת שאשא ביטון: יעל, התשובה היא ברורה.

סיגל מרד: אני לא אחייב חוג מסוים, אבל אני עדיין יכולה להגיד שבשל מספר אירועים שקרו בחוגי חיות אני מנחה הוראה מסוימת בהקשר הזה.

סיגל מרד: אני צריכה לשמור את הסמכות לממונה.

יפעת שאשא ביטון: יעל, זה הסיפור כי יש חוק ויש תקנות שבאות לאחר מכן שברור לנו שזה בהארד-קור של הדברים.

יפעת שאשא ביטון: כשאנחנו מדברים על נהלים ועל הנחיות שוטפות אנחנו מדברים רק על דברים שהם בדינמיקה של המציאות.

יפעת שאשא ביטון: הם לא נהלים חדשים או חוקים חדשים או דברים שאנחנו רוצים להכניס עכשיו למהות המבנית של הכול.

יפעת שאשא ביטון: אתם חייבים להשתחרר מהחרדה הזאת.

יפעת שאשא ביטון: זה לא שם.

יעל לינדנברג: אבל אם אומרים לי שסדר יום, שעות פעילות, סגירה - -

יפעת שאשא ביטון: זה לא שם.

יעל לינדנברג: - - לכאורה מקריאה פשוטה זה דבר שיכול - -

יפעת שאשא ביטון: לא.

יפעת שאשא ביטון: זה דברים נקודתיים שעולים מכורח המציאות.

אורי שלומאי: אפשר לחדד אולי ולהגיד שזה לעניינים שוטפים שהתעוררו - -

שמרית שקד גיטלין: בעניין התפעול השוטף של מעון יום לפעוטות.

אורי שלומאי: "התפעול השוטף" ייתן את העניין הזה יותר.

קריאות: זה כתוב וברור.

קריאה: להבטיח את שלומו של הילד.

אורי שלומאי: זה יותר גרוע, "להבטיח את שלומו של הילד".

שמרית שקד גיטלין: אני רק אגיד שהסעיף הזה קיים גם בחוקים אחרים, ומן הסתם ההפעלה שלו כפופה לסבירות ולאופן הפעלת שיקול הדעת של הממונה.

שמרית שקד גיטלין: הוא מוגבל גם, כפי שאמר אורי, מכוח שיקולים משפטיים, אבל אפשר להוסיף: "התפעול השוטף של מעון יום לפעוטות".

יובל אביגד: אני דווקא מחזיק בדעה אחרת.

יובל אביגד: אני חושב שדווקא "ניהולו התקין" הרבה יותר מכוון לדעת יעל מאשר "טיפול שוטף".

יובל אביגד: "טיפול שוטף" אולי באמת יכול להתפרש גם לדברים של אופן הפעלת המעון מבחינת שעות עבודה.

יובל אביגד: לדעתי, "ניהול תקין" זה משהו הרבה יותר כללי.

קריאה: זה גם מונח מקובל.

יובל אביגד: המונח מקובל יותר בחקיקה לעניין הספציפי הזה.

שמרית שקד גיטלין: כלומר אתה מציע להשאיר את הנוסח כפי שהוא.

יעל לינדנברג: אם אתם מרגיעים אותי ואומרים שאלה באמת הדברים שמתפרצים - -

יפעת שאשא ביטון: חד משמעית, יעל.

יעל לינדנברג: אני רוצה להבהיר לפרוטוקול.

יפעת שאשא ביטון: חד משמעית.

שמרית שקד גיטלין: אני רק מבהירה שאנחנו משאירים את הנוסח כפי שהוא.

שמרית שקד גיטלין: יש שם רק ו' אחת מיותרת: "ולעניין הפעלת מעון".

קונסטנטין שוויביש: אני מנכ"ל איגוד מורים עולים.

קונסטנטין שוויביש: אני, כמובן, שותף לחרדה.

קונסטנטין שוויביש: אפשר להגביל את הוראת השעה הזאת בזמן?

קונסטנטין שוויביש: לחודש-חודשיים?

יפעת שאשא ביטון: מה אתה רוצה להגביל בהוראת שעה?

קונסטנטין שוויביש: את אותן הנחיות.

קונסטנטין שוויביש: אם זה רק לפתרון בעיה נקודתית אז אפשר להגביל אותה בזמן – חודש, חודשיים, שלושה.

קונסטנטין שוויביש: ההתפרצות של כל המחלות היא לא על פני כל החיים.

יפעת שאשא ביטון: מן הסתם אם צריך יהיה להרתיח מים ויבקשו מכם להרתיח, אז ברגע שכבר לא תצטרכו להרתחיח תוציאו הנחיה חדשה.

יפעת שאשא ביטון: אני לא חושבת שצריך להגדיר את זה שזה ייתחם בזמן.

יפעת שאשא ביטון: עם שקיות ניילון זה לא ייכנס ובלונים – אנחנו יודעים שזה לא ייכנס.

יפעת שאשא ביטון: אבל אם עכשיו מבקשים לא להשתמש בביצים, למשל, אז ברור שברגע יפוג תוקף החשש אז גם יפוג תוקף ההנחיה.

קונסטנטין שוויביש: אם מראש אנחנו אומרים שההוראה היא זמנית - -

יפעת שאשא ביטון: לא, לא.

יפעת שאשא ביטון: תלוי מה.

יפעת שאשא ביטון: אני משאירה את זה לשיקול דעת הממונה.

יפעת שאשא ביטון: לדעתי, הנוסח בסדר גמור.

יפעת שאשא ביטון: אנחנו משאירים את זה ככה.

יפעת שאשא ביטון: בבקשה, יובל, אפשר להמשיך.

יובל אביגד: שמירת דינים 60.

יובל אביגד: הוראות חוק זה באות להוסיף על הוראות כל דין ואין בהן כדי לגרוע מזכויות הנתונות לפעוטות לפי כל דין.

יובל אביגד: מוחקים את הסיפא?

שמרית שקד גיטלין: לא בשלב זה.

שמרית שקד גיטלין: נחשוב על זה.

שמרית שקד גיטלין: הם רצו למחוק רק את הסיפא.

שמרית שקד גיטלין: אנחנו נשקול את זה וניתן תשובה בהמשך.

יפעת שאשא ביטון: תסבירו לנו למה.

שמרית שקד גיטלין: זה עניין של דקדוק משפטי.

שמרית שקד גיטלין: בשלב זה אני מעדיפה להשאיר.

יפעת שאשא ביטון: באיזה שלב אני מקבלת את התשובה הסופית של הניסוח?

שמרית שקד גיטלין: כרגע אנחנו מקריאים את זה.

שמרית שקד גיטלין: אם נרצה לשנות את זה נבוא לוועדה ונבקש לשנות.

שמרית שקד גיטלין: כרגע נשאיר את זה.

יפעת שאשא ביטון: הדד ליין הוא יום שני.

שמרית שקד גיטלין: ברור.

גל קנר אלימי: אם אפשר הערה בנושא הזה.

גל קנר אלימי: אני אמא.

גל קנר אלימי: יש לנו קושי עם התוספת עם הסעיף האחרון שבו פוטרים לחלוטין את כל המעונות שיש בהם פחות משבעה ילדים או מספר אחר מתנאים מסוימים.

גל קנר אלימי: הפתרון שחשבנו להציע, אם אפשר לחשוב איך הוא יעבוד, זה להטיל עליהם את התנאים שחלים ברישיון זמני.

גל קנר אלימי: זאת אומרת שמי שמפעיל מעון עם פחות ממספר ילדים שייקבע פה יפעיל אותו עם אישור בטיחות, עם היעדר הרשעה, עם קורס החייאה או עזרה ראשונה או מה שנחליט בסוף וכדומה.

יובל אביגד: אפשר לתת מענה, אבל לדעתי כדאי להשאיר את השאלה וגם את התשובה כשנגיע גם לעניין של המספר וגם של אישור להיתר הזמני.

יובל אביגד: שם ניתן את התשובה גם לסעיף הזה.

יובל אביגד: חבל שנפתח את הדיון כי נחזור על התשובה גם שם.

יובל אביגד: אני כתבתי את זה.

יובל אביגד: נחזור.

יפעת שאשא ביטון: תסמני לך את זה, וכשנגיע לשם נוכל להרחיב.

גל קנר אלימי: מעולה.

ורד וינדמן: אפשר לשאול שאלה?

יפעת שאשא ביטון: כן.

ורד וינדמן: לעניין מקום שפועל במוסד רפואי – רק שנבין למה הכוונה ואיזה הסדרים חלים על מקום כזה אם מדובר בזמן ממושך.

יפעת שאשא ביטון: יש פה נציג משרד הבריאות?

נינא כהן קרן: כן, אני.

נינא כהן קרן: הגורמים המקצועיים הרלוונטיים הם לא כאן כרגע, ואני מודה שלא קיבלנו את ההתייחסות שלהם לסעיף הזה אז נצטרך לברר.

יפעת שאשא ביטון: על מה את שואלת, ורד?

יפעת שאשא ביטון: על מעונות יום שיקומיים?

יפעת שאשא ביטון: מעונות יום שיקומיים, הלוואי שהיה לנו כל מה שיש שם, פה.

ורד וינדמן: את צודקת.

ורד וינדמן: אני מסכימה עם מה שאמרת ולא על זה אני שואלת, אלא על הסעיף "שפועל במוסד רפואי".

יובל אביגד: אני לא מחליף את משרד הבריאות, אבל אני אגיד מה הייתה הכוונה פה.

יובל אביגד: יכולים להיות בבתי חולים מעונות לילדים שמשמש כמקום יומי רק לפעוטות המאושפזים.

יובל אביגד: ויש בתי חולים – לפחות בית חולים אחד כזה אני מכיר – שיש בהם מעון לילדי עובדים, שזה משהו אחר.

ורד וינדמן: זה לא קשור לילדי עובדים.

יפעת שאשא ביטון: ורד, לא צריכה להיות פה בעיה.

יפעת שאשא ביטון: מדובר על ילדים שמגיעים לאשפוז ומקבלים מענה כדי למלא להם את היום ולאפשר להם להרגיש שהם שומרים על שגרה.

יפעת שאשא ביטון: מן הסתם משרד הבריאות משמר.

יפעת שאשא ביטון: אני מכירה את המסגרות האלה.

ורד וינדמן: זה מה שרציתי לשאול, המסגרות האלה מפוקחות על-ידי משרד הבריאות?

יפעת שאשא ביטון: משרד הבריאות מפעיל אותן.

אמיר יצחקי: אני ראש המערך הארצי לבריאות הסביבה ממשרד הבריאות.

אמיר יצחקי: זה אמנם לא החלק שלי אבל אני יודע את התשובה.

אמיר יצחקי: ברגע שכתוב שהחולה מאושפז, ואם יש משהו שנועד בתהליך האשפוז זה חלק ממחלקה שנמצאת ברישיון שלו של בית החולים.

אמיר יצחקי: הוא מקבל את הרישיון, ואז לא צריך שיהיה פה כפל רישיונות, ובגלל זה, זה נעשה כדי לא לייצר כפל רישיונות.

אמיר יצחקי: ניתן לו הרישיון כבית חולים.

יפעת שאשא ביטון: תודה רבה.

יעל לינדנברג: רק הערה לנושא אגרות.

יעל לינדנברג: לפי חוק יסודות התקציב, שר האוצר צריך להיות גם בקביעת תקנות בנוגע לאגרות.

יעל לינדנברג: לכן אני לא יודעת אם זה צריך להיות מפורש או עצם הקביעה שזה בחוק יסודות התקציב היא מספיקה.

יובל אביגד: חוק יסודות התקציב.

שמרית שקד גיטלין: אגב, צריך גם אישור ועדה של הכנסת, לפי חוק יסודות התקציב וזה לא רשום.

יובל אביגד: סעיף כללי, קיים בחקיקות שונות.

יובל אביגד: אני ממשיך הלאה.

יובל אביגד: אני אקרא גם את הנוסח המחוק וגם את הנוסח המוצע על-ידי הוועדה: הצעת הוועדה היא להפחית את המספר הקבוע בתוספת הראשונה.

יובל אביגד: יש לנו שוני כאן.

יפעת שאשא ביטון: אני אסביר את המהות.

שמרית שקד גיטלין: אולי רק נזכיר לכל מי שכאן ולא יודע מה קבוע בתוספת הראשונה.

יובל אביגד: מדברים על מספר הפעוטות.

שמרית שקד גיטלין: הגדרת מעון יום לפעוטות קובעת שמעון יום לפעוטות הוא מעון יום שנמצאים בו פעוטות במספר הקבוע בתוספת הראשונה.

שמרית שקד גיטלין: זה בעצם חלק מההגדרה של מעון יום.

יפעת שאשא ביטון: המהות היא שאנחנו רוצים למנוע מצב, למרות שהוא על פניו דורש הרבה מאוד אומץ, שבו שר יחליט שהוא מגדיל את מספר הפעוטות במקום להקטין אותו.

יפעת שאשא ביטון: אנחנו רוצים שבסופו של דבר ניצור נקודת פתיחה שממנה רק נלך ונשתפר.

יפעת שאשא ביטון: לכן או שהמצב יישאר כמו שהוא, שזה הרע במיעוטו שאנחנו מקבלים, או שהוא יילך ויהיה טוב יותר.

יפעת שאשא ביטון: לכן חשוב לנו שזה יודגש מהמקום של הפחתה ולא של שינוי.

קריאה: אנחנו תומכים בזה.

קריאה: כל הכבוד.

יובל אביגד: בעניין הזה אנחנו רוצים להתייעץ שוב עם הגורם המקצועי.

יפעת שאשא ביטון: מה הקושי?

יפעת שאשא ביטון: הרי אף אחד לא ירצה להגדיל את המספר.

יובל אביגד: בדיוק.

יובל אביגד: דווקא מהמקום הזה שכאשר כותבים חוק והחוק כבר מתייחס למספר, נראה לי מאוד קשה לחזור אחורה.

יובל אביגד: לכן להגיד את המילה "להפחית" מתוך חשש - -

יפעת שאשא ביטון: אבל אתה יודע, היו דברים מעולם.

יובל אביגד: לא מקובל בחקיקה לבוא - -

שמרית שקד גיטלין: מקובל, מקובל.

שמרית שקד גיטלין: הרבה פעמים כותבים שאפשר רק להעלות או להפחית מספר.

יובל אביגד: אבל יש חשש מסוים שהוועדה מעלה שאני לא חושב שצריך אותו במקרה הזה.

יפעת שאשא ביטון: בוא נשים את הדברים על השולחן - -

יובל אביגד: - - -

אורי שלומאי: זה ממילא באישור הוועדה.

יובל אביגד: זה באישור הוועדה.

יובל אביגד: אז למה להגיד את זה במפורש ולהעלות על הכתובים?

יפעת שאשא ביטון: אני אומר לך.

יפעת שאשא ביטון: פעם אחת כי אנחנו רוצים לייצר עמדה מאוד ברורה ולהעביר מסר שאנחנו רק מתקדמים ולא הולכים אחורה בלי קשר למי שנמצא שם.

יפעת שאשא ביטון: זה לא אישי, כי היום אנחנו כאן ומחר לא אנחנו כאן.

יפעת שאשא ביטון: אנחנו רוצים לבנות לעתיד.

יובל אביגד: אני אבקש מהגורם המקצועי להתייחס.

יובל אביגד: אמיר, תתייחס בבקשה.

אמיר מדינה: אני מנהל האגף.

אמיר מדינה: אנחנו הערנו על זה אתמול אחרי שהפכנו והפכנו בדבר, וכתבנו שהאגף לעניין הספציפי הזה – אני מסכים לחלוטין עם גברתי היושבת-ראש – אנחנו רוצים שבעתיד במידה שיהיה מספר התקנים הנדרש באגף וכל שאר התנאים שהאגף הציב, כמובן, להקטין את מספר הילדים במסגרות המפוקחות.

אמיר מדינה: לצורך העניין אנחנו אדישים להחלטה שכתבתם גם מהטעם שאין לנו המידע האמיתי המבוסס והמהימן כמה מסגרות יש מתחת לשבעה ילדים.

יובל אביגד: בנקודה הזאת חשוב לי להגיד שהאמירה שלנו כגורמים משפטיים לא הייתה אם כן או לא, אלא לעניין הנוסח.

יובל אביגד: קצת קשה עם הנוסח עצמו – להפחית לעומת לשנות.

יובל אביגד: כמובן, אנחנו יודעים שזה לא הכיוון שהשר או המשרד הולכים אליו.

יובל אביגד: אבל אם זה מקובל על הגורמים המקצועיים אז אנחנו, כמובן, מקבלים את זה.

יובל אביגד: זאת הנוסחה לחישוב עיצום כספי כאשר מטילים, לפי פרק ז', עיצום כספי על הפרה שהפר המפר.

יובל אביגד: למה היא נמצאת פה?

שמרית שקד גיטלין: יובל, אם אתה יכול להסביר, בבקשה, מתי זה שני X?

שמרית שקד גיטלין: מה היחס בין מעון קטן, בינוני וגדול?

יובל אביגד: זה מצריך להגיע לתוספת השנייה עצמה ולקרוא את זה במקביל לפרק עצמו.

שמרית שקד גיטלין: טור ד' לא יכול לעלות על 50 אלף שקלים.

יובל אביגד: נכון.

שמרית שקד גיטלין: זה, נניח, X.

שמרית שקד גיטלין: נכון?

יובל אביגד: נכון.

יובל אביגד: היה לנו x, 2x וחצי x.

שמרית שקד גיטלין: סכום העיצום הכספי שייקבע בטור ב'.

סיגל מרד: הרעיון הוא שמעון קטן מקבל חצי ממה שמעון בינוני מקבל.

סיגל מרד: המעון הבינוני הוא העוגן, וממנו בעצם בודקים - - -

יובל אביגד: ואז יש x, חצי x ו-2x.

שמרית שקד גיטלין: אז המעון הקטן הוא חצי x, והמעון הגדול הוא 2x.

סיגל מרד: לא.

סיגל מרד: הוא 120%.

שמרית שקד גיטלין: 120% מ-x.

סיגל מרד: מהסכום שנקבע בטור ג' לגבי אותה הוראה.

יובל אביגד: כרגע זה מה שהתבנית מחייבת אותנו.

יובל אביגד: אנחנו נקבע את הנוסחה.

יובל אביגד: למה זה נמצא פה?

יובל אביגד: יש לזה חשיבות – כי מדובר בשינוי תוספות.

יובל אביגד: כלומר השר יכול לשנות את התוספת, ולכן הסעיף הזה נכנס, כמובן בהסכמת שר המשפטים בשינוי התוספות ולא בפרק של העיצומים הכספיים.

יובל אביגד: זה עניין של נוסח.

פרק י"א: הסעיף הזה מרחיב את הסמכות של הממונה מעבר לסמכות שקבועה היום בחוק המרשם הפלילי, ומאפשר לו לקבל מידע לזמן ממושך.

פרק י"א: נטע, את רוצה להסביר את הסעיף?

קריאה: דווקא ליאורה רוצה.

יובל אביגד: ליאורה, בבקשה.

ליאורה סולטן: אני מהייעוץ המשפטי של משטרת ישראל.

ליאורה סולטן: אכן, התחלת להגיד נכון.

ליאורה סולטן: ההוספה בחוק של פרט מ"ג קיים.

ליאורה סולטן: המשמעות היא שגם הממונה יוכל לבדוק בהיקף שנקרא נרחב יותר.

ליאורה סולטן: המשמעות היא שההיקף הוא גדול יותר של הרשאות עד תום תקופת המחיקה ותיקים תלויים ועומדים שהם בעצם תיקי חקירה או תיקים שבהם הוגשו כתבי אישום אך טרם נגזר דינם.

ליאורה סולטן: זה היקף שבתוספת הראשונה מקבלים גופים ביטחוניים וגופים חקירתיים, ואם הוא קיבל את המקום הזה המשמעות היא שההיקף הוא ברמה שניתן יהיה לקבל תמונה הרבה יותר רחבה.

קריאה: וללא צורך במתן הסכמה.

ליאורה סולטן: בסדר.

ליאורה סולטן: גם ללא צורך בהסכמה של האדם בשונה ממקומות אחרים שבהם האדם צריך להסכים שיבדקו את המרשם.

יפעת שאשא ביטון: מצוין.

יובל אביגד: הסמכות מאוד חזקה.

יובל אביגד: תודה לגורמים של המשטרה ולגורמים במשרד המשפטים ולשמרית.

יפעת שאשא ביטון: נותנת תוקף.

יובל אביגד: סעיף 64(1).

יובל אביגד: למה זה נמחק מחוק הפיקוח?

שמרית שקד גיטלין: (1) מחוק.

יובל אביגד: תיקון חוק הפיקוח על מעונות 64.

יובל אביגד: בחוק הפיקוח על מעונות, התשכ"ה-1965 (1) בסעיף 1 בהגדרה "מעון" בסופה יבוא "למעט מעון יום לפעוטות כהגדרתו בסעיף 2 לחוק הפיקוח על מעונות יום לפעוטות, התשע"ח-2018";

שמרית שקד גיטלין: שכבר הקראנו.

יובל אביגד: כן.

יובל אביגד: יחד עם זאת יש צורך בדיון נוסף על המחיקה עצמה.

יפעת שאשא ביטון: תסביר לי שוב מה הקושי.

יובל אביגד: הקושי קשור, בין היתר, גם למשרד הבריאות, לא רק אצלנו.

יובל אביגד: יש פה עניין של מה שקורה ביום שאחרי יום פרסומו של החוק בתקופת הביניים עד תחילתו של חוק זה.

יובל אביגד: כשנגיע לסעיף התקנות נדון מתי התקופה; ופרשנות של סעיף 23 לחוק הפרשנות שאומר שכאשר מבטלים חוק בטלים איתו התקנות או כל עוד לא הותקנו התקנות - -

יפעת שאשא ביטון: איזה חוק מבטלים?

יפעת שאשא ביטון: את החוק של 1965?

יובל אביגד: לא.

יובל אביגד: סעיף 23 לחוק הפרשנות.

יובל אביגד: אני רוצה לקרוא את הסעיף, ואני אנסה להסביר: "מי שבוטל חיקוק בטלים עמו התקנות והמינויים שנעשו מכוחו.

יובל אביגד: אולם מקום שהחיקוק המבטל קובע הוראות במקום המבוטלות התקנות והמינויים שנעשו מכוח ההוראות המבוטלות יעמדו בתוקפן עד שיבוטלו בתקנות ובמינויים מכוח החיקוק המבטל".

יפעת שאשא ביטון: אני רק רוצה לשאול.

יפעת שאשא ביטון: אנחנו מדברים כביכול על ביטול החוק של 1965, חוק הפיקוח על המעונות?

קריאות: לא, לא.

יפעת שאשא ביטון: כי אנחנו לא רוצים לבטל אותו.

יפעת שאשא ביטון: אנחנו רוצים שמה שבסטטוס קוו יישאר, ואנחנו מוסיפים את התוספת שתחול גם על המפוקחים וגם על אלה שלא מפוקחים.

סיגל מרד: הרעיון בסעיף (1) במקור היה להוציא מתחולה את מי שחייב ברישיון לפי החוק החדש שאנחנו דנים בו.

סיגל מרד: זאת אומרת, מסגרות מעל שבעה ילדים לפי המדרג שקבענו.

סיגל מרד: בעצם חוק הפיקוח על המעונות ממשיך לחול על הרבה מאוד סוגים של מסגרות:

סיגל מרד: מסגרות שבזרוע הרווחה שנכנסות לאותה הגדרה של "מעון יום" או "מעון", לפי הניואנסים השונים.

יפעת שאשא ביטון: אז מה הבעיה?

יפעת שאשא ביטון: אנחנו הרי רוצים בזה.

יפעת שאשא ביטון: אנחנו רוצים שמה שיש היום בפיקוח יישאר בפיקוח באותה רמת פיקוח, ואליו נוסיף את מה שאנחנו נביא בחוק החדש.

יפעת שאשא ביטון: החוק החדש יבוא רק לכל אותן מסגרות שלא נמצאות היום בכלל באיזשהו פיקוח.

אורי שלומאי: אנחנו לא רוצים שתהיה רגולציה - -

יובל אביגד: אורי, אני חושב שכדאי לתת לנינא להסביר כי הסוגיה התעוררה - -

שמרית שקד גיטלין: אבל משרד הבריאות הוא חלק מאוד קטן בסוגיה.

שמרית שקד גיטלין: כבודו במקומו מונח, אבל הסוגיה היא הרבה יותר רחבה.

יפעת שאשא ביטון: משרד הבריאות נמצא היום במעונות המפוקחים?

קריאה: בחלק.

נינא כהן קרן: במעונות עם הסמל.

יפעת שאשא ביטון: במעונות עם הסמל.

יפעת שאשא ביטון: לא משנה.

יפעת שאשא ביטון: הוא נמצא היום בקבוצה מסוימת של מעונות?

נינא כהן קרן: נכון - -

יפעת שאשא ביטון: רגע.

יפעת שאשא ביטון: אני רוצה לעשות לך את זה פשוט.

יפעת שאשא ביטון: הוא נמצא בקבוצה מסוימת של מעונות?

יפעת שאשא ביטון: הוא ימשיך להיות בה.

יפעת שאשא ביטון: אנחנו אומרים שאנחנו לא רוצים שהחוק הזה יבטל את מה שכבר יש.

יפעת שאשא ביטון: כי אז מה עשינו בזה?

יפעת שאשא ביטון: אנחנו לא רוצים ללכת אחורה.

יפעת שאשא ביטון: אנחנו רוצים רק להתקדם.

יפעת שאשא ביטון: אז מה שקיים היום קיים ונשאר, ואנחנו נוסיף עליו את מה שנביא חדש מתוקף החוק הזה; והחוק הזה יהיה תקף במלואו, כמובן, לכל אותן מסגרות שהיום לא מפוקחות בכלל.

יפעת שאשא ביטון: אז זה לא משנה סטטוס קוו.

יפעת שאשא ביטון: אנחנו נשארים בסטטוס קוו.

נינא כהן קרן: הקושי נובע מזה שזה לא מדויק.

נינא כהן קרן: כי כיום חוק הפיקוח על מעונות, זה שהוא נאכף רק לגבי מעונות שיש להם הסכם הפעלה עם משרד העבודה זה מכוח המדיניות הנוהגת בשטח.

נינא כהן קרן: זה מה שקורה הלכה למעשה.

נינא כהן קרן: מבחינת החוק עצמו, החוק חל על כל מי שמפעיל מעון יום לפעוטות.

יפעת שאשא ביטון: אז תגדירו את זה בחוק, שאנחנו רק משמרים סטטוס קוו של מי שנמצא עם סמל ותחת פיקוח מסוים.

נינא כהן קרן: אם אפשר להגדיר את זה בחוק - -

אורי שלומאי: זה לא המצב המיטבי.

אורי שלומאי: אנחנו לא רוצים שתהיה רגולציה מקבילה למעונות שהחוק הזה חל עליהם.

אורי שלומאי: לכן דרך המלך הטובה היא לבטל את החוק מ-65' לגבי המעונות שהחוק הזה חל עליהם.

אורי שלומאי: לכן היה סעיף (1).

אורי שלומאי: זה מה שהוא אומר.

יפעת שאשא ביטון: אבל אז לא נוכל להשתמש בחוק הזה לטובת המעונות שנמצאים היום בסמל, ושם גם אין להם רישום פלילי, ואנחנו צריכים אותו שם.

יפעת שאשא ביטון: זאת אומרת אין הדברים המהותיים שאנחנו רוצים.

אורי שלומאי: החוק הזה יחול עליהם ואותן תקנות שחלות מכוח החוק מ-65', לפי חוק הפרשנות, הן עדיין חלות כל עוד התקנות החדשות האלה לא יבטלו אותן במפורש.

אורי שלומאי: כך חוק הפרשנות קובע.

יפעת שאשא ביטון: זאת בעיה כי גם התקנות החדשות שנביא מתוקף החוק הזה הן לא בהיקף של מה שקיים היום במעונות שנמצאים בסמל.

אורי שלומאי: אדרבה.

אורי שלומאי: עוד יותר טוב.

יפעת שאשא ביטון: למה?

סיגל מרד: זה פתרנו דרך ההוראה האחרונה בחוק שבעצם באנו ואמרנו את זה ברחל בתך הקטנה.

שמרית שקד גיטלין: אבל אמרנו את זה שם רק לגבי הנחיות, לא לגבי התקנות.

סיגל מרד: כל ההוראות לגבי מעונות עם סמל - -

שמרית שקד גיטלין: לבקשתכם, הורדנו את התקנות.

סיגל מרד: אבל לפי איך שהסעיף מנוסח כל מה שקשור לסמל המעון מעוגן בהסכם.

יפעת שאשא ביטון: אני אשאל את זה אחרת.

יפעת שאשא ביטון: איך אתם מנסחים את זה זה פחות מעניין.

יפעת שאשא ביטון: אני רוצה שמי שנמצא במערכת ומפוקח בהיקף כזה או אחר – הדברים יישארו לגביו כמו שהם.

יפעת שאשא ביטון: לזה יתוסף מה שאנחנו נותנים כאן ולא קיים אצלו היום, למשל נושא המרשם הפלילי.

שמרית שקד גיטלין: העניין הוא שהסמכות החוקית להוראות, להנחיות שניתנו למעונות היא מכוח חוק הפיקוח על מעונות.

יפעת שאשא ביטון: אבל אנחנו בונים פה חוק פיקוח חדש.

שמרית שקד גיטלין: נכון.

שמרית שקד גיטלין: אבל אם אנחנו רוצים לשמר את מה שהיה קודם אז לכאורה הסמכות החוקית היחידה למה שנעשה קודם זה מכוח חוק הפיקוח על המעונות.

שמרית שקד גיטלין: לכן אם נמחק את מקור הסמכות - -

יפעת שאשא ביטון: אבל אנחנו לא מוחקים.

שמרית שקד גיטלין: אוקיי, אז הממשלה מייתרת את הדיון.

שמרית שקד גיטלין: היא אומרת שכרגע אנחנו - -

יפעת שאשא ביטון: אני אמרתי – אותי זה לא מעניין איך תפתרו את זה מבחינה משפטית וניסוחית.

יפעת שאשא ביטון: אני רוצה מציאות שבה המעונות שמפוקחים היום ונמצאים בסמל וחל עליהם פיקוח מסוים, שהוא ימשיך לחול באותו היקף, ואנחנו נוסיף לו גם מה שהחוק הזה דורש.

יפעת שאשא ביטון: המעונות האחרים יהיו כפופים רק לחוק הזה.

יפעת שאשא ביטון: זה מה שאני ביקשתי, שלא נשנה סטטוס קוו.

אורי שלומאי: איך הסייג הזה מגיע לתוצאה הזאת?

יפעת שאשא ביטון: אתם תבנו את זה.

נינא כהן קרן: השאלה היא אם אפשר לעשות תיקון עקיף שמבהיר שהחוק הישן חל רק על מעונות - - -

סיגל מרד: מה שנינא מבקשת זה בעצם לשנות את החוק הישן כדי להוציא מתחולתו בכלל מעונות שלא היו עם סמל.

סיגל מרד: זה שינוי מהותי של המצב.

יפעת שאשא ביטון: אז תעשו את זה דרך החוק הזה שמי שהיה מוכר בסמל עד ליום החלתו של החוק הזה - -

יובל אביגד: גברתי היושבת-ראש, זה לא מתאים.

ורד וינדמן: יפעת, האמירה שלך מאוד משמעותית בשורה התחתונה.

ורד וינדמן: אסור שמשהו בתיקון הזה יגרע - -

יפעת שאשא ביטון: ממה שכבר יש היום.

ורד וינדמן: - - במקומות שיש רק מעט, שיישאר המעט הזה שלא נבטל אותו.

ורד וינדמן: נכון שהחוק הזה ישן וארכאי אבל יש עוד הרבה לא טובים לומר עליו.

ורד וינדמן: אבל מבחינת המספרים שקבועים בחוק הפיקוח על מעונות – אנחנו מדברים על מספרים הרבה יותר נמוכים גם מהמספר הנמוך שאמור להיקבע בחוק הזה.

ורד וינדמן: אז צריך לשים לב שאנחנו לא באיזשהו מקום מרעים את המעט שקיים כבר היום.

ורד וינדמן: צריך לתת על זה את הדעת.

ורד וינדמן: אני מאוד מסכימה עם האמירה שלך.

ולרי זילכה: אני עורכת הדין ולרי זילכה, בית איזי שפירא, פורום ארגונים והורים למען ילדים עם מוגבלות.

ולרי זילכה: אני לא כל כך מבינה את הסעיף הזה 7א, כי משתמע ממנו שמפקח - -

חנן דגן: אנחנו כרגע ב-1 במחיקה של ההגדרה.

יפעת שאשא ביטון: אנחנו עדיין לא שם.

יפעת שאשא ביטון: חנן, רוצה להתייחס לזה?

חנן דגן: בחוק שחוקק ב-1965 צריך לשים לב להגדרה של מעון.

חנן דגן: בהגדרה של מעון יש משפט שאומר: "והכול כשהם מחוץ למשפחותיהם".

חנן דגן: זאת אומרת כאשר ההורים הם לא אפוטרופוס.

יפעת שאשא ביטון: לא, לא.

יפעת שאשא ביטון: החוק של 1965, התקלה איתו שהוא מתייחס להרבה מאוד מעונות ולא רק למעונות של ילדים.

שמרית שקד גיטלין: אבל זאת לא הפרשנות שלו.

יפעת שאשא ביטון: חנן, זה לא רלוונטי.

חנן דגן: זה מה שאני בא להגיד.

חנן דגן: זה מיותר כי זה לא רלוונטי לכל הדיון הזה.

יפעת שאשא ביטון: אני אעשה לך את החיים עוד יותר קלים.

יפעת שאשא ביטון: אני בכלל לא נכנסת לפרשנות של מה שכתוב ואיך.

יפעת שאשא ביטון: אני אמרתי איזו מציאות אני רוצה שתהיה; שהיועצים המשפטיים יבנו אותה.

יפעת שאשא ביטון: אני לא מתערבת להם לא בניסוח ולא ב"איך".

יפעת שאשא ביטון: אני רוצה שהמסגרות שנמצאות היום יישארו כפי שהן ויקבלו עליהן גם את מה שאנחנו נביא מכאן, והאחרות יקבלו רק את מה שיש כאן.

חנן דגן: תגדירו מצב שיש חתימה ואפשר יהיה יותר או פחות.

אמיר יצחקי: הנושא הוא קצת יותר מורכב, ואני רוצה להגיד איך אני רואה אותו.

אמיר יצחקי: יש פה כמה שלבים וצריך להסתכל גם על השלב האחרון ולא רק על שלבי הביניים.

אמיר יצחקי: בהצעת החוק הממשלתית אנחנו הסתכלנו גם על השלב האחרון.

יפעת שאשא ביטון: שהוא?

אמיר יצחקי: בסופו של דבר כשהסתכלו מבחינתנו על הפיקוח התברואי אמרו, אנחנו לא נותנים לזה משאבים ממשרד הבריאות.

אמיר יצחקי: יינתנו משאבים למשרד הרווחה, ובעצם הפיקוח עובר ממשרד הבריאות למשרד הרווחה.

אמיר יצחקי: משרד הבריאות יהיה שותף בקביעת כל הקריטריונים, אבל בפועל יהיה פיקוח על-ידי חברות או בדרך שמשרד הרווחה - -

יפעת שאשא ביטון: איך זה קשור לכאן?

אמיר יצחקי: היום יש עומסים.

אמיר יצחקי: ברישיונות אנחנו מעורבים.

אמיר יצחקי: גם זה אנחנו בקושי עושים ויש תלונות מוצדקות של משרד הרווחה לגבי לוחות הזמנים.

אמיר יצחקי: התהליך הזה שקורה פה בסופו של דבר יביא גם ליותר גנים שיהיו גם בסמל, ובשלב הסופי יהיו שני סוגים: יהיו כאלה שיהיו עם מערכת פיקוח של משרד הבריאות על מוסדות דומים, ועל אחרים תהיה מערכת פיקוח תברואי של משרד הרווחה.

אמיר יצחקי: ההפרדה הזאת לא טובה.

אמיר יצחקי: זה לא נכון, זה לא יעיל.

אמיר יצחקי: אני אומר שצריך לראות פה איך לא יוצרים כאוס או ואקום אבל צריך לעשות לזה פתרון שיהיה פתרון נכון ולא אחר כך התמודדות לא נכונה.

יפעת שאשא ביטון: אני אתחיל מהסיפא של הדברים שלך.

יפעת שאשא ביטון: אתה חושש שיהיו מעונות שחלקם מפוקחים על-ידי משרד הבריאות וחלקם על-ידי משרד הרווחה / לא יודעים מי יהיה שם.

יפעת שאשא ביטון: היום יש כאלה שמפוקחים על-ידי משרד הבריאות ויש כאלה שלא מפוקחים בכלל.

אמיר יצחקי: נכון.

יפעת שאשא ביטון: בואו נתחיל מזה.

יפעת שאשא ביטון: אנחנו כל הזמן מפספסים איפה אנחנו נמצאים.

יפעת שאשא ביטון: אז אנחנו קודם כול עושים צעד אולי קטן, אבל מאוד משמעותי מבחינת השטח.

יפעת שאשא ביטון: זה שיהיה שם בכלל מישהו על-פי קריטריונים של משרד הבריאות, משרד הרווחה, אנשים חיצוניים או לא משנה מי שייכנס פנימה ויראה מה יש שם.

יפעת שאשא ביטון: שנית אני לא רוצה שכל פעם שנעלה דיון – ואני מאוד אמפתית למשרד הבריאות ומבינה את המצוקות – אנחנו נתחיל לספר כמה קשה לנו ואנחנו לא עומדים בעומס.

יפעת שאשא ביטון: זה לא רלוונטי לדיון הזה כאן.

יפעת שאשא ביטון: כי כשנתקדם הלאה, ולא משנה אם יחליטו לתת את ההקצאה התקציבית למשרד הרווחה, והם יעשו את זה בצורה מסוימת או את ההקצאה התקציבית למשרד הבריאות והם יעשו את זה בצורה מסוימת – זה לא שם.

יפעת שאשא ביטון: אני במהות שקודם כול נגרום לזה לקרות; שהמעונות האלה לא יהיו יותר תחת הרדאר ולא נדע מה קורה שם.

אמיר יצחקי: לכן בהצעת החוק הממשלתית היה ביטול חוק א' ויצירת חוק מלא ב'.

אמיר יצחקי: יש לזה משמעות - -

יפעת שאשא ביטון: אני לא רוצה לבטל.

אמיר יצחקי: השעטנז הזה יוצר בעיה מאוד גדולה.

יפעת שאשא ביטון: הוא לא יוצר שום בעיה.

יפעת שאשא ביטון: להפך.

אמיר יצחקי: אפשר להתעלם מזה, אבל בסופו של דבר אני גם אחראי על הביצוע, ויש לי אחריות ואני גם מרגיש אחריות על הילדים.

יפעת שאשא ביטון: אמיר, אז אתה רוצה לבטל את מה שכבר יש היום?

יפעת שאשא ביטון: אז איזו אחריות יש לך על הילדים?

יפעת שאשא ביטון: אני רוצה להגיד לך משהו שהוא כללי אבל הוא נוגע בדיוק בעצבים הרגישים של הסוגיה שאנחנו מטפלים בה.

יפעת שאשא ביטון: מדיניות השוויון הזאת שנהוגה כאן סביב השולחן – לא ספציפית סביב השולחן שלי, אלא בכלל בכנסת ובממשלה – מגלמת בתוכה את חוסר השוויון המשווע ביותר.

יפעת שאשא ביטון: כי הרי מה אתה אומר?

יפעת שאשא ביטון: אם עכשיו יש קבוצה של מעונות שעד היום לא קיבלו כלום ומהיום יקבלו סוף סוף משהו אבל הוא קטן אז נגרום לכך שכל הילדים יקבלו את המשהו הקטן הזה, וזה אומר שאותם 25% שקיבלו קצת יותר כבר לא יקבלו אותו.

אמיר יצחקי: זה לא מה שאמרתי.

אמיר יצחקי: לא, לא.

אמיר יצחקי: אני חושב שנכון לחשוב גם על הצעד הבא.

אמיר יצחקי: גם אם יהיו שלבי ביניים, שיש איזשהו שלב ביניים שזה חי ככה.

אמיר יצחקי: אבל צריך לתת את האופק לשלב הסופי.

אמיר יצחקי: משאירים את זה פתוח - -

יפעת שאשא ביטון: הוא לא יהיה פתוח, הוא יהיה בתקנות.

אמיר יצחקי: בוודאי שהוא פתוח.

יפעת שאשא ביטון: הוא לא פתוח.

יפעת שאשא ביטון: הוא פתוח בשבילך כי אתה רוצה שאנחנו נכתוב שהכסף יבוא למשרד הבריאות, אבל זה לא מעניין אותי עכשיו למה הוא יבוא.

יפעת שאשא ביטון: מעניין אותי שהילדים האלה יהיו תחת פיקוח.

אמיר יצחקי: אני אומר שוב – הממשלה בהחלטתה החליטה שזה לא יעבור למשרד הבריאות.

אמיר יצחקי: שזה יעבור למשרד הבריאות – אני לא נגד החלטת הממשלה.

יפעת שאשא ביטון: אז מה אתה אומר?

יפעת שאשא ביטון: אתה לא רוצה להיכנס למפוקחים?

יפעת שאשא ביטון: מה אתם רוצים?

אמיר יצחקי: אבל היום ברגע שמשאירים את שני החוקים ולא יוצרים איזושהי הוראה שמחברת ביניהם נכון נוצרים שני מנגנוני פיקוח, נוצר פה כפל, נוצר איזה מעון שייך לאיזה הסדר.

אמיר יצחקי: זה בסוף מסורבל.

יפעת שאשא ביטון: אין פה "איזה מעון שייך לאיזה הסדר".

יפעת שאשא ביטון: גם לצורך העניין אפילו במקרים שיש הפרטה של שירות – כולם נמצאים תחת מטרייה אחת, אבל בתוך המטרייה הזאת יש גופים שונים שנותנים מענה.

יפעת שאשא ביטון: אני אומרת בצורה מאוד פשוטה שאני לא מוכנה לגרוע ממה שקיים היום במערכת.

יפעת שאשא ביטון: גם ככה זה לא מספיק לי.

יפעת שאשא ביטון: אז יש לנו הקבוצה – שכן, משרד הבריאות ימשיך להיכנס לשם ולעשות את מה שהוא עשה גם בשנים האחרונות כל עוד משרד הרווחה יחליט שזה מתאים לו.

יפעת שאשא ביטון: הקבוצה החדשה שאנחנו מכניסים לתוך הלופ הזה מתוך זה שאנחנו מסתכלים קדימה ונבנה את זה בשלבים, תתחיל קודם כול בתהליך כמו שמשרד הרווחה יחליט עליו.

יפעת שאשא ביטון: אני לא רואה פה שום סתירה בין הדברים.

יפעת שאשא ביטון: להפך, אני רואה פה מהלך שנבנה נדבך על נדבך.

יפעת שאשא ביטון: אתה יודע מה, אמיר, אני מייחלת ליום שנקבע בחוק החדש הזה את כל התקנות כמו שאנחנו רוצים שהן יהיו בדומה לחוק הפרטי שהבאנו, ואז אפשר יהיה למשוך החוצה את החוק של 1965.

יפעת שאשא ביטון: אני אברך על זה הכי הרבה, אבל אנחנו לא שם.

אמיר יצחקי: אני חושב שנכון שתהיה איזושהי הוראת מעבר שעושה את זה כהוראת מעבר ולא מנציחה את הדבר הזה.

אורי שלומאי: תהיה הוראת מעבר.

אורי שלומאי: אנחנו נגיע להוראת מעבר.

אמיר יצחקי: אני חושב שזה הפתרון הכי נכון.

אמיר יצחקי: אני מבין את המהות.

אמיר יצחקי: אין לי שום התנגדות למה שאת אומרת בעניין המהות.

אמיר יצחקי: אני לא רוצה ליצור שום כאוס.

אמיר יצחקי: אני רוצה שיהיה מעבר.

אמיר יצחקי: אבל צריכה להיות לזה הוראת מעבר כי אחרת נשארים שני חוקים ומתחילות הרבה בעיות סביב העניין הזה, וזה לא בריא ולא לטובת הילדים.

יפעת שאשא ביטון: אוקיי.

שמרית שקד גיטלין: אמיר, רק שאלת הבהרה במהות לבד מהדקדוקים והפלפולים המשפטיים שלנו המשפטנים.

שמרית שקד גיטלין: במהות אתה אומר שאתם פשוט לא רוצים להיכנס יותר למעונות המפוקחים?

יפעת שאשא ביטון: ואם הם לא רוצים?

שמרית שקד גיטלין: אני רק רוצה להבין את המהות כי אני לא מבינה מעבר לעניין המשפטי.

אמיר יצחקי: במהות אמרו לנו שאנחנו לא נקבל משאבים כדי לעשות את זה, ואמרנו שאם אנחנו לא מקבלים משאבים אנחנו לא יכולים לעשות את זה.

שמרית שקד גיטלין: כלומר אתה רוצה להפסיק את מה שנעשה כבר היום?

אמיר יצחקי: אני מוכן לעשות את זה, ואני אומר שאין לנו שום בעיה לעשות את זה עם משאבים.

אמיר יצחקי: האוצר, הרווחה, הממשלה החליטה שרוצים להעביר את המשאבים למשרד הרווחה - -

יפעת שאשא ביטון: את המשאבים לגבי החקיקה החדשה.

יפעת שאשא ביטון: אבל שוב, אתם כל הזמן דרך הכסף.

יפעת שאשא ביטון: משרד הבריאות אלופים בזה.

יפעת שאשא ביטון: הם מגיעים – אופס, מצוקת כסף.

אמיר יצחקי: היו דיונים של הממשלה, ואני פה מייצג את הדיונים שהיו בממשלה.

אמיר יצחקי: אסור לי להגיד משהו אחר.

אמיר יצחקי: אל תמשכו אותי.

יפעת שאשא ביטון: עשיתם את זה עד היום.

יפעת שאשא ביטון: אני מניחה שלא עשיתם את זה בהתנדבות.

יפעת שאשא ביטון: משרד הבריאות לא עובד בהתנדבות.

יפעת שאשא ביטון: כמו שזה היה עד היום כך זה יישאר, ואם יש סוגיות תקציביות שצריך לסגור אותן – תאמין לי, יש לנו מספיק סוגיות אחרות לגבי החוק הזה.

יפעת שאשא ביטון: תסגרו אותם בערוצים המתאימים.

יפעת שאשא ביטון: בניגוד לשמרית אני לא שואלת מה אתם רוצים כי אני חושבת שהחוק קובע קביעה מאוד ברורה, והשאלה היא מה אנחנו רוצים.

יפעת שאשא ביטון: אנחנו רוצים להסדיר את כל הנושא של מעונות היום – מי שהיה בפנים ומי שייכנס פנימה.

נינא כהן קרן: אז אם אפשר, ה"צריך עיון" של המחיקה של התיקון העקיף, שזה יישאר כרגע ב"צריך עיון" כי כמו שזה עכשיו זה לכאורה מרחיב את האחריות של המפקח על כל המעונות באשר הם, וזה כמובן לא ישים.

יפעת שאשא ביטון: התשובה היא לא.

יפעת שאשא ביטון: זה יהיה כפוף לתקנות שייקבעו על-ידי השר.

יפעת שאשא ביטון: אני טועה?

יפעת שאשא ביטון: אין לזה קשר, נכון?

נינא כהן קרן: אנחנו לא רואים את זה ככה.

נינא כהן קרן: אני לא רואה מגבלות.

סיגל מרד: מבחינתנו כדי שלא יהיה כפל רגולציה בהוראה שמדברת על הסייג לתחולה באופן מפורש נאמרה ההוראה שעשתה סדר: מעונות יום לפעוטות, לפי החוק הזה, יקבלו רישיונות לפי החוק הזה, ויפעלו לפי ההוראות שבחוק הזה.

סיגל מרד: כל מה שלא נכנס להגדרת מעון יום לפי החוק הזה לא בסיפור.

יפעת שאשא ביטון: אבל אז מעונות נעמ"ת וויצו הם לא לפי החוק הזה?

סיגל מרד: גם מנעמ"ת ומויצ"ו יידרש רישיון לפי החוק הזה.

סיגל מרד: יהיו להם שתי רמות שהם עומדים בהם: הם יעמדו בדרישות החוק ותהיה להם עוד דלתא לצורך קבלת רישיון.

יפעת שאשא ביטון: אז זה מה שאני אומרת – אנחנו בונים פה שני נדבכים.

סיגל מרד: אבל זה בתוך ההגדרה.

שמרית שקד גיטלין: התיקון שבפסקה (1) הוציא אותם מהרובד של חוק הפיקוח.

שמרית שקד גיטלין: אם אנחנו מוחקים את זה זה אומר שהם עדיין נשארים גם עם חוק הפיקוח ועם כל מה שהיה.

אורי שלומאי: מה הסייג הטוב יותר מהמחיקה?

יפעת שאשא ביטון: שאתה מבטל את כל מה שהם קיבלו עד היום.

יפעת שאשא ביטון: זה לא יקרה.

סיגל מרד: בדיון שאנחנו קיימנו עם היועצת המשפטית המסקנה הייתה שזה בעצם להגיד את אותו דבר.

סיגל מרד: אנחנו לא רואים איזשהו שוני - -

יפעת שאשא ביטון: אני רוצה שייאמר במפורש שמה שהיה יישמר, ועליו יתוסף הנדבך הנוסף.

סיגל מרד: למה מחקת?

סיגל מרד: מחקת כי אמרת שזה הטרייד אוף.

אורי שלומאי: לדעתי, זאת אותה תוצאה.

נינא כהן קרן: שיהיה ברור שמה שהיה זה מה שיישאר.

נינא כהן קרן: צריך איזושהי הבהרה – אני לא יודעת אם דרך תיקון עקיף - -

יפעת שאשא ביטון: אין לי בעיה איך הם יעשו את זה.

אורי שלומאי: לכן אני מציע לחזור לחוק הפרשנות.

אורי שלומאי: חוק הפרשנות אומר שרק התקנות שיותקנו מכוח החוק החדש יוכלו לבטל את התקנות הישנות.

יפעת שאשא ביטון: זאת אומרת שכל עוד אין תקנות חדשות לגבי הסוגיות שנמצאות היום בפיקוח זה לא נשמט.

אורי שלומאי: לא נשמט.

אורי שלומאי: התקנות נשארות כמו שהן.

נינא כהן קרן: אבל זה במקרה שחוק מבטל חוק אחר.

אורי שלומאי: נחזור לביטול החוק.

נינא כהן קרן: אוקיי.

נינא כהן קרן: אם חוזרים לנוסח הממשלתי שמבטל את החוק אז מה שאורי אומר זה בסדר.

נינא כהן קרן: זה אומר שעד שלא יותקנו תקנות חדשות התקנות נשארות.

שמרית שקד גיטלין: אבל אתם התנגדתם שנכתוב במפורש שהתקנות נשארות.

אורי שלומאי: אין צורך.

אורי שלומאי: אפשר להעתיק את סעיף 23 לחוק הפרשנות.

שמרית שקד גיטלין: אבל עולה לנו שם שאלה משפטית כי אין פה ביטול של חוק.

שמרית שקד גיטלין: לכן אמרנו שנכתוב במפורש שהתקנות נשארות.

שמרית שקד גיטלין: אתם סירבתם לכתוב במפורש.

יפעת שאשא ביטון: אני לא רוצה שנצא מכאן ונגיד אחר כך שיכולים לפרש את זה אחרת.

יפעת שאשא ביטון: אני לא רוצה שזה יהיה נתון לפרשנות אחרת.

שמרית שקד גיטלין: זה נתון לפרשנות.

יפעת שאשא ביטון: אני מקבלת את מה שאתה אומר שכל מקום שבו תהיה תקנה תחת תקנה אחרת שנמצאת בחוק ההוא זה בעצם יבטל את הסעיפים שם.

יפעת שאשא ביטון: אבל זה לא מבטל את כל התקנות שקיימות היום בלי שנתנו להם תקנות חדשות.

יעל לינדנברג: אבל יש פה עוד הערה.

יעל לינדנברג: האם אמירה מפורשת מחילה את זה על כל השוק הפרטי.

יעל לינדנברג: האם אמירה מפורשת על התקנות הישנות אומרת בעצם, קחו את התקנות הישנות ותחילו אותן.

יפעת שאשא ביטון: אני לא מתכוונת שיחילו אותן.

יפעת שאשא ביטון: הייתי רוצה, אבל לא.

שמרית שקד גיטלין: אני רק רוצה לחדד משהו שאת אמרת קודם, יפעת וכמו שאמרה ורד קודם, אם יש מקומות שבהם הרמה היום טובה יותר במעונות המפוקחים אז השאלה אם אנחנו בהכרח רוצים שייקבעו תקנות עם רמה אחרת.

שמרית שקד גיטלין: נניח, תקינה היום היא טובה יותר במעונות המפוקחים, ותיקבע תקינה שהיא פחות טובה.

שמרית שקד גיטלין: האם אנחנו רוצים להשאיר למעונות המפוקחים את הרמה שבה הם נמצאים היום?

שמרית שקד גיטלין: זה אומר שהתקנות החדשות לא אמורות להחליף אותן.

שמרית שקד גיטלין: אם אנחנו רוצים להשאיר אותן באותו מצב זה אומר שהתקנות החדשות לאו דווקא יחליפו אותן.

יפעת שאשא ביטון: למרות שאני לא רואה מישהו שיתקין תקנות עם תקינה אחרת.

יפעת שאשא ביטון: אבל לכל מקרה - -

אמיר יצחקי: אין דבר כזה בעניין הזה.

אמיר יצחקי: זה לא קיים.

שמרית שקד גיטלין: כל דוגמה שלא קיימת היום בתקנות, משהו שייקבע בתקנות - -

יפעת שאשא ביטון: לא, אני רוצה רמה יותר טובה.

יפעת שאשא ביטון: אבל אני לא רוצה שייקחו ממה שכבר יש.

שמרית שקד גיטלין: לכן היא לא רוצה בהכרח שכשיהיו תקנות חדשות הן יהיו במקום מה שיש היום.

אורי שלומאי: אז כשיבואו התקנות החדשות נראה מה הרמה של התקנות החדשות מול התקנות הישנות ואז נגיע לאותו פיקוח.

יעל לינדנברג: הדיון הזה יעלה בהתקנת התקנות.

יעל לינדנברג: בדיוק הסוגיה הזאת.

יעל לינדנברג: אבל לפי מה שיושבת-הראש אומר את לא יכולה - -

יפעת שאשא ביטון: אין בעיה.

יפעת שאשא ביטון: שיישארו התקנות כל עוד לא באות תקנות חדשות להחליף אותן.

שמרית שקד גיטלין: גם אם התקנות החדשות יהיו פחות טובות?

יפעת שאשא ביטון: מי ייתן שהן יהיו פחות טובות?

שמרית שקד גיטלין: הן יהיו בהרבה יותר.

אורי שלומאי: ואז יבוא ויכוח ויגיד האם התקנות החדשות מבטלות את התקנות הישנות.

אורי שלומאי: את זה הכנסת תצטרך להחליט.

שמרית שקד גיטלין: אבל זה לא נובע ישירות - - -

יפעת שאשא ביטון: אורי אומר פה משהו אחר – הכנסת תצטרך להחליט שהיא מבטלת את התקנות - -

שמרית שקד גיטלין: לא, לא.

יפעת שאשא ביטון: זה מה שהוא אומר.

שמרית שקד גיטלין: לא, לא.

אורי שלומאי: התקנות יבואו לאישור הכנסת, וכמובן, הכנסת תחליט אם התקנות האלה יבואו במקום או לא.

קריאה: זה לא מדויק.

שמרית שקד גיטלין: אז תדייקו את זה מבחינה משפטית.

שמרית שקד גיטלין: אנחנו אפילו נכתוב את זה במפורש ולא להשאיר את זה לשאלה פרשנית.

אורי שלומאי: אפשר לכתוב את זה במפורש.

שמרית שקד גיטלין: הייתה התנגדות של משרדי הממשלה לכתוב את זה במפורש.

שמרית שקד גיטלין: אנחנו אמרנו שבמקום לפרש את חוק הפרשנות – כי אני מבינה שגם בינינו המשפטנים יש מחלוקת - -

יפעת שאשא ביטון: אני לא רוצה שזה יהיה נתון לפרשנות.

יפעת שאשא ביטון: אני רוצה שהדברים יהיו ברורים; שהמקומות היום – כל עוד אין משהו יותר טוב מהם הוא לא מחליף אותם.

אורי שלומאי: בהוראת מעבר בסעיף 76 אפשר לכתוב את זה באופן מפורש.

יפעת שאשא ביטון: שכל עוד אין תקנות שמיטיבות את המצב הקיים התקנות נשארות לחול עליהם?

סיגל מרד: אני מבקשת שנמשיך לדון בסוגיה הזאת, איך מנסחים את הדבר הזה, ואיך מסדירים את זה.

יפעת שאשא ביטון: אבל המהות ברורה.

יפעת שאשא ביטון: נכון?

יפעת שאשא ביטון: מה שיש יישאר אלא אם כן מיטיבים איתו.

סיגל מרד: יש גם דברים מעוותים בתקנות הישנות.

יפעת שאשא ביטון: יש הרבה דברים מעוותים בכלל בחוק ההוא.

סיגל מרד: זה תקנות שכמעט לא הפעילו אותן.

סיגל מרד: אז לבוא ולנסות להתאמן עליהן – אני רוצה את העין המקצועית של האגף.

יפעת שאשא ביטון: סיגל, יש לי הרבה מה לומר על החוק ההוא, אבל אין לנו זמן פשוט.

יפעת שאשא ביטון: המעט שעושים ממנו אני רוצה שיישאר.

יפעת שאשא ביטון: איך תעשו את זה, איך תנסחו את זה - -

סיגל מרד: בדיוק.

סיגל מרד: בתנאי שהוא עושה שכל.

קריאה: - - -

יפעת שאשא ביטון: את המעט הטוב.

יפעת שאשא ביטון: זה מה שאמרתי.

סיגל מרד: אז אני אומרת, אני רוצה לראות מה יהיה שם.

יפעת שאשא ביטון: זה מה שאמרתי.

יפעת שאשא ביטון: את המעט הטוב שיש שם תשמרו עד שיהיה יותר טוב.

אורי שלומאי: אני כן רוצה שנצא מפה עם נוסח.

סיגל מרד: - - -

יפעת שאשא ביטון: אין בעיה.

יפעת שאשא ביטון: אני אעשה עוד מעט הפסקה.

יפעת שאשא ביטון: אנחנו נצא, ננסח ונחזור.

אורי שלומאי: אוקיי.

אורי שלומאי: מקובל.

אורי שלומאי: הייתה פה הערה על פסקה 2 של התיקון לפיקוח.

יפעת שאשא ביטון: ולרי?

יפעת שאשא ביטון: בבקשה.

ולרי זילכה: לא ברור לי התיקון של סעיף 7א.

ולרי זילכה: קודם כול מדובר על מפקח כללי שייכנס למעון כללי כדי לפקח על פעוטות בסיכון ופעוט עם מוגבלות.

ולרי זילכה: מחקנו את ההגדרה של פעוט עם מוגבלות, אז לא ברור בכלל מי זה.

ולרי זילכה: וגם איזו הסמכה יש לו לטובת העניין?

ולרי זילכה: אני לא כל כך מבינה מה הסעיף הזה רוצה להגיד.

נועם פליק: זה מפקח על-פי חוק הפיקוח על מעונות היום מ-65'.

ולרי זילכה: שיש לו הכשרה רלוונטית?

נועם פליק: מפקח של משרד הרווחה.

ולרי זילכה: ואז הוא ייכנס?

נועם פליק: ברגע שיש מסגרת למעון יום לפעוטות שבה משולבים גם פעוטות בסיכון או פעוטות עם מוגבלות, המומחיות והסמכות הן של משרד הרווחה ולא של זרוע הרווחה ולא של זרוע העבודה.

נועם פליק: זאת הכוונה וזאת הסמכות.

נועם פליק: סעיף הראי לזה זה גם בתיקון לחוק הפיקוח על מעונות יום שיקומיים שגם שם יש קטינים עם מוגבלות שמשולבים במסגרות של פעוטות.

ולרי זילכה: השילוב.

נועם פליק: השילוב.

נועם פליק: לזאת הכוונה.

ולרי זילכה: תודה.

יפעת שאשא ביטון: תודה רבה לשניכם.

יפעת שאשא ביטון: בבקשה, יובל, אתה יכול להמשיך.

יובל אביגד: יש הערות?

יפעת שאשא ביטון: לא.

יפעת שאשא ביטון: אפשר להמשיך.

יובל אביגד: זאת תמונת ראי לסעיף הקודם.

יובל אביגד: מדובר על מעונות יום שיקומיים.

יובל אביגד: סעיף 69א הוא סעיף שמתקן את פקודת מסי העירייה ומסי הממשלה (פיטורין).

יובל אביגד: זה סעיף שמתקן הוראה אחרת שהייתה בהצעת החוק הממשלתית ואנחנו תכף נסביר אותה.

יפעת שאשא ביטון: סוגיית הארנונה שהייתה שם?

יובל אביגד: כן.

יפעת שאשא ביטון: אוקיי.

יפעת שאשא ביטון: כאן השלטון המקומי רוצה להתייחס.

יפעת שאשא ביטון: נכון?

איתי חוטר: נכון מאוד.

יפעת שאשא ביטון: זאת אומרת אם אני לא אתן לכם את רשות הדיבור אתם לא תבקשו.

יפעת שאשא ביטון: נכון?

איתי חוטר: יש לך פתק עם בקשת זכות הדיבור שלי.

יפעת שאשא ביטון: אני יודעת, אבל זה לא עובד ככה.

איתי חוטר: אז איך זה עובד?

קריאה: אנחנו פשוט מנומסים.

קריאה: מחכים שהוא יסיים להקריא.

יובל אביגד: תודה.

שמרית שקד גיטלין: אני רוצה רק להבהיר שאמנם התיקון הזה הוא תיקון להצעה הממשלתית, אבל הוא תיקון ביוזמת הממשלה.

יפעת שאשא ביטון: אני אסביר את סוגיית הארנונה כדי שלא תהיה פה ונטילציה על משהו שהוא לא.

יפעת שאשא ביטון: בשורה התחתונה גם בשיח שניהלתי מול המשרדים השונים וגם עם השלטון המקומי וגם עם משרד הפנים מבחינת הארנונה המצב נשאר כמו שהוא.

יפעת שאשא ביטון: זה אומר שאנחנו מכניסים מעונות פרטיים תחת הפיקוח הראשוני שלנו בלי שהם מקבלים את ההנחה על הארנונה שמקבלים מעונות אחרים.

יפעת שאשא ביטון: וכך זה יישאר.

יפעת שאשא ביטון: המעונות הפרטיים היו כאן ואנחנו מנהלים את השיח כל הזמן.

יפעת שאשא ביטון: המעונות הפרטיים לא מקבלים עליהם את כל החובות שמקבלים אותם המעונות שנמצאים תחת סמל, לרבות הנושא של התאמת מבנים וסוגיות כבדות משקל.

יפעת שאשא ביטון: לכן אנחנו מטילים עליהם כמו שאנחנו מטילים בכל רישיון עסק את החובות הבסיסיות בלי שהם מקבלים את ההנחה של הארנונה.

יפעת שאשא ביטון: אגב, אני מלכתחילה לא הבנתי את הרעיון של ההנחה בארנונה, אבל הוא היה שם.

איתי חוטר: זה לא הנחה, זה פטור.

יפעת שאשא ביטון: פטור.

יפעת שאשא ביטון: אבל אנחנו סידרנו את זה.

קרן איוס: אבל זה לא הגיוני.

קריאה: זה אכזרי.

יפעת שאשא ביטון: קרן, זה הגיוני מהטעם הפשוט שאתם לא מחויבים לכל מה שמחויבים היום המעונות בסמל.

קרן איוס: אנחנו נהיה מחויבים בהמשך.

יפעת שאשא ביטון: אבל כשתהיו מחויבים בהמשך – אני אקדים לך את המאוחר.

יפעת שאשא ביטון: אני מבקשת שקט.

יפעת שאשא ביטון: איך כשמדברים על כסף כולם מתעוררים.

קריאה: כסף של הורים.

יפעת שאשא ביטון: זה לא בהכרח כסף של הורים.

יפעת שאשא ביטון: עליי אל תעשו את המניפולציות האלה.

יפעת שאשא ביטון: זה לא עובד.

יפעת שאשא ביטון: קרן, אתם ישבתם כאן והגנתם על המקום שלכם במקומות שאנחנו לצורך העניין רצינו לבוא בדרישה, ואמרתם, רגע, שתבינו – אם לא תגדירו את הדרישה הזאת ברחל ביתך הקטנה אז יבואו גם חנן וגם אחרים ויגידו, אנחנו נחייב אתכם בכל מיני סוגיות שבסופו של דבר יעלו לנו הרבה כסף.

יפעת שאשא ביטון: אנחנו אמרנו, אנחנו לא מוותרים על הבטיחות של הילדים אבל כן נעשה את כל המאמץ כדי לזקק את זה למקומות שיבטיחו גם את הביטחון שלכם כדי שלא תהיו חשופים לכל מיני תביעות.

יפעת שאשא ביטון: לא ביקשנו התאמה של מבנה, אנחנו לא אומרים לכם שיהיו כך וכך ילדים על כך וכך מטרים - -

קרן איוס: לא בדיוק.

יפעת שאשא ביטון: זה בדיוק כך, קרן, לצערי הרב.

יפעת שאשא ביטון: בחוק שעתיד להיות, בעזרת ה', כפי שאנחנו הבאנו אותו בהצעה הפרטית יש עלויות בינוי מטורפות.

יפעת שאשא ביטון: לא סתם יושב כאן האוצר כל הזמן, ואגב – לא בגלל הכסף שלו, אלא כדי שאתם לא תפשטו את העור.

יפעת שאשא ביטון: אני יכולה להראות לך מה הם כתבו לי אתמול – אנחנו לא רוצים שחצי מהענף יימחק.

יפעת שאשא ביטון: זאת אומרת הם גם עסוקים בשמירה עליכם.

יפעת שאשא ביטון: יש שם עלויות מטורפות, וכשגם אנחנו נגיע לשם אז גם המדינה תצטרך להכניס יד לכיס כדי לעזור לכם לעשות את כל ההתאמות הנדרשות מתוקף זה שתהיו כביכול כמו אלה שנמצאים היום תחת סמל, וגם באותה נשימה תהיו זכאים לאותן זכויות.

יפעת שאשא ביטון: כלומר תיתנו את אותן חובות ותהיו זכאים לאותן זכויות.

יפעת שאשא ביטון: זה הסיפור, זאת המשוואה, זה הרציונל.

קרן איוס: בגלל שיש פה שילוב של חוקים אתם לא פטרתם אותנו מחוק התכנון והבנייה.

קרן איוס: עוד חזון למועד למקום שאת תגיעי.

קרן איוס: את יודעת שאני אחרייך.

קרן איוס: כשהחוק יהיה טוב ונהיה חלק ונתוקצב או נקבל איזושהי תקורה הכול יהיה בסדר.

קרן איוס: עד אז כל זמן שהארנונה תישאר עסקית אנחנו נהיה מחויבים בהיתר לשימוש חורג.

יפעת שאשא ביטון: אבל זה לא קשור לחוק.

יפעת שאשא ביטון: זה לא קשור כי זה שאת עכשיו תצטרכי להביא לי רישום פלילי או לוודא שמי שעובד אצלך הוא לא עבריין מועד זה לא עניין של כסף.

יפעת שאשא ביטון: זה כסף של המדינה, אגב.

יפעת שאשא ביטון: אבל זה לא עניין של כסף אצלך.

קרן איוס: אבל בינתיים אנחנו משיתים עליהם כספים שאתם קוראים להם "קטנים בדרך" – יועץ בטיחות, התברואן, קורסי עזרה ראשונה.

קרן איוס: תהיינה התאמות גם לבטיחות, גם לתברואה.

קרן איוס: הבחור ממשרד הבריאות שדיבר קודם – אם אתם לא תפרידו בין הפרוגרמה לבין התקנות החדשות הגנים הפרטיים שנמצאים בבתים לא יוכלו לעמוד בדרישות - -

יפעת שאשא ביטון: אבל אנחנו לא מדברים על פרוגרמה, קרן, לצערי.

יפעת שאשא ביטון: אני רוצה שכל פעם שאני אומרת את זה בפרוטוקול יהיה כתוב "לצערי".

יפעת שאשא ביטון: קרן, זאת המציאות.

יפעת שאשא ביטון: כשאני באה לדוכן פלאפל ואומרת לו, אתה רוצה למכור פלאפל – תדאג שיהיה לך כיור וזה וזה – אני לא כל כך בקיאה בתחום הזה.

יפעת שאשא ביטון: אני לא יודעת מה דורשים מהם.

יפעת שאשא ביטון: אבל דורשים מהם בהתשה.

קרן איוס: אני מסכימה - -

יפעת שאשא ביטון: מה ביקשתי מכם?

יפעת שאשא ביטון: רישום פלילי – זה לא יעלה לך שקל אחד יותר.

יפעת שאשא ביטון: זה רק יבטיח שבגן שלך לא יהיה אסון.

קרן איוס: אבל אני חושבת שבהצהרת כוונות טובה – הרי אנחנו יודעים - -

יפעת שאשא ביטון: אנחנו לא בהצהרת כוונות עכשיו.

יפעת שאשא ביטון: אנחנו בתכל'ס.

קרן איוס: מתוך 75% הרי רק חלק הוא באמת מוצהר.

קרן איוס: החוק הזה יוציא את כולם מתחת לאבן, ומה שיפחיד את האנשים זה התשלומים שהיום איכשהו מצליחים להתחמק מהם כי הם פחות מעשרה ילדים, כי הם פחות - -

יפעת שאשא ביטון: תגידי, אני צריכה עכשיו להכשיר להם את השרץ שהם יתחמקו מתשלומים?

קרן איוס: לא.

יפעת שאשא ביטון: מי שרוצה לעבוד עם ילדים שיעבוד ישר.

יפעת שאשא ביטון: מי שלא מסוגל שיפנה את המקום.

קרן איוס: אני חושבת שמי שרוצה להכיר בגן ילדים כמוסד חינוך צריך לתת לו תחושה שהוא בקבוצת השווים.

קרן איוס: אם היום מוסדות חינוך מקבלים פטור מארנונה כחלק מתמיכה כלכלית ולנתב את המשאבים למקום - -

איתי חוטר: צודקת.

איתי חוטר: צריך לבטל לכולם את הפטור מארנונה.

איתי חוטר: אין קשר בין פיקוח לבין פטור מארנונה.

איתי חוטר: שום קשר.

יפעת שאשא ביטון: שנייה, שנייה.

קרן איוס: זה 300 שקל למטר.

קרן איוס: זה כסף שייצא מהילדים.

יפעת שאשא ביטון: הוא לא ייצא מהילדים.

יפעת שאשא ביטון: הוא לא יצא עד עכשיו מהילדים, הוא לא ייצא מהילדים.

קרן איוס: נכון.

קרן איוס: כי הם לא מוכרים, הם עפים מתחת לרדאר.

יפעת שאשא ביטון: אבל אני לא רוצה שהם יהיו מתחת לרדאר, ואני גם לא רוצה להכשיר את השרץ.

יפעת שאשא ביטון: אני לא יושבת פה שעות על גבי שעות ועוד שעות בלילה עם כל הצוות הזה בשביל להכשיר את השרץ של מישהו.

קרן איוס: אז אפשר מול השלטון המקומי לעשות משהו מדורג עם 30%, עם 50%, עם 60%.

קרן איוס: לפחות שהכסף הזה.

קרן איוס: הם לא שם אבל אנחנו נוציא אותם משם.

קרן איוס: השאלה היא מי ישרוד אחרי שנוציא אותו אפילו לדרישה הבסיסית.

קרן איוס: היום הם לא מוציאים את הכסף הזה.

קרן איוס: זאת אבן מחלוקת שממש חשובה לנו.

קרן איוס: אנחנו מאוד מאוכזבים.

קרן איוס: זה מוריד לנו נקודות - - -

יעל לינדנברג: אבל זה גם בדיוק מתחבר למה שיושבת-ראש הוועד אומרת גם בסעיפים הקודמים.

יעל לינדנברג: הרי גם בסעיף שדיברנו לפני שלושה עמודים היא דיברה על שני נדבכים: יש מעונות עם הסדר הפעלה – מה שנקרא, המעונות עם הסמל.

יעל לינדנברג: יש עליהם חובת הפרוגרמה שהיא חובה שאם היא תיגזר על כלל המעונות היא לא נכנסת - - -

יפעת שאשא ביטון: מטורפת.

קריאה: מחיר בפיקוח.

קריאה: אתם שוכחים את העיקר.

יעל לינדנברג: מחיר מפוקח זה משהו שחל על המעונות המפוקחים שכל מעון פרטי אחר היה יכול - - -

סיגל מרד: - - -

יפעת שאשא ביטון: אל תדברו יחד כי אין פרוטוקול.

יפעת שאשא ביטון: חבל כי הדברים חשובים.

יעל לינדנברג: הייתם פה בכל הדיונים והייתם שותפים לכל הסעיפים שנכנסו להצעת החוק.

יעל לינדנברג: יושבת-ראש הוועדה אמרה, אין פה - - - העלויות הדרמטיות לא נכנסו לפה.

יעל לינדנברג: לכן אמרתם כל הזמן שאלה דברים שמוסכמים עליכם.

יעל לינדנברג: הובהר כאן לא אחת שגם דברים מינימליים יכולים להשית עלויות נוספות על המטפלות שייגזרו על ההורים.

יעל לינדנברג: נכון הדבר הזה, וזה נאמר.

יפעת שאשא ביטון: בפרופורציות.

יעל לינדנברג: נכון.

יעל לינדנברג: בפרופורציות.

יעל לינדנברג: לכן הדברים הדרמטיים לא נכנסים.

קרן איוס: יש עלויות ויש עלויות.

קרן איוס: זאת עלות לא מידתית.

קרן איוס: הגננות שתצטרכנה להביא את הגנים הגדולים ולהניח אותם על השולחן – זה יהפוך להיות הוצאה מאוד גדולה.

יפעת שאשא ביטון: אז זה אנחנו נאפשר להם להישאר מתחת לשולחן?

יפעת שאשא ביטון: קרן, זה רשום בפרוטוקול.

קרן איוס: אני לא מדברת על משמעות ומהות, ואת מכירה אותי, ואני תומכת - -

יפעת שאשא ביטון: אני יודעת.

יפעת שאשא ביטון: אבל את גם מדברת - -

קרן איוס: אבל ריאלית אני אומרת לך שהיתוספו למע"מ ולמס הכנסה ולמסים של השלטון המקומי ולהיטלי ההשבחה.

קרן איוס: זה כבר יגיע למאות אלפי שקלים ותעלה שאלת הכדאיות.

קרן איוס: אם בכדאיות אנחנו מוותרים על חצי אז זאת הפעם הראשונה שמבחינתי זה משהו שמאבד נקודות אצלי.

יפעת שאשא ביטון: קרן, אני לא רוצה לתת פה שמות.

יפעת שאשא ביטון: אבל אני דיברתי עם לא מעט מנהלי גנים.

יפעת שאשא ביטון: גם הרבה גננים פגשתי.

יפעת שאשא ביטון: מקסימים.

יפעת שאשא ביטון: שאלתי אותם איך הם מתקיימים, כמה הם מרוויחים ואיך הם מחזיקים את המעונות וה-crises הזה שנשמע פה עכשיו זה לא שם.

יפעת שאשא ביטון: המשבר הזה לא שם.

יפעת שאשא ביטון: הם לגמרי אתנו.

יפעת שאשא ביטון: הסיפור הזה לא ייפול ויירד על ארנונה.

יפעת שאשא ביטון: בטח לא על ארנונה ובטח כשלא באנו וביקשנו את כל מה שאנחנו היינו רוצים להשית פה.

יפעת שאשא ביטון: אז כשנגיע לכל החובות הנוספות שנדרוש מכם אני מתחייבת להכין לפרוטוקול שלצד זה יהיה גם שיפוי כספי וכלכלי שיתמוך בכם.

יפעת שאשא ביטון: אבל אנחנו לא שם כרגע אז זה גם ככה לא רלוונטי.

יפעת שאשא ביטון: בבקשה, שלטון מקומי.

איתי חוטר: תודה, גברתי, על זכות הדיבור.

איתי חוטר: אני איתי חוטר, אני סמנכ"ל כלכלה במרכז השלטון המקומי.

יפעת שאשא ביטון: רק להוסיף על הדברים.

איתי חוטר: כנציג המרכז אני מבקש בראש ובראשונה לברך אותך על החוק החשוב הזה בתמיכה מלאה של מרכז השלטון המקומי שחיים ביבס הוא כמובן יושב-ראש המרכז.

איתי חוטר: זה חוק חשוב וצריך לקדם אותו ולסיים את הליך החקיקה.

איתי חוטר: לעניין הארנונה, אני מודה לך על ההבהרות החשובות שלך לפרוטוקול בעניין המיתוספים החדשים שלא מיתוספים לזכאות לפטור מארנונה.

איתי חוטר: אלא שהנוסח שמציעה פה הממשלה לא עולה בקנה אחד עם ההבהרות שלך לפרוטוקול.

איתי חוטר: יש פה שני תנאים: א', מדברים על אוכלוסיות חדשות שנכנסות תחת החוק הזה של הפיקוח על המחיר - -

יפעת שאשא ביטון: ממש לא.

יפעת שאשא ביטון: אז לא הבנת את החוק.

סיגל מרד: לא, לא.

איתי חוטר: נשמח אם תסבירו לי, לפי הסעיף הזה, איזה תנאים נדרשים כדי לקבל את הפטור מארנונה.

איתי חוטר: למיטב הבנתנו, זה לא שמירה על המצב הקיים ועל היקפי הפטור שניתנים היום, אלא ייכנסו עוד ועוד גופים שיזכו לפטור מארנונה.

איתי חוטר: זה לפי הניתוח שלנו והפרשנות של היועצים המשפטיים של מרכז השלטון המקומי.

איתי חוטר: נשמח אם תסבירו.

יפעת שאשא ביטון: אני תכף אתן למשרדים להסביר.

יפעת שאשא ביטון: אני רק אומר לך כמו שאמרתי לקרן בצורה מאוד נחרצת – וקרן היא חלק מאתנו בתהליך מאוד ארוך אז אני יכולה גם להרשות לעצמי לומר את זה בצורה נוקבת כזאת.

יפעת שאשא ביטון: אני רוצה באותה מידה להגיד גם לכם – בסוף זה לא יהיה בחוק.

יפעת שאשא ביטון: הסברתי למה.

יפעת שאשא ביטון: אבל לשלטון המקומי צריך להיות אינטרס שיהיו לו מעונות בתוך הרשות המקומית ושיינתן מענה לילדים שלו.

יפעת שאשא ביטון: אני כן חושבת שבצורה לא פורמלית - -

איתי חוטר: יש לנו גם אינטרס שיהיו עסקים ברשות המקומית ומפעלים והייטק - -

יפעת שאשא ביטון: נכון, נכון.

איתי חוטר: - - אז ניתן לכולם פטור מארנונה כדי שיהיו ברשות?

יפעת שאשא ביטון: לא אמרתי פטור.

יפעת שאשא ביטון: אתה שמעת מה אני אמרתי?

יפעת שאשא ביטון: זאת נטייה בשלטון המקומי לקפוץ?

איתי חוטר: לא.

יפעת שאשא ביטון: תנסו לחשוב איך אתם מתמרצים.

יפעת שאשא ביטון: אני מכירה בוועדות הנחות שבשביל מעון יהיה וגם כדי שבתי עסק יהיו – הייתי שם, הייתי סגנית ראש עיר.

יפעת שאשא ביטון: אני יודעת מה זה.

יפעת שאשא ביטון: כשאנחנו רוצים שיבוא בית עסק כדי לתת תעסוקה כדי שייתן שירות לתושבים אנחנו יכולים לתגמל אותו ב-10% או 20% ארנונה לתקופה כזאת או לתקופה אחרת.

יפעת שאשא ביטון: אני לא אומרת לכם לעשות את זה.

יפעת שאשא ביטון: אני אומרת לכם, תחשבו על זה.

יפעת שאשא ביטון: בסוף אתם לא אחד נגד השני.

יפעת שאשא ביטון: אתם נמצאים באותו מקום.

יפעת שאשא ביטון: הם באים לתת שירותים לילדים שנמצאים בשלטון המקומי, ואתם חפצים בכך שיהיה שירות לילדים בשלטון המקומי.

יפעת שאשא ביטון: אני אומרת את זה במאמר מוסגר.

יפעת שאשא ביטון: זה לא משנה את המהות של מה שאמרתי לפני כן.

יפעת שאשא ביטון: בבקשה, משרדים.

 << אורח >> יוסי אוחנה: אני רוצה להוסיף משהו קטן.

יפעת שאשא ביטון: המשרדים יענו ואז אתן גם לכם.

איתי חוטר: נכון.

יפעת שאשא ביטון: תנאי מצטבר.

סיגל מרד: אלא מה, יש עוד חלק לסעיף.

סיגל מרד: מה אנחנו אומרים?

סיגל מרד: מתוך הקבוצה הזאת על מי אנחנו מדברים?

סיגל מרד: על מי שחל עליו מחיר לפי חוק הפיקוח על מצרכים ושירותים.

סיגל מרד: על מי חל היום חוק הפיקוח על מצרכים ושירותים?

סיגל מרד: הצווים שהותקנו מכוח חוק הפיקוח על מצרכים ושירותים חלים על מעונות שחתמו הסדר הפעלה.

סיגל מרד: אתה יכול עכשיו תוך כדי שאני מדברת לעשות גוגל – "צו מחירי מצרכים ושירותים מעונות יום", אתה תראה שמופיעה שם טבלה ובכותרת כתוב לך: מעון יום שבהסדר הפעלה עם משרד X – אני לא יודעת מה יהיה כתוב לך בצו הספציפי.

איתי חוטר: הפרוגרמה שהוזכרה פה זה חלק מהתנאים?

סיגל מרד: עכשיו אני מסבירה.

סיגל מרד: מעונות יום שנמצאים בהסדר הפעלה עם המשרד הם אותם מעונות שמחויבים לפרוגרמה, שמחויבים לסל תשומות, שמחויבים להרבה מאוד סטנדרטים שמעוגנים באותו הסדר הפעלה.

סיגל מרד: נמצאים פה גם נציגי ויצ"ו וגם נציגי נעמ"ת שיכולים לשקף לך את הצד השני של מה שאני אומרת, והם מהנהנים.

איתי חוטר: ברור.

סיגל מרד: יש פה סל שלם של דרישות שעומד מאחורי המונח "הסדר הפעלה" שמעוגן בתוך צו הפיקוח על המחירים.

סיגל מרד: לכן גם היום תיאורטית כל מעון היה יכול לפנות אליי ולבקש סמל, ואז הוא היה צריך לעמוד בהוראות של הסדר ההפעלה ולפעול לפי צו פיקוח על מחירים.

סיגל מרד: כמו שהיום העולם הזה היה פתוח גם מחר העולם הזה יהיה פתוח, מבחינתי.

סיגל מרד: לבוא ולהגיד לך שקפצו עליי כל המעונות הפרטיים ואמרו לי, תני לי סמל – לא, זה לא המצב.

איתי חוטר: אז את מניחה שהחקיקה הזאת לא תעשה שינוי בביקוש לסמל ממשרד הרווחה?

סיגל מרד: אני לא צופה שתהיה השתוללות בשטח של אנשים שרוצים להיכנס תחת המשטר של הסמל.

סיגל מרד: אני אברך על זה שיהיו יותר מעונות תחת משטר סמל.

סיגל מרד: מבחינתי זה מעונות שיהיו בסטנדרטיזציה יותר גבוהה.

סיגל מרד: סבבה – אני דווקא רוצה את זה בתור דבר שהוא טוב לעם ישראל.

יפעת שאשא ביטון: אבל את רוצה את זה גם היום בלי קשר לחוק.

סיגל מרד: החוק החדש לא בא לגרוע מהזכות שקיימת היום.

סיגל מרד: היום, לפי הפקודה, קיים סעיף פטור - -

איתי חוטר: לכן אנחנו פטורים.

סיגל מרד: - - זה לא שיצרתי פטור חדש.

סיגל מרד: אני באה ואומרת – מה שהיה הוא שיהיה.

איתי חוטר: מבחינה משפטית, לא מבחינת היקפי הפטור.

סיגל מרד: במהות ומבחינה ניסוחית.

יפעת שאשא ביטון: יש לך להוסיף?

 << אורח >> יוסי אוחנה: אנחנו זורמים עם הרציונל שהגברת הציעה.

יפעת שאשא ביטון: זה לא רציונל, זאת המציאות.

יפעת שאשא ביטון: אנחנו לא משנים סטטוס קוו.

יפעת שאשא ביטון: כמו שלא שינינו קודם אנחנו גם לא משנים גם עכשיו.

יפעת שאשא ביטון: מה שמך?

יפעת שאשא ביטון: לפרוטוקול.

 << אורח >> יוסי אוחנה: אני עורך דין יוסי אוחנה, מרכז השלטון המקומי.

 << אורח >> יוסי אוחנה: אני מסכים עם גברתי לגמרי.

 << אורח >> יוסי אוחנה: גם המוסדות נעמ"ת וויצ"ו הם לא בני פלוגתא שלנו.

 << אורח >> יוסי אוחנה: הם נהנים מהפטור וזה בסדר, אנחנו חיים עם זה.

 << אורח >> יוסי אוחנה: זאת המורסה שאנחנו סוחבים אותה לא מעט שנים ומתמודדים איתה.

גלי עציון: זאת ממש לא מורסה.

גלי עציון: זאת אמירה קשה ביותר.

 << אורח >> יוסי אוחנה: חוזר בי מהאמירה.

יפעת שאשא ביטון: תתווכחו אחר כך מה אתם זה בשביל זה.

קריאה: במקום שהעירייה תפעיל מעונות אנחנו מפעילים מעונות.

גלי עציון: זאת אמירה קשה מאוד.

יפעת שאשא ביטון: אמירה קשה מאוד.

יפעת שאשא ביטון: אני לא מייצגת את השלטון המקומי.

גלי עציון: לא, להפך.

גלי עציון: זה משהו שצריך – זאת אמירה קשה ביותר.

 << אורח >> יוסי אוחנה: אני חוזר בי מהאמירה הזאת.

יפעת שאשא ביטון: בבקשה, חזר בו לפרוטוקול.

יפעת שאשא ביטון: תירגעו, תורידו להבות.

 << אורח >> יוסי אוחנה: זה תיק שאנחנו מתמודדים איתו.

 << אורח >> יוסי אוחנה: נציגת משרד העבודה נתנה פרשנות שעל-פניו נשמעת בסדר גמור.

 << אורח >> יוסי אוחנה: היא אומרת, זה לא ירחיב את היקף הפטור, הם יצטרכו לעמוד בתקינה של הסדר ההפעלה.

 << אורח >> יוסי אוחנה: אם זה ככה, למה לא לסייג את זה ולומר פשוט מאוד, שהתנאים שחלו לפי החוק הקודם יחולו עכשיו.

 << אורח >> יוסי אוחנה: זהו.

 << אורח >> יוסי אוחנה: את לא צריכה להרחיב - -

סיגל מרד: מי ירצה לשנות את התנאים למתן הכרה - -

 << אורח >> יוסי אוחנה: את רוצה לשנות את המצב הקיים מבחינת הארנונה.

סיגל מרד: לא, אין לי - -

יפעת שאשא ביטון: עם כל הכבוד לכם - -

סיגל מרד: אני לא רוצה לסנדל את עצמי שמבחינת התנאים שלי למתן הכרה מחר אני לא אשנה ואעלה אותם.

סיגל מרד: יכול להיות שמחר אנחנו נגיע להסכמות שאנחנו משנים דברים - -

 << אורח >> יוסי אוחנה: למה על חשבון הרשויות המקומיות?

יפעת שאשא ביטון: רגע, רגע, התבלבלתם.

יפעת שאשא ביטון: אני לא מנהלת מלחמות עתיד.

קריאה: - - -

יפעת שאשא ביטון: מי שידבר ייצא החוצה.

יפעת שאשא ביטון: אני לא מנהלת מלחמות על העתיד; קשה לי לנהל את המלחמה של ההווה.

יפעת שאשא ביטון: אני רוצה שאתה תתייחס למה שכתוב כאן.

יפעת שאשא ביטון: סיגל אומרת לך בצורה מפורשת וזה גם מה שמשתמע כאן – מה שהיה הוא שיהיה, אנחנו לא שינינו סטטוס קוו לגבי הסוגיות האחרות שדנו בהן, ואנחנו לא משנים סטטוס קוו לגבי הנושא של הארנונה.

יפעת שאשא ביטון: גם אם אני לא מתה על זה וגם אם הגנים הפרטיים קצת כועסים – הכול בסדר.

יפעת שאשא ביטון: אבל זאת המציאות.

יפעת שאשא ביטון: שוב אני אומרת לך בטיפ קטן – המעונות הפרטיים או לא פרטיים הם נכס.

יפעת שאשא ביטון: אם לא יהיה מי שיחזיק את הילדים שלנו אתה תמצא את כל הנשים שלכם או גברים, בני זוג, יושבים בבית כדי לטפל בילדים שלכם.

יפעת שאשא ביטון: רשויות שלא מסוגלות לתת מענה לפעוטות שלהן אני לא רוצה לומר את דעתי עליהן.

יפעת שאשא ביטון: אז תעשה הפרדה בין אם זה "תיק" או לא.

 << אורח >> יוסי אוחנה: בסדר, גברתי, אני מקבל.

 << אורח >> יוסי אוחנה: תכף ניתן ניסוח שמסתדר עם הדברים שהיא אומרת.

 << אורח >> יוסי אוחנה: אני רק רוצה להבהיר משהו.

 << אורח >> יוסי אוחנה: כשאני נלחם על הארנונה, אני נלחם על הכסף שלי, שלך ושלהם.

 << אורח >> יוסי אוחנה: כי כשאת פוטרת מוסד מסוים מלשלם ארנונה אני הייתי נופל על יתר התושבים.

 << אורח >> יוסי אוחנה: זה לא שמביאים את הכסף הזה מהחלל החיצון - -

יפעת שאשא ביטון: אבל אנחנו לא שם.

 << אורח >> יוסי אוחנה: אז רק תבינו על מה אנחנו נלחמים.

יפעת שאשא ביטון: קרן נלחמת למה זה לא שם, ואתה נלחם איתי למה זה אולי היה שם.

יפעת שאשא ביטון: די, חבל.

יפעת שאשא ביטון: זה לא שם.

גיל אשכנזי: יש גם בתי כנסת.

גיל אשכנזי: תבטל להם.

גיל אשכנזי: למה מעונות יום?

יפעת שאשא ביטון: אין לי מושג.

יפעת שאשא ביטון: זה לא רלוונטי.

גיל אשכנזי: בוודאי שזה רלוונטי.

גיל אשכנזי: יש עשרות בתי כנסת - - -

יפעת שאשא ביטון: גיל, זה לא רלוונטי.

יפעת שאשא ביטון: כי אם מדברים ואני לא יודעת מי זה והוא לא מציג את עצמו אז זה לא רלוונטי כי אני לא יודעת מי זה היה.

גיל אשכנזי: זה פשוט מצליח להכעיס אותי.

 << אורח >> יוסי אוחנה: כדי להגשים את הרציונל שגברתי הציגה מאוד יפה אנחנו מציעים בעניין הניסוח הספציפי הזה שיהיה ברור שזה תנאי מצטבר; שיוסיפו את המילים: "ובלבד שחל עליו הסדר ההפעלה".

גיל אשכנזי: ויצ"ו מסכים.

יפעת שאשא ביטון: אוקיי.

יפעת שאשא ביטון: שלטון מקומי, הבנו.

יפעת שאשא ביטון: הכול טוב.

יפעת שאשא ביטון: כל מי שאני נותנת לו לדבר כאן בשדרה, אני ממש מבקשת להוסיף על הדברים, לא לחזור עליהם.

 << אורח >> יוסי אוחנה: הנוסח מקובל?

גיל אשכנזי: אנחנו מוותרים על זכות הדיבור.

קריאה: אז מה הנוסח החדש?

 << אורח >> יוסי אוחנה: "ובלבד שחל עליו הסדר ההפעלה".

 << אורח >> יוסי אוחנה: שיהיה ברור שזה תנאי מצטבר.

 << אורח >> יוסי אוחנה: אלה שני תנאים מצטברים.

יעל לינדנברג: הסדר הפעלה נמצא בסעיף 76.

שמרית שקד גיטלין: זה ששני התנאים האלה מצטברים זה ברור מאוד מהנוסח: "מעון יום לפעוטות אשר חל עליו מחיר מרבי".

שמרית שקד גיטלין: אף אחד לא יכול לפרש שזה או זה או זה.

קריאה: "ואשר חל עליו".

יעל לינדנברג: תוסיפי - - - זה לא "אשר" וגם או בנוסף לכך, "חל עליו".

חנן דגן: נציגת משרד הרווחה אמרה שאם חל עליו הסדר ההפעלה - -

שמרית שקד גיטלין: "ובלבד שחל עליו".

יפעת שאשא ביטון: בסדר?

יפעת שאשא ביטון: חיים עם זה בשלום?

שמרית שקד גיטלין: "ובלבד שחל עליו מחיר מרבי לפי חוק פיקוח על מחירי - - - התשנ"ו-1999.

יפעת שאשא ביטון: סגור.

יפעת שאשא ביטון: יפה.

יפעת שאשא ביטון: העיקר שכולם יהיו מרוצים.

שמרית שקד גיטלין: הוספתי את המילה "ובלבד" במקום "אשר.

יפעת שאשא ביטון: יערה, בבקשה.

יערה שילה: אני פונה לשלטון המקומי וגם אלייך – חלק מהרעיון של החוק זה לדאוג ל-77% מהילדים שהם לא תחת התמ"ת.

יערה שילה: האינטרס של השלטון המקומי להסתכל על הילדים האלה.

יערה שילה: הרי אין להם מיפוי, הם לא יודעים איפה הילדים.

יערה שילה: אסונות קורים יום אחרי יום, ובשביל זה הקמנו את "חינוך מלידה".

יערה שילה: האמירה שלך, יוסי, הייתה מאוד קשה לי - -

יפעת שאשא ביטון: הוא חזר בו.

איתי חוטר: מה זה "ילדים שלנו"?

איתי חוטר: זה גם ילדים שלך.

יערה שילה: זה הילדים שלך, שלי, של כולנו.

איתי חוטר: נכון.

איתי חוטר: אז מה?

יפעת שאשא ביטון: כשאני ראש עיר או סגנית ראש עיר, אני מרגישה שהילדים הם גם שלי.

יפעת שאשא ביטון: סליחה מההורים שאני חולקת איתכם אותם.

יפעת שאשא ביטון: יש לי אחריות אישית עליהם.

איתי חוטר: גברתי, מה הקשר לארנונה?

איתי חוטר: את יכולה להסביר לי?

יפעת שאשא ביטון: אנחנו לא נכנסים לדיון הפילוסופי.

איתי חוטר: אבל מה הקשר לארנונה "הילדים שלי"?

איתי חוטר: גם אצלי בבית יש ילדים אז אולי אני אזכה לפטור מארנונה?

יפעת שאשא ביטון: שלטון מקומי, אתה רוצה להישאר בדיון?

איתי חוטר: אני לא מצליח להבין מה הקשר.

יפעת שאשא ביטון: אתה לא צריך.

יערה שילה: אני אסביר לך מה הקשר.

יפעת שאשא ביטון: לא, יערה, אנחנו לא נכנסים לדיון הפילוסופי עכשיו, לא נכנסים למהות.

יערה שילה: - - - אבל אני חושבת שהשלטון המקומי צריך לקחת אחריות על גילאי לידה עד 3.

יפעת שאשא ביטון: יערה, אנחנו לא בדיון המהותי עכשיו.

יפעת שאשא ביטון: האמירה שלך היא חשובה אבל אנחנו לא שם עכשיו.

איתי חוטר: אנחנו חושבים שמשרד החינוך צריך להיות רגולטור – אז מה?

יערה שילה: לא ראיתי שעשיתם משהו בשביל זה.

יפעת שאשא ביטון: אנחנו לא שם עכשיו.

יפעת שאשא ביטון: היינו שם.

יפעת שאשא ביטון: אנחנו כבר בפעולה.

יפעת שאשא ביטון: אני אומרת לכם, מי שיפריע לי – הדקות שלי יקרות.

יפעת שאשא ביטון: אני מסתכלת על השעון כמו דופק.

יפעת שאשא ביטון: מי שיפריע לא יהיה פה.

 << אורח >> יוסי אוחנה: גברתי - -

יפעת שאשא ביטון: זהו, שלטון מקומי, פתרנו את זה.

 << אורח >> יוסי אוחנה: אחרי שהטיחו בנו את כל ההטחות האלה אני חושב שגברתי, כיוון שאת מכירה את השלטון המקומי מקרוב ובטח בנוגע להצעת החוק הזאת שאנחנו תמכנו בה ותומכים בה וגיבינו אותה, אני חושב שגברתי הייתה צריכה להיות מליצת יושר שלנו ולהגיד לגברת הזאת שהשלטון המקומי עשה כל מה שהוא יכול בשביל החוק הזה.

יפעת שאשא ביטון: אני לא מליצת יושר, ואני גם לא תוקפת על מה שיש.

יפעת שאשא ביטון: יש לי תפקיד מאוד ברור – להעביר פה חוק שהוא בנשמתנו.

יפעת שאשא ביטון: על זה נתאמץ עכשיו.

יפעת שאשא ביטון: אמרתי את דעתי, ואמרתי איך הדברים צריכים להיראות.

יפעת שאשא ביטון: באותה מידה גם השלטון המקומי – אני יודעת שלא לזה התכוונת גם אם האמירה מקוממת.

יפעת שאשא ביטון: אבל תבחרו את המילים שאתם משתמשים בהן.

יפעת שאשא ביטון: חנן, בבקשה, רק להוסיף.

חנן דגן: אני מוסיף כי יש פה דבר מאוד משמעותי כלפי השלטון המקומי.

חנן דגן: יש רשויות שמתוך אינטרס - -

יפעת שאשא ביטון: זה לא מעניין.

יפעת שאשא ביטון: אל תיכנס איתי לזה.

חנן דגן: את תביני תכף על מה אני מדבר.

חנן דגן: יש רשויות שמתוך אינטרס כאלה לא באות - - - מתוך האינטרס הציבורי; יש רשויות שגובות ארנונה על המבנה - -

יפעת שאשא ביטון: תיארתי לעצמי שזה מה שאתה רוצה להגיד.

חנן דגן: - - ויש כאלה שמנצלים את הפרצה ומוסיפים עוד שטח תפוס על החצר.

חנן דגן: זאת אומרת הם באים ומנצלים.

חנן דגן: אני רוצה שכן יגדירו.

חנן דגן: אתם רוצים לקחת ארנונה עסקית?

חנן דגן: תגדירו את זה.

חנן דגן: אל תתחילו לנצל את כל הפרצות בחוק.

חנן דגן: תיקחו שטח.

חנן דגן: כיוון שאני רוצה שטח גדול לילדים זה בסדר, אתה תשלם על החצר.

חנן דגן: זה לא עסק שבא ושם שולחנות ומרוויח.

חנן דגן: על שטח תפוס אתם מחילים עוד ארנונה, וזה לא הוגן.

יפעת שאשא ביטון: אוקיי.

יפעת שאשא ביטון: חנן, תודה רבה.

יפעת שאשא ביטון: אתם יודעים מה עשיתם עכשיו?

יפעת שאשא ביטון: אין זכות דיבור פה.

יפעת שאשא ביטון: אני אגיד לכם למה.

יפעת שאשא ביטון: כי אתם חושבים שהדיון עכשיו הוא על השלטון המקומי, ומה הוא נותן או לא נותן, ואיזה רשויות נותנות או לא נותנות.

יפעת שאשא ביטון: ואני לא שם.

יפעת שאשא ביטון: חשוב – נקיים על זה דיון בנפרד; לא במסגרת הצעת החוק.

יפעת שאשא ביטון: תסלחו לי שאני לא נותנת לאחרים, אבל אני רואה שאתם מנסים לקחת את זה למקום אחר.

יפעת שאשא ביטון: סגרנו את הפינה של הארנונה.

יפעת שאשא ביטון: הוספנו את המילה בניסוח.

יפעת שאשא ביטון: יובל, תמשיך את ההקראה, בבקשה.

פרק י"ב: בסעיף 70 לפניכם יש שתי גרסאות - -

שמרית שקד גיטלין: לא, לא.

סיגל מרד: אנחנו רוצים להסביר.

סיגל מרד: מבחינה מהותית הדחיפות של תחילתו של החוק הוא עניין מאוד מורכב מבחינת המשרד, ויש לו משמעויות ביכולת ההיערכות שלו ומבחינת התפיסה - - אמיר נמצא כאן?

שמרית שקד גיטלין: כן, הוא שם מאחורה.

סיגל מרד: אז אני מזמינה אותך גם להסביר.

סיגל מרד: לכן אנחנו רוצים להעלות גם את הנוסח הממשלתי ולהסביר אותו.

יפעת שאשא ביטון: בסדר.

יפעת שאשא ביטון: נעלה ונדבר גם על זה וגם על זה.

הגרסה הממשלתית: תחילה ותקנות ראשונות 70 (א) תחילתו של חוק זה בכפוף להוראות סעיף קטן (א1) ו-(ב), ביום 1 בספטמבר שלאחר יום תחילתן של תקנות ראשונות לפי סעיפים 7(א)(2) (בחוק זה, יום התחילה), תקנות ראשונות לפי סעיפים 7(א) יובאו לאישור הוועדה בתוך שנה מיום פרסומו של חוק זה.

הגרסה הממשלתית: (א1) תחילתו של סעיף 71(ב) שלושה חודשים מיום פרסומו של חוק זה.

הגרסה הממשלתית: (ב) תחילתו של פרק ז' שנה מיום התחילה.

הגרסה הממשלתית: (ג) אחת לשישה חודשים החל מיום פרסומו של חוק זה ואילך ועד למועד הגשת התקנות לאישור הוועדה כאמור בסעיף קטן (א), ידווחו שר העבודה, הרווחה והשירותים החברתיים ושר האוצר לוועדה בכתב לגבי הליך התקנות התקנות.

שמרית שקד גיטלין: אני רוצה רק לחדד את ההבדל בין שתי הגרסאות.

שמרית שקד גיטלין: השאלה שצריך להכריע בה היא מתי נכנס החוק לתוקף.

שמרית שקד גיטלין: לפי הצעת הממשלה, החוק לא נכנס לתוקף עד שהותקנו תקנות.

שמרית שקד גיטלין: לפי הגרסה השנייה שעוד לא הוקראה, החוק נקבע לתוקף במועד שיוחלט עליו.

יפעת שאשא ביטון: אנחנו כבר היינו בסרט הזה כשדיברנו לאורך כל הדרך על כך שיש דברים שייכנסו לתוקף רגע אחרי שהרמנו אצבע במליאה, כשלקחנו בחשבון שיש לנו כמעט שנה שלמה לקראת ספטמבר להיערך כשברור לנו לחלוטין שמספטמבר הקרוב, בעזרת ה', כולם מיישרים קו לפחות לגבי כללי הברזל שקבענו.

יפעת שאשא ביטון: זוכרים?

יפעת שאשא ביטון: זה שיח שהיה כאן לאורך כל הדרך.

יפעת שאשא ביטון: לצד זה יש הנושא של התקנות ולגביהן אנחנו יכולים לקבוע תוך כמה זמן צריך לקבוע תקנות, תוך כמה זמן הן ייכנסו לתוקף.

יפעת שאשא ביטון: שם אנחנו יכולים לנהל שיח ואיזושהי גמישות.

יפעת שאשא ביטון: אבל הנושא של רישום פלילי, מיקום והסוגיות שדיברנו אתמול בלילה בעניין הבטיחות, זה אנחנו רוצים שיהיה צ'יק צ'ק.

יובל אביגד: זה סעיף האישור הזמני.

שמרית שקד גיטלין: לא, לא.

שמרית שקד גיטלין: השאלה היא יותר בסיסית.

שמרית שקד גיטלין: השאלה היא בכלל מתי החוק נכנס לתוקף.

שמרית שקד גיטלין: לפי ההצעה הממשלתית, החוק לא בתוקף.

יפעת שאשא ביטון: החוק בתוקף יום אחרי שהצבענו.

שמרית שקד גיטלין: אני אומרת – לפי ההצעה הממשלתית.

שמרית שקד גיטלין: החוק לא בתוקף.

שמרית שקד גיטלין: לפי ההצעה הממשלתית, החוק הוא לא בתוקף.

שמרית שקד גיטלין: תקנו אותי אם אני טועה.

יובל אביגד: נכון.

שמרית שקד גיטלין: אני רק רוצה לחדד את הדיון.

שמרית שקד גיטלין: יובל, ההצעה שלך להיתר זמני – גם לשיטתך, אם החוק לא נכנס לתוקף הוא לא נכנס לתוקף.

שמרית שקד גיטלין: אין גם היתר זמני, אין כלום.

יובל אביגד: כן.

יובל אביגד: תכף נדבר על היתר זמני.

שמרית שקד גיטלין: לפי ההצעה הממשלתית כרגע, כל עוד אין תקנות אין חוק.

שמרית שקד גיטלין: החוק לא נכנס לתוקף.

סיגל מרד: עוד לא מתחיל משטר הרישוי - -

שמרית שקד גיטלין: כלום.

שמרית שקד גיטלין: גם לא היתר זמני לשיטת יובל.

סיגל מרד: עוד לא מתחיל משטר הרישוי, מבחינתי היתר זמני, רישיון - -

שמרית שקד גיטלין: אין חוק.

קריאה: זאת שערורייה, זאת שערורייה.

יפעת שאשא ביטון: שערורייה – בואו תגיד מה אתם חושבים.

יפעת שאשא ביטון: זה לא יקרה.

יפעת שאשא ביטון: חבל, אתם מבזבזים זמן.

יפעת שאשא ביטון: כל מילה שנאמרת מבזבזת זמן כי זה לא יקרה.

יפעת שאשא ביטון: כי אנחנו אמרנו מההתחלה, ומי שלא זוכר שייקח את סוף השבוע לראות את הדיונים – מההתחלה אמרנו שאין מצב שהחוק לא נכנס לתוקף.

יפעת שאשא ביטון: החוק נכנס לתוקף ואיתו שלושה סעיפי ברזל, והתקנות הן בהתאם למה שאנחנו נקבע תוך שנה, תוך חצי שנה או מיום שהותקנו תקנות תוך כמה זמן.

יפעת שאשא ביטון: זה הסיפור.

יפעת שאשא ביטון: אז אני מציעה שכדאי שנדון על מה שיהיה ולא על מה שאולי רצו שיהיה.

יפעת שאשא ביטון: חגי, הביאו אותך בשביל זה?

חגי פורגס: לא.

יפעת שאשא ביטון: חגי שותף בדיונים.

חגי פורגס: יש לי עוד הרבה דברים פה.

יפעת שאשא ביטון: חגי, יש לו הרבה מאוד דברים חשובים.

סיגל מרד: עמדת המשרד היא שהסעיפים האלה הם סעיפים שמשפיעים על התקציב של המשרד ועל כוח האדם של המשרד - -

אמיר מדינה: אמרנו את זה בכל ועדה, אבל העמדה המקצועית שלנו לא נשמעת.

אמיר מדינה: בואו נמשיך הלאה.

אמיר מדינה: בואו נעבור לסעיף הבא.

יפעת שאשא ביטון: זה לא נכון.

יפעת שאשא ביטון: אי אפשר לעבור לסעיף הבא כי אז - - - מה שאנחנו רוצים.

סיגל מרד: אמיר, חשוב שייאמר.

יפעת שאשא ביטון: אמיר, אין מצב שהחוק לא נכנס לתוקף.

יפעת שאשא ביטון: אתה לא מושיב אותי פה פגרה שלמה בשביל להגיד לי שהחוק לא ייכנס לתוקף עד שיהיו תקנות.

יפעת שאשא ביטון: דיברנו על זה, אתה ישבת פה ואתה ישבת פה, ואני זוכרת כל אחד מה אמר ומתי ועל מה התווכחנו, ואנחנו סגרנו את הפינה הזאת שהחוק נכנס לתוקף ברגע שהרמנו אצבע.

יפעת שאשא ביטון: יהיו שלושה דברים שנשים עליהם דגש ויקבלו עליהם היתר זמני או איך שתרצו לקרוא לזה – אני לא נכנסת למינוח.

יפעת שאשא ביטון: אנחנו נהיה ערוכים איתם עד ספטמבר הקרוב.

יפעת שאשא ביטון: אפילו ירדנו לרזולוציות תוך כמה זמן לוקח לכם לקבל אישור על זה שאתם מכניסים למערכת – כמה זמן המערכת נותנת, כמה זמן עד שאתם מקבלים את זה במשרד, כמה זמן עד שאתם מתארגנים.

יפעת שאשא ביטון: ירדנו לרזולוציות מאוד קטנות.

יפעת שאשא ביטון: לא יקרה מצב שישבנו כאן והחוק לא ייכנס לתוקף מידית.

יפעת שאשא ביטון: להגיד לי שהחוק ייכנס לתוקף תחת תקנות זה לצחוק בפרצוף לכל מי שיושב כאן.

שמרית שקד גיטלין: רק להבהיר – קראנו את נוסח (א), (א1), (ב) ו-(ג).

שמרית שקד גיטלין: לא מקובל עלייך מה שקראנו.

יפעת שאשא ביטון: ממש לא.

יפעת שאשא ביטון: אני חשבתי שאתם רק מקריאים כדי להראות איפה היינו ולאן התקדמנו.

יפעת שאשא ביטון: אבל אני מבינה שזה לא.

יפעת שאשא ביטון: אני מביאה את זה להצבעה ככה או ככה.

יפעת שאשא ביטון: הסעיף הזה לא עולה להצבעה.

שמרית שקד גיטלין: הוא לא עולה להצבעה.

שמרית שקד גיטלין: הוא מחוק.

שמרית שקד גיטלין: למרות שהוא הוקרא אנחנו מוחקים אותו.

שמרית שקד גיטלין: הוא לא נכלל.

יפעת שאשא ביטון: מה צריך בשביל רישום פלילי, סיגל?

סיגל מרד: שנייה, אני רק - -

יפעת שאשא ביטון: לא, אני רוצה שתגידי לי מה צריך בשביל רישום פלילי.

יפעת שאשא ביטון: המערכת קיימת במשטרה.

סיגל מרד: צריך כוח אדם וצריך תקציב לבניית מערכות.

סיגל מרד: כרגע יש הרבה שיפורים שהוועדה הציעה שבדיון הממשלתי שהתקיים אגב החוק הממשלתי לא נלקחו בחשבון.

סיגל מרד: אנחנו פתוחים לכל הצעת שיפור שמבחינה מקצועית מקובלת על הגורמים המקצועיים, ואנחנו לא נופלים מהכיסאות מהצעות שיפור.

סיגל מרד: אבל כל דבר שי שלו היבט תקציבי, לנו אין המקורות.

סיגל מרד: ככל שהוועדה יודעת להגיע להסכמות עם האוצר זה מבורך מבחינתנו.

יפעת שאשא ביטון: סיגל, אנחנו דיברנו על זה פה.

יפעת שאשא ביטון: אם יש משהו שמרגיז אותי זה שאנחנו ממחזרים דיונים.

יפעת שאשא ביטון: אם יש משהו שבכלל מרגיז אותי בכנסת הזאת זה שממחזרים דיונים, אז בוועדה שלי – בכלל.

יפעת שאשא ביטון: רישום פלילי לא צריך שום היערכות גרנדיוזית.

יפעת שאשא ביטון: ונניח שתיערכו 3 חודשים?

יפעת שאשא ביטון: המערכת עומדת על תילה, קיימת.

יפעת שאשא ביטון: בשביל להכניס את הנתונים למערכת ולקבל את הפרטים נתנו עד ספטמבר.

יפעת שאשא ביטון: אנחנו נמצאים היום באוקטובר.

יפעת שאשא ביטון: זה כמעט שנה שלמה - -

סיגל מרד: נמצא פה מנהל האגף, והוא יסביר את ההיבטים התקציביים ואת תקציב כוח האדם - -

יפעת שאשא ביטון: יש לנו שנה שלמה להיערך כדי לקבל אישורים לרישום פלילי.

יפעת שאשא ביטון: השטח לא צריך להיערך בשביל להעביר רישום פלילי.

יפעת שאשא ביטון: הדברים קיימים.

יפעת שאשא ביטון: היינו בסרט הזה.

יפעת שאשא ביטון: כל השיפורים האחרים וכל הדברים הנוספים שהכנסנו שהם חשובים שייאמר לזכותכם שחיבקתם אותם, אנחנו יכולים להתגמש לגבי לוחות הזמנים שלהם.

יפעת שאשא ביטון: אבל הכלל הזה, שיהיה ברור לי שלא פדופיל מחזיק את הילד של מישהו מכאן ב-8:00 בבוקר על הידיים הוא ייהרג ובל יעבור.

יפעת שאשא ביטון: דיברנו על זה בדיון הראשון, חזרנו על זה בדיון השני, ושוב חידדנו בדיון השלישי.

יפעת שאשא ביטון: אנחנו כבר דיון שביעי פה.

סיגל מרד: ועדיין האגף זועק את הזעקה, שאין לו - -

יפעת שאשא ביטון: יש לכם שנה שלמה.

סיגל מרד: - - כוח האדם ואין לו - - -

יפעת שאשא ביטון: יש לכם שנה שלמה.

סיגל מרד: - - -

יפעת שאשא ביטון: יש לכם שנה שלמה.

סיגל מרד: כרגע זה לא היה במסגרת ההסכמות הממשלתיות.

יפעת שאשא ביטון: שהממשלה תגיד שהיא לא רוצה את החוק.

יפעת שאשא ביטון: אני רוצה שהממשלה תשב ותגיד שהיא לא רוצה את החוק.

סיגל מרד: - - -

ענת דייגי: עכשיו יש בחדשות המקרה של גננת שהורשעה בעבר.

סיגל מרד: אין מחלוקת - -

ענת דייגי: אני מבינה שאין מחלוקת, אבל זאת טובת הילדים.

סיגל מרד: אף אחד לא חולק על הצורך בחוק הזה.

סיגל מרד: אני לא יודעת אם אתם חולקים – אנחנו רוצים לקדם את החוק הזה.

ענת דייגי: אנחנו יודעים.

סיגל מרד: - - אבל יש היבטים שבהם אם האגף אומר, אין לי האמצעים ואין לי כוח האדם - -

יפעת שאשא ביטון: איפה היה האגף עד היום?

יפעת שאשא ביטון: אני אביא את כולכם לראות את כל הדיונים שהיו כאן, ואתם תראו שבשלב הראשון התווכחתם על זה, ואחר כך יישרנו קו, שיש המפתח הזה שחברת הכנסת קארין אלהרר - שאגב, לא נמצאת כאן כי היה לה יום הולדת אתמול ובעלה הפתיע אותה, אז היא לא נמצאת מסיבות טובות.

יפעת שאשא ביטון: הרגעתי אותה שהכול בסדר, והיא גם תעודכן.

יפעת שאשא ביטון: אבל כשהיא דיברה על המפתח – הגדרנו את זה בכל מיני אופנים – סגרנו את הפינה שרישום פלילי יהיה בשלב הראשון.

יפעת שאשא ביטון: החוק ייכנס לתוקף ולתקנות אנחנו נחכה.

יפעת שאשא ביטון: אני לא מתה על זה, אבל אנחנו נחכה להן.

יפעת שאשא ביטון: אז מה קרה?

אמיר מדינה: לא קרה דבר.

יפעת שאשא ביטון: אז?

אמיר מדינה: אני חושב שאת אמרת לפני 30 שניות, אין שום בעיה, ימסרו לכם רישום פלילי.

קריאות: לא, ממש לא.

אמיר מדינה: לפני שכולם קופצים תלמדו להקשיב עד הסוף.

אמיר מדינה: האגף למד שאין מצב שאנחנו נקבל רישום פלילי, שזה מה שחשבנו שאנחנו אמורים לעשות, אלא נידרש להיות אקטיביים ועם כל בקשה נצטרך להושיב בן אדם שיעשה פנייה, יבדוק מה בדיוק נמצא במרשם - -

יפעת שאשא ביטון: דיברנו על זה.

יפעת שאשא ביטון: אבל זה היה פה.

יפעת שאשא ביטון: אגב, במקום שאתה יושב ישב הבן אדם שהסביר שתוך שעתיים הוא מקבל במערכת, ותוך 48 שעות עד שיוצא לו - - - במקום שאתה יושב עכשיו הוא ישב.

יפעת שאשא ביטון: אני לא זוכרת שמות, אבל אני זוכרת את המיקום שלכם.

יפעת שאשא ביטון: נכון?

יפעת שאשא ביטון: שם.

יפעת שאשא ביטון: אז, חבר'ה, אל תבדקו את הערנות שלי.

אמיר מדינה: לא בודקים ערנות של גברתי יושבת-הראש.

אמיר מדינה: אני רק אומר מה שאמרנו קודם – החוק הזה יעבור גם לשמחתנו, למרות שיש פה אנשים שמרימים עכשיו גבה; ואת החלק הספציפי של בדיקת רישום פלילי בתוך האגף, נכון לרגע זה אין לי כוח אדם שיעשה.

יפעת שאשא ביטון: אז מה, באתם לכל התהליך הזה כשאין לי כוח אדם?

אמיר מדינה: כן.

יפעת שאשא ביטון: אתם עושים צחוק?

יפעת שאשא ביטון: אתם רק מחזקים את זה שאולי אתם לא בתחום הנכון.

אמיר מדינה: אנחנו בכלל לא עושים צחוק, גברתי היושבת-ראש - -

יפעת שאשא ביטון: אז מה כן?

אמיר מדינה: אם תיתנו לי אני גם אסביר.

יפעת שאשא ביטון: ישבתי פה קיץ שלם איתכם בדיוק להיות עם הילדים שלי כשאני בפגרה פורמלית בשביל שתגיד לי בסוף התהליך, אנחנו לא ערוכים.

אמיר מדינה: בוודאי שלא ערוכים.

אמיר מדינה: לבדיקה פיזית כזאת בתוך האגף אני לא ערוך.

אמיר מדינה: זה משהו שאנחנו צריכים ללבן עם האוצר ולראות איך מוצאים לזה פתרונות.

יפעת שאשא ביטון: אה, הבנתי.

יפעת שאשא ביטון: עכשיו בואו נראה איך אנחנו סוחטים עוד קצת.

אמיר מדינה: ממש לא.

יפעת שאשא ביטון: תקשיבו, אני משתמשת בשיח הזה שאני עצמי בשוק מזה שאני מנהלת אותו ככה בוועדה כי זאת התחושה.

יפעת שאשא ביטון: ישבנו כאן, דיברנו, התווכחנו, הצגנו את כל התהליך.

יפעת שאשא ביטון: ישבה ליאורה פה ובשיתוף פעולה בשיח הסבירה כשהוא אומר 48 שעות, היא אמרה, תוך שעתיים.

יפעת שאשא ביטון: זאת אומרת הם ידעו שיש אדם שמקבל את זה.

יפעת שאשא ביטון: אתם ניהלתם את השיח כמה זמן לוקח לבן אדם הזה להבין אם הרישום הפלילי הוא באמת כזה שבגינו לא צריך להעסיק או צריך להעסיק.

יפעת שאשא ביטון: ניהלנו את השיח לא רק ברמת החקיקה והניסוח, אלא ברמת המהות.

יפעת שאשא ביטון: אז לבוא ולהגיד לי בדיון השביעי אחרי כל הדיונים האלה ואחרי העומק שנכנסנו אליו, אנחנו לא באמת ערוכים – אני אומרת לך, זה מעליב.

אמיר מדינה: לפחות אנחנו לא הולכים סחור-סחור ואנחנו שמים את המציאות כמו שהיא על השולחן.

יפעת שאשא ביטון: לא, אתם הולכים סחור-סחור.

יפעת שאשא ביטון: אתם עשיתם הרבה צעדים קדימה, ועכשיו אתם אחורה.

יפעת שאשא ביטון: אז אני אומרת לכם, החוק ייכנס לתוקף דקה אחרי שהרמנו אצבע במליאה, אלא אם כן יש חודש של פרוצדורה – אני לא יודעת מה דיברתם.

שמרית שקד גיטלין: - - -

יפעת שאשא ביטון: ב-1 בספטמבר כבר כל המערכת ערוכה, אבל אנחנו דיברנו על זה.

יפעת שאשא ביטון: תוציאו, בבקשה, את הפרוטוקולים כדי שהשר - -

שמרית שקד גיטלין: אמרנו שהם רשאים להעניק אישורים זמניים עוד לפני יום התחילה; שאנחנו יכולים להתחיל לחלק היתרים.

יפעת שאשא ביטון: אמרנו שהם נערכים עד 1 בספטמבר.

יפעת שאשא ביטון: דיברנו על זה שבמרץ המערכת תתחיל לעבוד כי הם צריכים 3 חודשים להיערכות.

יפעת שאשא ביטון: נכון?

יפעת שאשא ביטון: אם אני רוצה לדייק באמת אז זה מה שדיברנו – שיהיו 3 חודשים שהמערכת תתארגן, ואחר כך ממרץ עד ספטמבר יהיה להם הזמן לתת את האישורים הפליליים כך שב-1 בספטמבר לאף גוף לא תהיה סיבה בשטח לבוא ולהגיד, לא הספקתי להיערך.

יפעת שאשא ביטון: כולם יצטרכו להיות עם אישורים.

יפעת שאשא ביטון: זה מה שיובא להצבעה.

יפעת שאשא ביטון: אני אומרת לכם את זה פה הכי פתוח.

יפעת שאשא ביטון: יש דברים שאנחנו עוד נדבר עליהם ואולי נצטרך להתגמש, ואנחנו מנהלים שיח, הכול בסדר.

יפעת שאשא ביטון: זה לא.

יפעת שאשא ביטון: אחרת סתם בזבזנו את הזמן של כולם, ואני לא מוכנה להיות שותפה לדבר הזה.

יפעת שאשא ביטון: אני בכלל בשוק שזה עולה כי אני כל הזמן הייתי בתחושה שלכללי הברזל אנחנו מוסיפים דברים משמעותיים.

יפעת שאשא ביטון: פתאום בא המשרד ואומר לי, לא מתאים לי.

יפעת שאשא ביטון: לא מתאים לכם אז באמת, תעבירו את זה למקום אחר שכן מתאים לו.

יפעת שאשא ביטון: אני לא יודעת מה להגיד לכם.

יפעת שאשא ביטון: אין לי מה להגיד לך, אמיר.

יפעת שאשא ביטון: אני בשוק.

יעל לינדנברג: אני גם רוצה להוסיף.

יעל לינדנברג: אמיר, אמרת שזה ייסגר בשיח עם האוצר.

יעל לינדנברג: זה מעבר לשיח עם האוצר.

יעל לינדנברג: לצד הצעת החוק עברה החלטת ממשלה שעיגנה את התקציב המיועד לנושא הזה ואת התקנים - -

יפעת שאשא ביטון: נכון.

יעל לינדנברג: - - ובגין זה גם יוסף - - - למשרדי הממשלה.

יעל לינדנברג: ככל שיש שינוי מהדבר הזה הדבר הנדרש הוא החלטת הממשלה.

יעל לינדנברג: זה לא שיח שאפשר לסגור את זה.

יעל לינדנברג: המקורות מעוגנים בהחלטת הממשלה.

יפעת שאשא ביטון: ויש כסף, נכון?

יפעת שאשא ביטון: יש תקציב לטובת הסיפור הזה.

אמיר מדינה: אז אין בעיה.

אמיר מדינה: אוקיי.

יפעת שאשא ביטון: אתה לא יודע שיש תקציב?

אמיר מדינה: אני יודע, אבל כנראה אין בעיה ואני סתם רואה - -

יפעת שאשא ביטון: יש - - -

אמיר מדינה: כנראה, אני רואה צל הרים כהרים.

אמיר מדינה: כנראה, אין בעיה, יעל.

אמיר מדינה: אבל בסדר גמור.

יפעת שאשא ביטון: קודם כול תודה רבה על ההזדמנות כי הרמת לי להנחתה אז אני גם צריכה להודות לך על זה.

יפעת שאשא ביטון: עכשיו זה אמיתי, חיובי.

יפעת שאשא ביטון: כי בתוך הסיכום הזה בחבילה שבנינו יש תקציב גם לפיקוח, כולל לכל הנושא של התקנים – זה לא מעט; יש גם למצלמות שנגיע אליהן בעוד שבוע, בעזרת ה', ואני מקווה שעד אז תצברו כוחות - -

אמיר מדינה: וזהו.

יפעת שאשא ביטון: לא.

יפעת שאשא ביטון: ולהכשרה.

יפעת שאשא ביטון: יש מסלול הכשרה שמגיע לצד החוק הזה.

יפעת שאשא ביטון: היו"ר יפעת שאשא ביטון:

אמיר מדינה: אנחנו דחפנו למסלול הכשרה.

אמיר מדינה: אני מכיר אותו מצוין.

יפעת שאשא ביטון: אין בעיה.

יפעת שאשא ביטון: כל הכבוד.

יפעת שאשא ביטון: אני אומרת לך שעדיין יש תקציב לשלוש הסוגיות האלה.

אמיר מדינה: נכון, זאת הרמה הדדית.

אמיר מדינה: בסיכום חסר כל הנושא שדיברתי עליו עכשיו.

אמיר מדינה: נכון.

יפעת שאשא ביטון: הרישום הפלילי?

יפעת שאשא ביטון: החוק הזה נבנה על הרישום הפלילי.

יפעת שאשא ביטון: לא היה בו כלום חוץ מרישום פלילי.

אמיר מדינה: החוק, בעזרת ה', יעבור - -

יפעת שאשא ביטון: תוציא את הרישום הפלילי – תזרוק את הדפים האלה לפח.

יפעת שאשא ביטון: חבל על כל העטים שבזבזנו, ובואו נלך הביתה.

אמיר מדינה: החוק, בעזרת ה', יעבור, ורישום פלילי זה ייהרג ובל יעבור, ואנחנו נהיה בסיטואציה הזאת, בעזרת ה', כשהוא יעבור בעוד חודש, בעוד חודשיים.

יפעת שאשא ביטון: בעוד שבוע אנחנו מצביעים פה בוועדה ובעוד שבועיים בכנסת.

אמיר מדינה: בעזרת ה', בשבוע הבא.

אמיר מדינה: אנחנו נגיע לשלב היישום, ואז נדבר.

אמיר מדינה: נגיד, אוקיי, עכשיו אנחנו מתחילים ליישם.

אמיר מדינה: נתחיל להקצות תקנים ונגיד, חסר לי.

אמיר מדינה: אבל אני מקווה שאני רואה צל הרים כהרים, ואנחנו נוכל למצוא את התקנים במשרד.

אמיר מדינה: אני מסופק.

יפעת שאשא ביטון: אתה תתבדה.

יפעת שאשא ביטון: אתם אנשי מקצוע איכותיים.

יפעת שאשא ביטון: אני בטוחה שאתם תמצאו גם את כוח האדם.

יפעת שאשא ביטון: את הכסף האוצר כבר שם.

יפעת שאשא ביטון: אני לא צופה בעיות.

יפעת שאשא ביטון: חוץ מזה שעכשיו הלכו לנו 20 דקות על משהו שהיה לי ברור שהוא כבר נסגר.

יפעת שאשא ביטון: תעברו ישר לנוסח של הוועדה.

שמרית שקד גיטלין: יש הוראה שלפיה, הממונה רשאי לתת רישיונות עוד לפני יום הפרסום.

שמרית שקד גיטלין: אבל בעיקרון החוק באופן מלא כמו שהוא נכנס ב-1 בספטמבר.

שמרית שקד גיטלין: תקנות לפי סעיף 72(א) אולי כבר לא צריך כי אמרנו שהתקנות לפי סעיף 72(א) יהיו חלק מהתקנות לפי סעיף 7.

שמרית שקד גיטלין: אבל ליתר ביטחון נשאיר את זה ונראה אם צריך את זה.

שמרית שקד גיטלין: את סעיף (א1) אין צורך לומר כי כל החוק מתחיל ביום התחילה.

שמרית שקד גיטלין: מחקתי אותו.

שמרית שקד גיטלין: פרק ז' זה העיצומים הכספיים.

שמרית שקד גיטלין: זה מתחיל שנה אחר כך.

יפעת שאשא ביטון: אגב, רק לחדד את זה שהחוק נכנס מלכתחילה לתוקף.

יפעת שאשא ביטון: אם אתם זוכרים אנחנו עשינו הפרדה בין מה שיהיה בתקנות ומה שיהיה בבסיס החוק מתוך אותו מקום שהיה ברור לנו שהחוק נכנס באופן מידי.

יפעת שאשא ביטון: אז זה רק למי שעוד לא נפלו לו האסימונים.

שמרית שקד גיטלין: אני הוספתי את המילים "וכן לעשות את כל הנדרש לשם כך" כי אולי יש צורך להבהיר את זה.

שמרית שקד גיטלין: המשמעות היא שהממונה יכול גם לתת רישיונות אם נהיה בעולם אופטימלי שכבר יהיו לנו תקנות, והוא יוכל לתת רישיונות.

שמרית שקד גיטלין: אם לא נהיה בעולם הזה ועדיין לא יהיו תקנות ונעבוד רק במסגרת של אישור זמני אז בעצם המשמעות היא שהחל ב-1 בספטמבר לא ניתן יהיה לעבוד אלא רק לפי אותו אישור זמני, אבל הממונה רשאי להקדים ולתת את האישורים הזמניים עוד לפני 1 בספטמבר.

יפעת שאשא ביטון: כן.

יפעת שאשא ביטון: לא משנים בכול "השר הממונה"?

שמרית שקד גיטלין: כן.

שמרית שקד גיטלין: "ידווחו השר ושר האוצר".

סיגל מרד: אפשר הערות ל-70א?

שמרית שקד גיטלין: 70.

סיגל מרד: כן, ל-70.

סיגל מרד: קודם כול מבחינת לוח זמנים להתקנת תקנות – לוח זמנים של תקנות ראשונות תוך חצי שנה הוא לא ריאלי.

סיגל מרד: הוא לא ריאלי, לא נעמוד בו.

יפעת שאשא ביטון: סיגל, שנה.

יפעת שאשא ביטון: בסדר?

שמרית שקד גיטלין: כלומר, סיגל, לפי מה שאת אומרת, המשמעות היא שבכל מקרה יהיה לנו המשטר הזמני.

שמרית שקד גיטלין: כי אם היו לנו תקנות עוד לפני כן לא היינו צריכים להיכנס לעולם של משטר זמני כי התקנות היו מוגשות בתוך חצי שנה, ואז בספטמבר היינו נכנסים לעולם של הרישיונות הקבועים.

יפעת שאשא ביטון: ברור, זה היה השיח.

יפעת שאשא ביטון: בגלל זה אני גמישה בתקנות.

סיגל מרד: אני מראש אומרת – בכל הסעיף הזה אנחנו שומרים על זכות השר להסתייג.

סיגל מרד: אבל בהנחה שזה הסעיף שעובר וזה נוסחו של הסעיף אז מבחינתנו אנחנו לא רואים היתכנות שאני בכלל אתקין תקנות.

סיגל מרד: ואז אם בכלל נכנס הסיפור של האישור הזמני זה חלק מזה.

סיגל מרד: היום אנחנו לא נמצאים במקום שאנחנו בהסכמה.

יפעת שאשא ביטון: אבל עד מרץ תמצאו את הפתרון.

שמרית שקד גיטלין: אז אנחנו מתקנים שהדרישה היא להתקין תקנות בתוך שנה מיום הפרסום.

ורד וינדמן: אבל אז למה אתם לא - - - לספטמבר אם אתם מאריכים את זה כבר?

ורד וינדמן: מה זה אומר, שהתקנות יותקנו אחרי ספטמבר?

שמרית שקד גיטלין: זאת המשמעות שבעיניי היא פחות טובה.

יפעת שאשא ביטון: בהנחה שהם יתקינו אותן בזמן.

יפעת שאשא ביטון: אבל בואו לא נהיה גרידיים.

ורד וינדמן: תצמידו את זה לספטמבר.

יפעת שאשא ביטון: מה זה משנה?

יפעת שאשא ביטון: ואז מתי הם ייכנסו לתוקף?

יפעת שאשא ביטון: השאיפה היא שהם יעבדו כמה שיותר מהר.

יפעת שאשא ביטון: השאיפה היא שנהיה פה כדי ללחוץ חזק.

ורד וינדמן: אבל למה שנה אם כבר נותנים להם את החוק עד ספטמבר?

יפעת שאשא ביטון: כי את שוב רבה על משהו עתידי כשאנחנו מנסים להילחם על כאן ועכשיו.

יפעת שאשא ביטון: ב"כאן ועכשיו" אנחנו בכלל רוצים שהחוק ייכנס לתוקף באותו יום שאנחנו מצביעים.

יפעת שאשא ביטון: את עוד לא שם.

יפעת שאשא ביטון: את עוד יכולה למצוא תא עצמך ואת לא כי אני לא אתן את זה - -

ורד וינדמן: אני בטוחה שלא.

יפעת שאשא ביטון: - - אני לא אעביר את זה שאת תחכי שהחוק ייכנס לתוקף בתקנות, ואלוהים גדול מתי יהיו תקנות.

יפעת שאשא ביטון: אז אם שנה נותנת להם אוויר לנשמה, וזאת הגמישות שנדרשת אין לי בעיה לתת.

יפעת שאשא ביטון: זה עד שנה.

ורד וינדמן: אני עוד לא ראיתי אי פעם שתקנות הועברו לפני המועד.

יפעת שאשא ביטון: אז מה זה משנה אם תכתבי עכשיו 1 בספטמבר או עוד שנה?

יפעת שאשא ביטון: זה היינו הך.

ורד וינדמן: לפחות צריך לעמוד במה שכתוב.

יובל אביגד: בהמשך למה שסיגל אמרה וכפוף להסתייגות של השר לגבי הסעיף הזה, ככל שתהיה - -

שמרית שקד גיטלין: עוד אין הסתייגות.

שמרית שקד גיטלין: היא רק שמרה על - - - השר.

יובל אביגד: אמרתי – ככל שתהיה.

יפעת שאשא ביטון: ואם הוא מסתייג אז הוא מושך את החוק?

יובל אביגד: יש הצבעות על הסתייגויות.

יפעת שאשא ביטון: אוקיי.

יפעת שאשא ביטון: אין שום בעיה.

יובל אביגד: כפוף לשמירת הזכות להסתייגות סעיף 7(א) הוא סעיף רחב מדי.

יובל אביגד: בכל ההידיינויות דיברנו על סעיף 7(א)(2) שזה הגרעין העמוק והמהותי של הצעת החוק הזאת.

גיל אשכנזי: איזה 7(א)?

יובל אביגד: 7(א)(2) מדבר על כל התקנת התקנות לפי סעיף 12 לחוק הישן שמדבר על תנאי השהות במעונות, תנאי השהות של הפעוטות, אמצעי הבטיחות של המתקנים, תקן עובדי המעונות והכשרת ותנאי כשירותם של מנהלי המעונות.

יובל אביגד: זה תחום הליבה.

סיגל מרד: לצורך העניין, אם לא התקנתי תקנות על חובת ביטוח זה לא סוף העולם; או אם לא קבעתי עכשיו את כל הניואנסים לגבי הגבלת שהייה עם מי שחורג - - - זה לא הלב.

סיגל מרד: הלב זה בעצם אותן הוראות שהיום צריך היה - - -.

סיגל מרד: על זה אנחנו מדברים.

שמרית שקד גיטלין: כל הדלתא לתנאים סביבתיים נאותים וסבירים, חובת ביטוח והגבלות על שהיית מי שאינו פעוט.

סיגל מרד: - - - אנחנו צריכים לחזור - - -

שמרית שקד גיטלין: אני מסבירה מה הדלתא במה שאתם מציעים.

יפעת שאשא ביטון: בעניין התנאים הסביבתיים אמרנו שנדבר על מיקום.

שמרית שקד גיטלין: כרגע אני מדברת על סעיפי הסמכה לתקנות.

יפעת שאשא ביטון: אמרנו שנדבר על מיקום.

יפעת שאשא ביטון: זה פשוט.

יובל אביגד: כנחזור אחורה - -

שמרית שקד גיטלין: בואו נחדד את השאלה.

שמרית שקד גיטלין: יש להם להביא תקנות לאישור הוועדה.

יפעת שאשא ביטון: המיקום הוא לא בתקנות.

יפעת שאשא ביטון: המיקום הוא בחוק.

שמרית שקד גיטלין: השאלה היא איזה תקנות הם יהיו חייבים להביא.

שמרית שקד גיטלין: בהצעה הממשלתית דובר על תקנות לפי סעיף 7(א) שתהיו חייבים.

שמרית שקד גיטלין: נכון, יובל?

יובל אביגד: נכון.

שמרית שקד גיטלין: עכשיו יובל אומר, אל תחייבי אותי להביא תקנות לפי כל 7(א), תחייבי אותי - -

סיגל מרד: לא רק יובל אומר.

סיגל מרד: זה היה בעקבות הדיונים - - -

שמרית שקד גיטלין: אתם רציתם להתנות את התוקף של החוק בתקנות.

שמרית שקד גיטלין: לכן אז אמרנו, בואו נאמר בדיוק איזה תקנות מכניסות את החוק לתוקף.

שמרית שקד גיטלין: לא נאמר את כל - - -

יפעת שאשא ביטון: אבל זה לא רלוונטי עכשיו.

שמרית שקד גיטלין: כן, אני מסבירה לסיגל למה לדעתי זה לא רלוונטי עכשיו.

שמרית שקד גיטלין: אנחנו דיברנו איזה תקנות הן מאסט כדי להפעיל את החוק, ולכן אם אמרת שהחוק יהיה מותנה בתקנות אז באמת אמרנו שנצמצם את כל הרשימה ל-7(א)(2).

שמרית שקד גיטלין: השאלה היא אם חובה להביא תקנות כשהחוק לא מותנה בתקנות.

שמרית שקד גיטלין: האם צריך להביא את כל התקנות או רק את חלקן?

שמרית שקד גיטלין: מקור הצמצום היה שרצינו לעשות הבהרה ככל שהחוק נכנס לתוקף בתקנות לגרסה א' שהיא כבר לא על השולחן.

יפעת שאשא ביטון: רק מה שחשוב לי שהמיקום הוא בבסיס החוק, לא בתקנות.

יפעת שאשא ביטון: הוא יחד עם הרישום הפלילי.

שמרית שקד גיטלין: תכף נגיע אליו.

שמרית שקד גיטלין: אנחנו כבר קוראים את 70א.

יובל אביגד: המונח "תקנות ראשונות" הוא מונח שכל סעיף 7(א) מדבר – הוא לא יכול להיות כל סעיף 7(א) תקנות ראשונות.

סיגל מרד: סתם לדוגמה, אם הבאתי תקנות על חובת ביטוח – זה מה שכתוב פה - -

שמרית שקד גיטלין: לא, לא.

שמרית שקד גיטלין: אפשר.

סיגל מרד: פתרתי את בעיית חובת - - - ועכשיו החוק חל.

יובל אביגד: - - -

שמרית שקד גיטלין: אתם הגדרתם את התקנות האלה בהצעה הממשלתית כתקנות חובה.

יפעת שאשא ביטון: יובל, אני רוצה לדעת איפה הוויכוח.

יפעת שאשא ביטון: אני מסכימה איתך.

יפעת שאשא ביטון: אני לא רוצה שעניין של ביטוח יסגור - - -

שמרית שקד גיטלין: עכשיו אני בעמדה של ההצעה הממשלתית המקורית.

שמרית שקד גיטלין: זה לא קורה לי הרבה.

שמרית שקד גיטלין: כרגע ההצעה הממשלתית – הם חייבו את עצמם להביא תקנות כי הם קבעו שהתקנות הן תקנות חובה.

שמרית שקד גיטלין: נכון?

שמרית שקד גיטלין: חייבתם להביא תקנות ראשונות, והתקנות האלה חובה בתוך שנה.

שמרית שקד גיטלין: זה מה שאתם רציתם.

שמרית שקד גיטלין: כרגע הוא רוצה לצמצם את הממשלתית.

יובל אביגד: לא - -

יפעת שאשא ביטון: הוא לא מצמצם.

יפעת שאשא ביטון: להפך.

שמרית שקד גיטלין: להבהיר את החובה.

שמרית שקד גיטלין: הממשלתית חייבה אותך להעביר.

יובל אביגד: להבהיר את החובה.

שמרית שקד גיטלין: לא, לצמצם, יובל.

יובל אביגד: לא נכון.

שמרית שקד גיטלין: החובה הייתה להביא תקנות - - -

עדו קמחי פלדהורן: התקנות - - - זה התקנות הכי חשובות לכולנו פה שנביא ראשונות.

יובל אביגד: כתוב "תקנות ראשונות" - - -

יפעת שאשא ביטון: לא, לא.

שמרית שקד גיטלין: זה לא אומר שהן יהיו ראשונות על פני אחרות.

יפעת שאשא ביטון: שמרית, שנייה.

יובל אביגד: לא קריטי לנו להישאר ב-7(א).

יובל אביגד: לא משנה לנו.

יפעת שאשא ביטון: אם אנחנו יוצאים למצב שבו החוק נכנס לתוקף מרגע שמצביעים עליו וכבר עיגנו בו את הדברים הקריטיים, למה שאני אתן להם להביא תקנות ראשונות ולא תקנות כמו שצריך תוך שנה?

יפעת שאשא ביטון: את מבינה מה אני אומרת?

יפעת שאשא ביטון: שיביאו תקנות תוך שנה.

יפעת שאשא ביטון: למה אני צריכה להגדיר אם זה ראשונות או לא.

יפעת שאשא ביטון: שיביאו תקנות תוך שנה.

יפעת שאשא ביטון: זה שהם בכלל מסכימים להישאר עם הסעיף הזה זה עוד יותר מדאיג אותי.

יפעת שאשא ביטון: אז שיהיו תקנות כמו שהם רצו בהתחלה.

יפעת שאשא ביטון: סתם.

סיגל מרד: זה מה שהצלחת להביא אותנו?

סיגל מרד: ל- - -

שמרית שקד גיטלין: לא, זה היה משהו אחר, סיגל.

שמרית שקד גיטלין: הדיון היה כשזה היה מותנה בתקנות, ואמרתי, אוקיי, נתנה את זה רק בתקנות מצומצמות.

סיגל מרד: זה אותו דבר.

שמרית שקד גיטלין: זה לא אותו רציונל.

יובל אביגד: אז אם חזרת בך אז תשאירי את 7(א).

יובל אביגד: הכול בסדר.

יפעת שאשא ביטון: חבר'ה, תקנות.

יפעת שאשא ביטון: בלי "ראשונות", בלי כלום.

יפעת שאשא ביטון: נכון?

יובל אביגד: "תקנות ראשונות לפי סעיף 7(א)".

שמרית שקד גיטלין: יפעת לא רוצה "ראשונות".

יפעת שאשא ביטון: ברור כי שעה את משכנעת אותם - - -

שמרית שקד גיטלין: לא, אני הסברתי – השאלה אם כל 7(א) - - -

קריאה: אם הם רוצים שיגישו תקנות ראשונות לפני כן.

ורד וינדמן: אבל יפעת צודקת.

ורד וינדמן: זה צריך להיות "תקנות" ולא "תקנות ראשונות", ואחר כך אחרי שנתיים שניות.

יפעת שאשא ביטון: זהו, סגרנו את זה.

יפעת שאשא ביטון: תודה.

יפעת שאשא ביטון: עדו ממשרד ראש הממשלה.

יפעת שאשא ביטון: עד עכשיו הם סיפרו לנו רק מה אתם רואים והעבירו לנו כמסר.

יפעת שאשא ביטון: אני רציתי לתת לכם הפסקה, אבל זה לא קורה.

יפעת שאשא ביטון: אחר כך נצא חמש דקות לנוסח.

יפעת שאשא ביטון: אני רוצה שנסיים את הנוסח של מה שדיברנו עליו קודם, אלא אם כן אתם מנסחים את זה עד יום שני, וביום שני יהיה לנו דיון ארוך ונצביע בסופו.

יפעת שאשא ביטון: אתם רוצים שנעשה את הניסוח ביום שני ונעשה דיון ארוך?

יובל אביגד: כן.

יפעת שאשא ביטון: אבל אז אנחנו מחויבים כולנו.

עדו קמחי פלדהורן: רצינו להבהיר שיש בתקנות דברים חשובים לכולנו.

עדו קמחי פלדהורן: לדוגמה הביטוח, שהוא קצת פחות חשוב.

עדו קמחי פלדהורן: לכן התעקשנו לחייב את הרישיונות - - -

יפעת שאשא ביטון: לא לזלזל בביטוח.

עדו קמחי פלדהורן: הביטוח נאמר כדוגמה למשהו שהוא פחות מהותי מעניינים בטיחותיים, שיותר חשובים לכולנו.

עדו קמחי פלדהורן: שהם ייקבעו כמה שיותר מוקדם כדי שהשוק יוכל להתכונן ולהתאים את עצמו.

יפעת שאשא ביטון: האמירה שלך מאוד חשובה.

עדו קמחי פלדהורן: מבחינתנו ומבחינת הסדר, לגבי הדברים הדחופים, בתיאום אתכם נשמח שתגידו ונקבע ביחד את הסדר, בשקיפות.

ורד וינדמן: המשמעות של האמירה היא שחלק מהתקנות יהיו בעוד שנה, אבל זה אומר שלא כל התקנות תהיינה.

שמרית שקד גיטלין: רישיונות זה ביטוי שהורדנו אותו.

שמרית שקד גיטלין: תקנות זה אומר תקנות שפעם ראשונה מתקינים אותם.

שמרית שקד גיטלין: זה ביטוי ששגור בחקיקה.

שמרית שקד גיטלין: כדי להבהיר, תקנות לפי סעיף 7א יובאו לאישור הוועדה.

יובל גל אביעד: 7א(2).

שמרית שקד גיטלין: אמרת שאין לך בעיה עם 7א.

יובל גל אביעד: אני חוזר לנוסח הראשון שלי, תקנות ראשונות לפי סעיף 7א.

שמרית שקד גיטלין: המילה "ראשונות" זה אומר חוק שאף פעם לא התקינו בו תקנות.

שמרית שקד גיטלין: זו המשמעות של תקנות ראשונות.

שמרית שקד גיטלין: לא צריך את זה, עם זה ובלי זה, זו המשמעות.

יפעת שאשא ביטון: לפי הפרשנות אלה תקנות ראשונות.

שמרית שקד גיטלין: תקנות ראשונות זה ביטוי שגור בחקיקה, אלה לא תקנות ראשוניות.

שמרית שקד גיטלין: יובל, אין שום משמעות אם אתה כותב תקנות לפי חוק זה או תקנות ראשונות.

יובל גל אביעד: אין לי בעיה להישאר עם "תקנות ראשונות לפי סעיף 7א'", או "תקנות לפי סעיף 7א(2)" אני בא לדאוג לטובת הפעוטות.

ורד וינדמן: הם רוצים לצמצם, לכן הערתי את זה.

יפעת שאשא ביטון: אני מנסה להבין איפה הבעיה?

יפעת שאשא ביטון: הממשלה צריכה לדעת מה ההבדל בין 7א ל-7א(2).

שמרית שקד גיטלין: השאלה אם בכלל יהיו חייבים להביא תקנות.

שמרית שקד גיטלין: כרגע לפי הנוסח יש אפשרות להתקין תקנות.

שמרית שקד גיטלין: הממשלה חייבה את עצמה בנוסח שלה להביא תקנות במספר נושאים.

שמרית שקד גיטלין: השאלה היא האם את כל התקנות הם צריכים להביא?

שמרית שקד גיטלין: או שאת חלק מהתקנות הם לא חייבים להביא?

שמרית שקד גיטלין: כרגע, לפי ההצעה הממשלתית, כל התקנות לפי סעיף 7א צריכות להגיע בתוך שנה, זאת הייתה ההצעה הממשלתית המקורית.

שמרית שקד גיטלין: אני מסבירה שהמונח "תקנות ראשונות" זה לא תקנות ראשוניות ואחר כך תבואנה אחרות.

שמרית שקד גיטלין: המונח "תקנות ראשונות" משמש אותנו לומר שאלה תקנות שפעם ראשונה הותקנו מכוח הסעיף.

שמרית שקד גיטלין: אין לי שום אופציה לכתוב את זה עם זה או בלי זה.

יפעת שאשא ביטון: למה ההתעקשות על 7א?

יפעת שאשא ביטון: מה יש לי פה שהוא דרמה?

שמרית שקד גיטלין: המשמעות היא שאם לא נכתוב כלום זה אומר שבכלל אין להם שום הגבלה לגבי הסעיפים האחרים ואין להם שום חובה - - -

יפעת שאשא ביטון: הוא מדבר על סעיף 7א(2) זה אומר תנאי מגורים, תנאי החזקת אמצעי בטיחות.

יובל גל אביעד: אין לנו בעיה להיצמד לנוסח המשלתי "תקנות ראשונות לפי סעיף 7א".

שמרית שקד גיטלין: כך כתבתי בנוסח.

ולרי זילכה: בהתייחסות ל-70(ד), שיש חובה לדווח לוועדה, אנחנו יודעים מניסיון שמשרדים מתקשים לעמוד בלוח זמנים של הגשת תקנות בזמן, יש הרבה תקנות.

ולרי זילכה: נדמה לי שאפשר לצמצם את חובת הדיווח אחת לשלושה חודשים ולא אחת לששה חודשים, זה יאפשר לוועדה יותר לפקח על התהליך הזה, כי שנה זה זמן קצר וצריך לפקח.

יפעת שאשא ביטון: דיווח כל שלושה חודשים, לא על זה הייתי מנהלת את המלחמה.

יובל גל אביעד: התקנות פתוחות להליך ראיה.

יובל גל אביעד: הליך ראיה מבוצע בשיתוף הציבור.

יובל גל אביעד: זה שקוף לציבור ושקוף לכנסת.

יובל גל אביעד: איך שאת רוצה, את רוצה לקבוע שנבוא לכנסת ונדווח?

יפעת שאשא ביטון: ואם הם יבואו כל שלושה חודשים אז הם יעמדו?

יפעת שאשא ביטון: הם יבואו כל שלושה חודשים לספר לי שהם לא הספיקו.

יפעת שאשא ביטון: אז הם גם בזבזו את הזמן שלי בוועדה וגם את הזמן שלהם.

עדו קמחי פלדהורן: סיגל אמרה שבדברי ההסבר של כל תקנה מתייחסים לראיה ולהסברים.

עדו קמחי פלדהורן: תהליך הראיה הוא תהליך שקוף שנועד להסביר למה עשו את הדבר הזה.

יפעת שאשא ביטון: מבינה אותך ומעריכה את החשש ואת הרצון להדק, אבל לא הייתי מתעכבת על זה.

יפעת שאשא ביטון: חוץ מזה, אם אני רוצה, אני יכולה להביא אותם גם לא על פי חוק.

יפעת שאשא ביטון: אני יכולה לקבוע דיון ולהביא אותם הנה.

יפעת שאשא ביטון: כמו שאתם מכירים אותי, במקומות שצריך נעשה את זה.

יפעת שאשא ביטון: לא הייתי מתעכבת על זה.

גל כנר אלימי: כדי לוודא אם הבנתי נכון, התקנות לפי סעיף 7א יובאו לאישור הוועדה בתוך שנה ותקנות לפי סעיף 72א יותקנו בתוך חצי שנה.

יפעת שאשא ביטון: הכול בתוך שנה.

שמרית שקד גיטלין: נברר אם בכלל יש צורך בהסמכה נפרדת לפי 72א.

שמרית שקד גיטלין: ככל שיש צורך בהסמכה נפרדת זה יהיה גם תוך שנה.

שמרית שקד גיטלין: "70א.

שמרית שקד גיטלין: אישור ראשוני טרם קבלת רישיון".

שמרית שקד גיטלין: הבהרתי בהערה בצד, שמשמעות ההוראה זו שהיא תוכל מרגע כניסת החוק לתוקף, על כל מעון יום לפעוטות שבו שבעה ילדים או כל מספר אחר שיקבע בתוספת הראשונה.

שמרית שקד גיטלין: (א) על אף הוראות סעיף 71, כל עוד לא נכנסו לתוקף תקנות ראשונות לפי סעיף 7(א) וכן לאחר שהותקנו תקנות כאמור - לגבי מעון יום שהוראות התקנות טרם חלות לגביו בשל הוראת סעיף 71 רשאי הממונה לתת אישור ראשוני טרם קבלת רישיון למפעיל של מעון יום לפעוטות, לגבי אותו מעון (בחוק זה – אישור ראשוני).

שמרית שקד גיטלין: (א) מתקיימות בו הוראות סעיף 6(א) למעט פסקה(4א) שבו; (ב) המקום מתאים לשהייתם של פעוטות; (ג) אין סיכון לשלומם ולבטיחותם של פעוטות שישהו במעון היום; (ד) המחנכות-מטפלות השתתפו בהדרכה בנושא עזרה ראשונה לפעוטות; (ב) אישור זמני יעמוד בתוקפו לתקופה של חצי שנה והמנהל רשאי לחדשו מעת לעת; (ג) הוראות סעיפים6(ב), 8(3), 11, 12, 13(א)(1), (2) ו-(4) עד (6) ו-(ב) עד (ד) ו-14 עד 16 יחולו, בשינויים המחויבים, לעניין אישור זמני, בכפוף להוראות סעיף זה".

יפעת שאשא ביטון: החלטתם איך אתם קוראים לזה?

יפעת שאשא ביטון: אישור ראשוני?

יפעת שאשא ביטון: היתר ראשוני?

יפעת שאשא ביטון: אישור ראשוני טרם רישוי?

יפעת שאשא ביטון: בתוך האישור הראשוני אנחנו מתייחסים לרישום הפלילי, למיקום ולנושא הבטיחות כפי שתנסחו אותו.

יעל לינדנברג: על זה דברנו, שזה יהיה בתקנות מהירות יותר.

יעל לינדנברג: כלומר שגם הנושא לעניין הרישיון הזמני, או האישור הזמני יקבע בתקנות.

יפעת שאשא ביטון: לא, לגבי הרישום הפלילי והמיקום, לא דובר אף פעם שזה יהיה בתקנות.

יעל לינדנברג: נכון.

יפעת שאשא ביטון: אז איך תגדירו תקנות מהירות?

יעל לינדנברג: אני מדברת על מהות.

יעל לינדנברג: אלה תקנות ראשוניות שאפשר לקבוע אותם, בגלל הדחיפות שלהן לכאורה, אפשר לנסות לעשות אותם ראשונות בשיקול הדעת.

יעל לינדנברג: אני לא יודעת איך עושים את זה מבחינת החקיקה, נשאיר את זה למשפטנים.

עדו קמחי פלדהורן: אני בודק את זה.

יפעת שאשא ביטון: עלה פה בדיון שיח על נושא של אישור בטיחות.

יפעת שאשא ביטון: ישבו פה נציגי הגנים ואמרו שממילא הם מביאים את האישור.

יפעת שאשא ביטון: אנחנו אומרים, זה כבר קיים, אנחנו חפצים ביקרו של הנושא, אנחנו לא מבקשים בטיחות במובן הרחב והרגולטורי שאתם מדברים עליו, מכון תקנים, בינוי וכו', אלא דברים בסיסיים כמו שקעים חשופים שאפשר לפתור בכיסוי של פלסטיק.

יפעת שאשא ביטון: הוסכם שהם ישקלו להכניס את זה כחלק משלושת הגורמים שייהרג ובל יעבור, שהם בחוק ולא בתקנות.

יפעת שאשא ביטון: זה מה שאני מבקשת ממשרד ראש הממשלה, יש פה גם אמירה.

יפעת שאשא ביטון: אחרי השיחה שהייתה לנו אתמול בלילה חשבנו אולי לא להגיד בטיחות אלא מוגנות.

יפעת שאשא ביטון: אבל אז תכניסו את המוגנות של חדר ביטחון ועוד.

יפעת שאשא ביטון: לא הצלחתי למצוא מילה חלופית.

יפעת שאשא ביטון: נסו למצוא ניסוח שיכניס את זה בלי שזה יהיה במקום הבומבסטי והמבהיל, שהיינו רוצים אותו, אבל לא לזה.

עדו קמחי פלדהורן: אנחנו בעד ונבדוק את זה.

יפעת שאשא ביטון: אנחנו מסכמים שאתם בודקים את הניסוח של זה כדי להכניס אותו בשלושת התנאים הראשונים, לא בתקנות.

יפעת שאשא ביטון: משרד ראש הממשלה מוכן לחשוב איך מנסחים את זה.

סיגל מרד אברג'יל: אנחנו מבחינתנו מוכנים שרשימת הדרישות תיכלל במסגרת החוק.

סיגל מרד אברג'יל: אנחנו רוצים ודאות, גם מבחינת המפקח, גם מבחינת הגוף הנבדק.

סיגל מרד אברג'יל: לגלגל לדיונים אחר כך שיקבעו בדברים עמומים, אנחנו לא רוצים, אז נתווכח שוב מה ייכנס ומה לא ייכנס?

סיגל מרד אברג'יל: האגף יודע מה הדרישות.

יפעת שאשא ביטון: אז מתקנים שזה יהיה במסגרת החוק.

יפעת שאשא ביטון: את מוכנה שזה יהיה יחד עם הסעיפים של הרישום הפלילי והמיקום?

סיגל מרד אברג'יל: לא.

סיגל מרד אברג'יל: קודם כל אמרנו שאישור זמני, יש התנגדות כי יש לזה משמעויות מבחינת כוח אדם, תקנים.

סיגל מרד אברג'יל: אם הוועדה יודעת לעזור לנו עם תקציב, אנחנו בעד, נעבור את המשוכה הזאת.

יפעת שאשא ביטון: יש תקציב, האוצר תקצב את המשרד.

סיגל מרד אברג'יל: הוא לא תקצב את הדברים האלה.

יפעת שאשא ביטון: בטח שהוא תקצב.

סיגל מרד אברג'יל: זה קשור גם לסעיפים הבאים.

סיגל מרד אברג'יל: החוק הזה היה אמור לחול בפרוסות.

סיגל מרד אברג'יל: כל פעם היה נתח שאמור היה להיכנס למערכת ולטפל בו.

סיגל מרד אברג'יל: לקחו את זה בחשבון.

סיגל מרד אברג'יל: נניח אתם מטפלים ב-20,000, עכשיו אומרים לי שכל ה-120,000 באים בנקודת הזמן הראשונה של כניסת החוק וצריך לטפל בהם.

סיגל מרד אברג'יל: לכן אני אומרת שאי אפשר להגיד שאין לזה משמעויות תקציביות או שהמשמעויות התקציביות האלה נלקחו בדיון המקורי.

סיגל מרד אברג'יל: אנחנו מבקשים עזרה, אנחנו אומרים, אם את יודעת לעזור לנו עם האוצר, תעזרי לנו עם האוצר.

סיגל מרד אברג'יל: אם יהיה לנו את התקציב לזה ויהיה את כוח האדם, לא אצטרך להגיד כמו נודניקית שאני מתנגדת.

סיגל מרד אברג'יל: ההתנגדות שלי באה מהמקום שאני לא רוצה חקיקה שבסופה הרגולטור לא יודע ליישם.

סיגל מרד אברג'יל: אנחנו לא באים לכתוב עוד אות מתה.

סיגל מרד אברג'יל: את חוק הפיקוח המעונות לא יכולנו ליישם בגלל שלא היו תקנים ולא היה כסף - - -

יפעת שאשא ביטון: זה בגלל שזה לא היה על סדר היום.

יפעת שאשא ביטון: נגיד את זה ברור.

סיגל מרד אברג'יל: לא, זה בגלל שלא היו תקנים ולא הייתה יכולת.

סיגל מרד אברג'יל: לא בעיה לשכפל את זה, אבל אני רוצה לעשות חוק טוב ואני רוצה לעשות חוק שאפשר ליישם.

יפעת שאשא ביטון: נפתור את הסוגיות.

יפעת שאשא ביטון: יהיה אישור זמני.

יפעת שאשא ביטון: מבחינת

יפעת שאשא ביטון: כם זה בסדר שנושא הבטיחות ייכנס בשלושת הקריטריונים הראשונים?

יפעת שאשא ביטון: תחליטו יחד עם משרד הראש הממשלה איך מגדירים את זה?

סיגל מרד אברג'יל: שזה לא יהיה בתקנות?

סיגל מרד אברג'יל: או שאם זה יהיה בתקנות פותרים אותי מ - - - ?

סיגל מרד אברג'יל: אני לא מבינה איפה אני נמצאת.

גל כנר אלימי: יש לי רעיון מקצועי.

גל כנר אלימי: להוסיף תוספת שלישית.

גל כנר אלימי: לקבוע בה פרטים מאוד בסיסיים כמו שם, כתובת מלאה, אישור יועץ בטיחות כנספח - - -

יפעת שאשא ביטון: הייתה בעיה עם העניין של יועץ הבטיחות.

יפעת שאשא ביטון: מי הם יועצי הבטיחות?

יפעת שאשא ביטון: כמה אנחנו סומכים עליהם?

יפעת שאשא ביטון: מה הם בודקים?

יפעת שאשא ביטון: ישב פה נציג והסביר לנו שברגע שזה ייכנס בפורמט שהצענו, זה רק יהדק את מה שעושים יועצי הבטיחות מול הגנים ויהפוך את זה למשהו יותר נוקשה ויותר מורכב, שגם העלויות שלו תהיינה אחרות.

יפעת שאשא ביטון: זה ייקח את הדבר התמים שדברנו עליו ויהפוך את זה למשהו אחר לגמרי.

יפעת שאשא ביטון: אנחנו לא רוצים להיות במקום הזה.

יפעת שאשא ביטון: אנחנו רוצים שתהיינה הגדרות מאוד ברורות של משרד הרווחה, שאומרות למה הכוונה בבטיחות.

יפעת שאשא ביטון: הכוונה לשקעים?

יפעת שאשא ביטון: מעקה במדרגות?

יפעת שאשא ביטון: שיגדירו בדיוק.

יפעת שאשא ביטון: כמו שאמרת, אני לא אגיד מוגנות של ילד, כי אז זה ייקח לממ"דים.

גל כנר אלימי: יש לזה הגדרה.

גל כנר אלימי: בכל מקרה חשבתי להוסיף את אישור הבטיחות, להוסיף שמות של עובדים כדי שיהיה ניתן לבדוק אותם ואישור שעברו קורס החייאה.

גל כנר אלימי: זו הבקשה שלי.

גל כנר אלימי: הבקשה תוגש לפני פרסום החוק, זה אומר שביום שהחוק מתפרסם אני אמורה להיות עם אישור זמני.

סיגל מרד אברג'יל: במסגרת סט הדרישות שקיים מתוך ההסכם הוגדרה רשימה של דרישות שמבחינת האגף הם הדברים המהותיים כשאנחנו מדברים על בטיחות.

סיגל מרד אברג'יל: אני אתן דוגמה שעולה לי כרגע, יש עניין של סיכון של ילדים ככל שהקיר מחוספס.

סיגל מרד אברג'יל: העור שלהם עדין ומדרגה מסוימת של חספוס הם יכולים לפצוע את העור שלהם.

סיגל מרד אברג'יל: אז יש עניין של חספוס הקירות כאחד הפרמטרים שהיו בעבר נבדקים, אני לא יודעת אם עכשיו זה ברשימה.

סיגל מרד אברג'יל: הקדימות היא פונקציה של כמה זה מסוכן.

גל כנר אלימי: החשש שלנו הוא שעכשיו יצטרכו תקנות גם לאישור הזה.

יפעת שאשא ביטון: זה לא היה חלק מהשיח בכלל.

יפעת שאשא ביטון: זה משהו שהוספנו תוך כדי דיון ואמרתי לך שנקבל אותו בזכותכם ההורים.

גל כנר אלימי: עכשיו אומרים חברי שרוצים להתקין על זה תקנות וזה ייקח זמן וחבל.

יפעת שאשא ביטון: זה יכול היה גם לא להיות בכלל.

יפעת שאשא ביטון: כשהגענו לפה לראשונה זה היה ממקום של לתת להורים ביטחון ראשוני לגבי דברים שאין להם שום דרך לדעת אותם.

יפעת שאשא ביטון: כשאת שמה את הילד שלך בידיים של מישהי שמחייכת מאוזן לאוזן את לא יודעת איזו מפלצת חלילה מסתתרת שם דקה אחרי שאת הולכת.

יפעת שאשא ביטון: זה משהו שהורים לא יודעים.

יפעת שאשא ביטון: לראות את המקום ולדעת לצורך העניין שאין מעקה, או אין סורגים, ההורים יכולים לראות בעין.

יפעת שאשא ביטון: פה יש גם אחריות של הורים לדעת - - -

גל כנר אלימי: אני לא מודדת לה שקעים, אני לא בעל מקצוע.

יפעת שאשא ביטון: את לא צריכה להיות בעל מקצוע כשאנחנו מדברים על דברים שהם ברמה הבסיסית.

יפעת שאשא ביטון: אם רואים מדרגות בלי מעקה או גרם מדרגות חשוף.

יפעת שאשא ביטון: רואים את זה.

יפעת שאשא ביטון: אנחנו רוצים להכניס את הסיפור של הבטיחות ברמה של אמירה.

יפעת שאשא ביטון: אומרים המשרדים שהם מוכנים לבוא אתנו למהלך הזה.

יפעת שאשא ביטון: לכן אנחנו צריכים לראות איך מכניסים את זה חכם.

יפעת שאשא ביטון: בהתחלה חשבתי שאישור בטיחות של בודק חיצוני זה הפתרון הכי טוב.

יפעת שאשא ביטון: אני מודעת שכמו כל דבר מסחרי יש הרבה מאוד מה לעשות ויכולים להיות הרבה שטיקים מאחורי הסיפור הזה.

יפעת שאשא ביטון: משרד רווחה יודעים לטפל בזה צריכים את הזמן להיערך ולהגדיר את ההתמודדות.

יפעת שאשא ביטון: משרד ראש הממשלה שאחראי על הרגולציה, בניגוד למה שהיה בהתחלה, לא אומר לנו שהם לא מוכנים, אלא שהם כן, אבל נראה איך מכניסים את זה פנימה.

יפעת שאשא ביטון: אני רוצה שתיקחו את הסוגיה הזאת, תשבו עליה עד יום שני ותחליטו איך מכניסים את זה פנימה.

יפעת שאשא ביטון: כולכם וגם האוצר אומרים שמבינים את הדחיפות וזה צריך לקבל קדימות מעבר לכל שאר התקנות האחרות.

יפעת שאשא ביטון: כמו שאמרתי שרישום פלילי זה ייהרג ובל יעבור הבטיחות צריך להיות משהו שהוא ראשון במעלה.

יפעת שאשא ביטון: תנסחו את זה משפטית באופן שייתן ביטוי למה שאתם אמרתם ותביאו את זה עד יום שני.

יפעת שאשא ביטון: זה הוגן מספיק?

ענת דייגי: אני מבקשת להוסיף לזה שאחד הדברים החשובים בעינינו זה עניין ההשגחה.

ענת דייגי: בטיחות המבנה היא מאוד חשובה, אבל ללא השגחה ראויה, אין בזה שום דבר.

ענת דייגי: בסופו של דבר ילדים צריכים להיות תחת השגחה ראויה.

ענת דייגי: בין אם זה לכתוב את המילים הילדים יהיו תחת השגחה ראויה וגם תחת היתר זמני.

ענת דייגי: הרבה מקרים קורים פשוט כי המטפלות משאירות אותם לישון והולכות לנקות.

סיגל מרד אברג'יל: יש את הסעיף הכללי לגבי אחריות.

שמרית שקד גיטלין: את רוצה להוסיף שהם יהיו תחת השגחה מתמדת?

סיגל מרד אברג'יל: היא השתמשה בהשגחה ראויה.

שמרית שקד גיטלין: ראיתי בנוהל שלכם שמדובר בהשגחה מתמדת.

סיגל מרד אברג'יל: אני כן מדברת על השגחה מתמדת בהנחיות שלנו.

ענת דייגי: גם מהבחינה של אישור זמני לכשיותקנו תקנות, גם באישור זמני יהיה לפי התקנות שיותקנו.

ענת דייגי: ברגע שתהיינה תקנות, גם אישור זמני יהיה חייב לעמוד ביחס שייקבע.

יפעת שאשא ביטון: ברגע שהם עומדים בתקנות הם מקבלים רישיון קבוע.

יפעת שאשא ביטון: אני רוצה עוד לפני שבודקים אותם בכלל, שהדבר הראשון שיבדקו שם זה יהיה הרישום הפלילי.

יפעת שאשא ביטון: על זה אפשר יהיה לדבר גם אחרי שיהיו תקנות.

סיגל מרד אברג'יל: המונח של השגחה מתמדת גם אצלנו נקרא יחד עם דרישות התקינה שלנו.

סיגל מרד אברג'יל: נניח שיש לי עוזרת אחת על 50 ילדים, אז מתקיימת לי הדרישה של השגחה מתמדת?

סיגל מרד אברג'יל: לתפיסתנו לא.

שמרית שקד גיטלין: זו לא השגחה ראויה, אבל זו השגחה מתמדת.

שמרית שקד גיטלין: השגחה מתמדת זה עניין של זמן, שתמיד תהיה השגחה.

סיגל מרד אברג'יל: אני לא רוצה לתת מצג של אישור לגורם שכל מה שיש לי זה מטפלת אחת על 50 ילדים.

שמרית שקד גיטלין: ההצעה שלך הייתה שנכניס את זה לסעיף של 19א - - -

סיגל מרד אברג'יל: אני חוזרת בי.

שמרית שקד גיטלין: זה לא עניין של רישיון, זה עניין של הוראה נורמטיבית שהשגחה מתמדת זה לא עניין למתן רישיון.

שמרית שקד גיטלין: זה לא שאת לא רוצה לתת רישיון אם יש לו יחס.

שמרית שקד גיטלין: זה לא קשור לתנאי הרישיון.

שמרית שקד גיטלין: זה מעין הוראה נורמטיבית שחלה כדי שברור הפעוטות יהיו תחת השגחה מתמדת.

יפעת שאשא ביטון: זו עבירה פלילית היום.

יפעת שאשא ביטון: ילד מתחת גיל שש ללא השגחה זו עבירה פלילית קבועה בחוק.

יעל לינדנברג: ברגע שיש אמירה שזו תקינה אנחנו בבעיה כי עובדה שיש מישהו שמפרש את זה ככה.

יפעת שאשא ביטון: אם בחורה אחת החליטה שהיא לוקחת 50 ילדים, אז ההורה שנותן לה את הילד שלו הוא פושע.

ענת דייגי: אני רוצה לתת מקרה לדוגמה של מישהי ששאלה בכל שעות היום כמה מטפלים יש ומה שאמרו לה לא היה מחובר למציאות כי בסופו של דבר הסייעת הייתה יוצאת באופן קבוע על אף מה שהבטיחו לה.

ענת דייגי: אלו המקרים שאני רוצה למנוע.

ענת דייגי: אני יודעת שהם קורים.

סיגל מרד אברג'יל: לצורך העניין, כשיש לי רק את הגננת והסייעת יצאה, לכאורה מתקיים הרעיון של השגחה מתמדת, אז בואו נוסיף את התקינה לפה.

יפעת שאשא ביטון: הארגונים סנדלו את עצמם.

יפעת שאשא ביטון: אי אפשר להכניס את התקינה לחוק.

יפעת שאשא ביטון: הקימו ועדה עד אפריל, נחכה לראות מה הם ישיגו.

יובל גל אביעד: צריך להסביר את מה שנאמר.

יובל גל אביעד: בדוגמאות שניתנו הן מתכוונות לתקינה, הן לא מתכוונות להשגחה מתמדת.

שמרית שקד גיטלין: היא לא דברה על תקינה.

יובל גל אביעד: היא מדברת על תקינה כי היא אומרת יחס של השגחה 1 ל-50, זו תקינה.

שמרית שקד גיטלין: השגחה מתמדת בעיני זו לא תקינה.

שמרית שקד גיטלין: אולי השגחה ראויה.

יובל גל אביעד: היא לא מדברת במונחים מקצועיים ואנחנו מדברים במונחים מקצועיים.

יובל גל אביעד: מה שהיא מתארת לנו זו תקינה וצריך לומר את הדברים, בין אם זה נכון להכניס אותם ובין אם לא נכון, הדרישה זו תקינה.

יובל גל אביעד: זו דרישה לגיטימית וזה מה שהיא דורשת.

יובל גל אביעד: זה לגיטימי מבחינתה לדרוש את זה.

שמרית שקד גיטלין: כשאתה אומר בהנחיות שלך שהתינוקות יהיו תחת השגחה מתמדת?

יובל גל אביעד: אמרה סיגל קודם לכן שהשגחה מתמדת מבחינתנו, אנחנו קוראים את זה יחד עם תקינה.

שמרית שקד גיטלין: כשקראתי את ההנחיות שלך היה כתוב שהתינוקות יהיו תחת השגחה מתמדת.

סיגל מרד אברג'יל: זו שכבה נוספת שבאה על הוראת התקינה.

סיגל מרד אברג'יל: נניח שיש 3 מטפלות בכיתה ועכשיו אחת מהן מחליטה שהיא מנקה את השירותים ואין לי השגחה מתמדת על קבוצת ילדים.

סיגל מרד אברג'יל: זה בא ברובד נוסף עלך הרובד הקיים, לכן אי אפשר לקרוא את זה בנפרד.

יובל גל אביעד: אי אפשר לקרוא את זה בנפרד.

יובל גל אביעד: אם את מכניסה את זה כמונח בתוך החקיקה, זה יהיה נתון לפרשנות.

יובל גל אביעד: הבקשה שלהם, בין אם תכנס או לא, היא לגיטימית, היא לא תובא בתוך הנוסח, אז מה עשינו בזה?

יפעת שאשא ביטון: הדברים חשובים, יש עוד דברים חשובים שצריך להוסיף.

ענת דייגי: המקום שאין השגחה, זה המקום שאנחנו נופלים בו.

ענת דייגי: זה איפה שהדברים הנוראים קורים.

ענת דייגי: כשלא שמים לב, כשמסתובבים לנקות, כשמשחקים עם הטלפון והילדים אוכלים חול ובולעים בורג.

ענת דייגי: אני יכולה לתת הרבה דוגמאות.

יפעת שאשא ביטון: יש חוק פלילי שמגבה את זה.

יפעת שאשא ביטון: אסור להשאיר ילד ללא השגחה.

יפעת שאשא ביטון: גם אם זה יהיה כתוב לצורך העניין בחוק הזה.

יפעת שאשא ביטון: היא קיבלה תשובה ברורה שכן יש השגחה ולא הייתה השגחה.

יפעת שאשא ביטון: זו גם סוגיית הפיקוח.

גל כנר אלימי: צריכה להיות אמירה כלפי המטפלות, שהן יודעות שהן לא משאירות ילד לבד גם כשהוא ישן.

גל כנר אלימי: אפשר להכניס את זה, יש את סעיף 19 - - -

ענת דייגי: אם משאירים ילד לבד זו עבירה פלילית, אנחנו רוצים שהם ידעו את זה, שיהיה כתוב להם בחוק.

גל כנר אלימי: יש את סעיף 19 שמדבר על זה שהמפעיל אחראי לדאוג לשלומם של הפעוטות ושהוא אחראי על תנאים סביבתיים נאותים ושהוא לא יעזוב אותם לבד.

קונסטנטין שוויביש: שאלה, בסופו של דבר כל התקנות תבואנה לאישורה של הוועדה?

יפעת שאשא ביטון: כן.

קונסטנטין שוויביש: תודה.

ורד וינדמן: כל הסעיף של אישור ראשוני טרם קבלת רישיון הוא בעצם רשות.

ורד וינדמן: איפה כתובה החובה שאלה התנאים שחייבים לעמוד בהם?

ורד וינדמן: אני מברת על כל מה שהקראנו עכשיו ב-70א.

ורד וינדמן: כתוב "רשאי הממונה לתת אישור" אני שואלת איפה כתובה החובה לקבל - - -

שמרית שקד גיטלין: סעיף 4 נכנס לתוקף ב-1 לספטמבר והוא אומר "לא יפעיל אדם מעון יום לפעוטות, בעצמו או באמצעות אחר, אלא אם כן ניתן למפעיל של מעון היום לפעוטות רישיון הפעלה או רישיון זמני או אישור ראשוני" עוד לא קראנו את זה כי זה תיקון שנמצא בהתחלה.

שמרית שקד גיטלין: את צודקת, עוד לא קראנו אותו.

שמרית שקד גיטלין: בסעיף 4 יש איסור להפעיל מעון יום בלי שיש רישיון או רישיון זמני או אישור ראשוני.

יפעת שאשא ביטון: נעבור לסעיף התחולה.

יפעת שאשא ביטון: בסעיף התחולה אני רואה שכולנו מבינים שאנחנו לוקחים מהתחלה את הדברים הבסיסיים.

רוני שניר: אם אפשר לפני כן, שמי רוני, אמא של עופרי, אחד הדברים שהחוק הזה יעשה, הוא יאפשר לנו כהורים לממש את הכוח שלנו מול הנושא שנקרא - - - .

רוני שניר: זה שיהיה כתוב השגחה ראויה ומתמדת, נכון שזה פתוח לפרשנות, אבל אם חלילה מטפלת תעמוד בבית המשפט אז שהיא תבוא ותוכיח שניתנה השגחה ראויה והשגחה מתמדת.

יפעת שאשא ביטון: מה זה ראוי?

רוני שניר: שהשופטת תחליט, בשביל זה יש בית משפט.

יפעת שאשא ביטון: יש לי בעיה עם המינוח.

יפעת שאשא ביטון: צריך לראות איך מחדדים את זה.

רוני שניר: לנו כהורים, כשכתוב חוק שיש בו השגחה ראויה, מבחינתי - - -

יפעת שאשא ביטון: זה כתוב בתחילת החוק.

יפעת שאשא ביטון: כנראה בגלל שזה מאוד ארוך אנחנו שוכחים כל פעם מה היה לפני כן.

יפעת שאשא ביטון: כתוב בתחילת החוק בצורה ברורה שצריך לשמור על שלומם של הילדים.

יפעת שאשא ביטון: הדברים ברורים מאוד.

יפעת שאשא ביטון: אנחנו נראה מה עושים ואם יש מקום להוסיף.

שמרית שקד גיטלין: ככל שהחלטנו שהחוק נכנס לתוקף במועד שאמרנו ביום תחילה, הוא חל על כולם, בעקבות זה עשינו תיקון בהצעה הממשלתית.

שמרית שקד גיטלין: לאור העיקרון שאמרה יושבת ראש הוועדה, שהחוק חל מיום תחילתו על כל מקום שבו יש החל מ-7 ילדים, שם מתחילים לבדוק את כללי הברזל, תקנו את ההוראה ההדרגתית שבעצם אנחנו לא מדברים על הוראות לפי החוק הזה, אלא הוראות לתקנות לפי חוק זה.

שמרית שקד גיטלין: התחולה ההדרגתית היא רק לתקנות ולא לחוק.

שמרית שקד גיטלין: החוק כמו שהוא, שהמשמעות שלו היא רק האישור הזמני ואולי החובות, בגדול המשמעות היא שההוראות לתקנות לפי חוק זה יחולו בהדרגה לגבי מעונות יום לפעוטות בהתאם למספר הפעוטות ששוהים בהם.

שמרית שקד גיטלין: 71.

שמרית שקד גיטלין: תחולה הדרגתית.

שמרית שקד גיטלין: (א) ההוראות התקנות לפי חוק זה יחולו, בהדרגה, לגבי מעונות יום לפעוטות, בהתאם למספר הפעוטות השוהים בה, החל במועד כמפורט להלן, לפי העניין )

שמרית שקד גיטלין: בחוק זה – מועד ההחלה).

שמרית שקד גיטלין: לגבי מעונות יום לפעוטות ששוהים בהם __ פעוטות או יותר – ביום התחילה.

שמרית שקד גיטלין: לגבי מעונות יום לפעוטות ששוהים בהם בין __ פעוטות ל- ___ פעוטות – בתום שנתיים מיום התחילה.

שמרית שקד גיטלין: לגבי מעונות יום לפעוטות ששוהים בהם בין __ פעוטות ל-___ פעוטות – בתום ארבע שנים מיום התחילה.

בשתי רמות: זה אומר שאנחנו מתכנסים לסעיף 71א רק לגבי נושא התקנות.

בשתי רמות: פה אני רוצה שניקח בחשבון שמהרגע שיעבור החוק ועד שיותקנו התקנות ועד שהתקנות תכנסנה לתוקף יעבור זמן.

בשתי רמות: תהיה שנה, שנה וחצי, אם אנחנו אופטימיים, עד שכל התהליך הזה ייכנס לתוקף.

בשתי רמות: אז ננסה שמהיום בו התקנות נכנסות לתוקף נצמצם את מספר הפעוטות כי אנחנו נהיה כבר מספיק ערוכים וזה יהיה הרבה זמן מהנקודה שאנחנו נמצאים בה עכשיו.

עדו קמחי פלדהורן: יש לי הצעה, אם היא מקובלת על הדרג המקצועי, שאולי נחכה שיהיו לנו הנתונים.

עדו קמחי פלדהורן: אחרי כל הרישום שיגיע אלינו נוכל לראות למי התקנות הכי רלוונטיות , כדי שנוכל לתפוס את מספר הילדים הכי גדול.

עדו קמחי פלדהורן: התקנות רלוונטיות, הבסיס, מה שהסכמנו, יהי לכולם.

עדו קמחי פלדהורן: אבל ברגע שיבצעו את הרישום יהיו מספר ילדים למספר ואז נוכל לראות מה הנתונים על מנת שנדע יותר.

עדו קמחי פלדהורן: יכול להיות שבכלל אין הרבה מעונות פרטיים מעל 28 ילדים ואז פספסנו.

עדו קמחי פלדהורן: אני אומר אולי להשאיר את זה בגמישות מסוימת על מנת שגם המשרד יוכל להבין.

עדו קמחי פלדהורן: כי יכול להיות שהמספרים שכאן הם לא המספרים שנרצה להתייחס אליהם בעתיד.

עדו קמחי פלדהורן: על מנת שנוכל להגיע למספר הילדים הרב ביותר בצורה המהירה ביותר.

שמרית שקד גיטלין: אם נמחק את הסעיף הזה, האם לא תישאר לכם הגמישות בתקנות עצמן?

שמרית שקד גיטלין: כשתביאו את התקנות, כבר תחליטו על איזה מספר הם יחולו.

יפעת שאשא ביטון: ממילא צריכים לאשר את התקנות ואת התחולה שלהן אחר כך בוועדה.

יפעת שאשא ביטון: יכול להיות שנגיע למצב יותר אופטימלי ממה שיש כאן.

סיגל מרד אברג'יל: אם אני משאירה את א' שאומר שהוראות יחולו בהדרגה לגבי מעונות יום בהתאם למספר הפעוטות השוהים בהם, הכול כפי שייקבע בתקנות, זה אומר שהמחוקק הראשי מלכתחילה נתן את דעתו לזה שיהיה תחולה הדרגתית ואנחנו במקום אחר.

יפעת שאשא ביטון: זה רק לגבי התקנות כי לגבי הדברים האחרים שהם בבסיס החוק אנחנו נכנסים באותו יום לגבי כולם.

סיגל מרד אברג'יל: אבל עדין זה אומר שאם אני אקבע מדרגות אז יתחילו להתווכח אתי בתקנות על מה המדרגה.

סיגל מרד אברג'יל: אני דוחה את הוויכוח לשלב הבא.

יפעת שאשא ביטון: ההערה שלי נבעה מזה שעדו אמר שאז הוא יהיה חכם יותר וידע יותר.

גל כנר אלימי: מה הסיבה להדרגתיות?

גל כנר אלימי: תקציב?

יפעת שאשא ביטון: לא רק תקציב, גם פרקטיקה.

יפעת שאשא ביטון: מדברים על נתח שוק מאוד גדול.

יפעת שאשא ביטון: רוב המעונות לא מפוקחים היום.

יפעת שאשא ביטון: עד שמכשירים כוח אדם ועד שמכניסים אותם, זה כמו נושא ההכשרה שנדבר עליו בסוף.

יפעת שאשא ביטון: זה לא שהחלטנו שיש לכולם הכשרה ואפילו ניתן כסף ונכניס להם בבנק ומחר תהיה להם הכשרה.

יפעת שאשא ביטון: הכשרה לוקחת זמן.

יפעת שאשא ביטון: ברור לנו שזה תהליך, לכן העניין של תחולה הדרגתית.

יפעת שאשא ביטון: גם בחוק המקורי, בהצעת החוק הפרטית יש תחולה הדרגתית של חמש שנים.

גל כנר אלימי: בכל זאת אני אומרת, אם יש לנו "גרייס" להכשרה, למה כל כך חשוב לנו?

גל כנר אלימי: למה אנחנו מחכים?

יפעת שאשא ביטון: כי זה לא רק הכשרה, יש גם את עניין הפיקוח, עד שהם ימלאו לצורך העניין את התנאים הבטיחותיים ואת התנאים האחרים שנקבע בתקנות.

יפעת שאשא ביטון: גם להם לוקח זמן להתארגן, טכנית.

יפעת שאשא ביטון: זה לא חמש שנים, אבל בגלל זה אנחנו אומרים שנקיים את הדיון הזה אחר כך.

רוני שניר: ההנחה היא שככל שהמסגרת יותר גדולה יהיה לה קל יותר לעמוד בתקנות?

יפעת שאשא ביטון: בדרך כלל כן.

גיל אשכנזי: הפוך.

גיל אשכנזי: ככל שהמעון יותר גדול לוקח לו יותר זמן להתארגן.

גיל אשכנזי: חדר של עשרה ילדים הרבה יותר קל להתאים ממעון של 1000 ילדים.

יפעת שאשא ביטון: הארגונים כבר מסודרים, הם יודעים לעשות את זה.

יפעת שאשא ביטון: בדרך כלל כשאתה ארגון גדול, אז גם ההיערכות שלך מבחינה מקצועית יותר מהירה.

גיל אשכנזי: דווקא המעונות הגדולים, בגלל מה שאת אומרת, כבר עומדים בתקנות.

גיל אשכנזי: אז צריך להחיל את זה קודם על הקטנים.

יפעת שאשא ביטון: יש גם הרבה גדולים אחרים.

יפעת שאשא ביטון: גם בחיב"ה יש מעונות גדולים וגם בגנים הפרטיים של שלומית, גם להם יש גנים גדולים.

יפעת שאשא ביטון: חוץ מזה שאנחנו רוצים להכניס כמה שיותר ילדים בפול הראשון.

יפעת שאשא ביטון: אני מתלבטת.

ורד וינדמן: כדי לעשות סדר אני רוצה לומר אמירה ולשאול שאלה.

ורד וינדמן: המועצה לשלום הילד חושבת שהמספר הנכון בסוף התחולה צריך להיות 5 ילדים ולא 7 ילדים.

ורד וינדמן: אני מבינה ששבעה זו פשרה.

יפעת שאשא ביטון: יש לזה רציונל, כי ברגע שנגיע לדבר על תקינה, התקינה של היום היא אחד לשש.

יפעת שאשא ביטון: איך שלא תסתכלי על זה אנחנו נדע שברגע שאת מדברת על מקום עם 7ילדים, את צריכה שני אנשי צוות.

יפעת שאשא ביטון: זה לא היה כלל אצבע, המספר לא שרירותי.

יפעת שאשא ביטון: יש רציונל מאחורי זה.

יפעת שאשא ביטון: גם אני רוצה, לא חמישה, שלושה.

ורד וינדמן: אני יודעת שמדובר בפשרה, אבל העניין של רישוי ופיקוח, גם כשמדובר ב-5 ילדים, זה הכרח המציאות, חשוב להגיד את זה.

ורד וינדמן: אני רוצה לשאול שאלה, אם אנחנו אומרים שמרגע כניסת החוק לתוקף מרשם פלילי ייבדק, בטיחות בסיסית תיבדק, מיקום.

ורד וינדמן: זה אומר שמה שנשאר זה הכשרה?

ורד וינדמן: תקינה?

ורד וינדמן: מה אנחנו משאירים לתחולה הדרגתית במצב הזה?

יפעת שאשא ביטון: החוק הזה לא מדבר על תקינה.

יפעת שאשא ביטון: יש פה הרבה סוגיות שהתייחסנו אליהם ואמרנו שתהיינה בתקנות, שלגביהם אנחנו מדברים מבחינת התחולה.

ורד וינדמן: אז מה נשאר לנו?

שמרית שקד גיטלין: אני רוצה להציע שיפור לנוסח שסיגל הקריאה.

שמרית שקד גיטלין: אמרת שאת 71א תעצרי בסופו.

סיגל מרד אברג'יל: אני עדיין בבדיקה מול הגורמים המקצועיים

שמרית שקד גיטלין: אני רק מחדדת את התיקון לנוסח.

שמרית שקד גיטלין: גם לשיטתכם, תוך חמש שנים מיום התחילה צריכה להיות הכלה מלאה על כל המעונות.

שמרית שקד גיטלין: זה החוק שהממשלה הביאה.

שמרית שקד גיטלין: בנוסח צריך להבהיר שעד חמש שנים מיום תחילה, החוק יוחל באופן מלא.

ורד וינדמן: אנחנו מבקשים לצמצם את לוחות הזמנים.

ורד וינדמן: אם יש "גרייס" להכשרות אז בעצם אין לנו כל כך הרבה דברים לחכות להם.

ורד וינדמן: לא צריך חמש שנים, גם שנתיים או שלוש מספיקות.

ורד וינדמן: לא צריך לחכות חמש שנים להחלה של התקנות.

סיגל מרד אברג'יל: זה סט של דברים שאמורים לקרות וכשאנחנו מדברים על חמש שנים ממועד התחילה, נניח עכשיו שאישור התקנות התעכב לא מטעמים שלנו, ישבו בוועדה, עברה כנסת אחת ועברה עוד כנסת ועוד לא אישרו את התקנות.

סיגל מרד אברג'יל: מה שיוצא הוא שחלפו 5 שנים מיום כניסת החוק לתוקף ופתאום אני נכנסת לכולם בגלל הדבר הזה, לא לזה התכוונו.

סיגל מרד אברג'יל: אני פירשתי את הסעיף של לשנות את מועד ההחלה גם לעניין ה-5 שנים.

ורד וינדמן: אתם רוצים לדחות יותר מ-5 שנים?

סיגל מרד אברג'יל: מבחינת המספרים שהיו במקור, הם לא חצובים בסלע.

סיגל מרד אברג'יל: אין מאחוריהם תורה מלומדת.

סיגל מרד אברג'יל: אין לי נתונים היום איך באמת הפילוח של המסגרות.

סיגל מרד אברג'יל: לעניין המספרים, זה לא העניין הקרדינלי.

ורד וינדמן: אולי סוף סוף מישהו יעשה פילוח.

יפעת שאשא ביטון: זה מה שאמר נציג משרד ראש הממשלה שהם רוצים לעשות.

סיגל מרד אברג'יל: זה לא משהו שהוא זמין כרגע.

גל כנר אלימי: היה פילוח לפני כמה שנים.

יפעת שאשא ביטון: זה שהתחולה תהיה הדרגתית כולנו מסכימים.

יפעת שאשא ביטון: זה כוח המציאות אם אוהבים את זה ואם לא.

יפעת שאשא ביטון: כשאני מסתכלת על המספרים, יכול להיות שבכלל רוב הילדים נכנסים בסד הזמנים של השנתיים ויכול להיות גם שלא.

יפעת שאשא ביטון: כרגע הכול מתוך תחושות בטן כי אין לנו סד נתונים.

יפעת שאשא ביטון: אם אנחנו קובעים שלפחות החוק מבחינת הדברים הבסיסיים שלו נכנס ביום הראשון לגבי כל המקומות שבהם יש מ-7 ילדים ומעלה.

יפעת שאשא ביטון: אגב, תזכרו שבתוך החוק יש לשר את האפשרות להפחית את מספר הילדים.

יפעת שאשא ביטון: החוק נכנס לגבי 7 ילדים ומעלה ואנחנו משאירים רגע את סוגית התקנות ואת התחולה ההדרגתית כולל מספרי הילדים לאחר כך, זה לא סוף העולם משני טעמים: פעם אחת יכול להיות שאחרי שיביאו לנו את הנתונים אנחנו נהיה יותר חכמים ונוכל לדרוש אחרת ממה שנדרוש היום.

יפעת שאשא ביטון: יכול להיות שנגלה שמספר הילדים במספרים שהם נתנו הוא מאוד קטן ונרצה להילחם על זה ויכול להיות שנגלה שרוב הנתח נמצא שם.

יפעת שאשא ביטון: נוכל לקבל החלטה שמבוססת נתונים.

יפעת שאשא ביטון: אנחנו יכולים לצאת או מברכים או מקללים, אנחנו לא יודעים, זה הימור.

יפעת שאשא ביטון: מבחינתי זה שאנחנו מתחילים עם הרישום הלילי ועם הנושא של המיקום ועם הנושא של הבטיחות הבסיסית כפי שהם הגדירו אותו, כשלושה תנאי ברזל שאתם אנחנו מחילים מהמעונות של 7 ילדים מהיום הראשון, אני חושבת שזה הישג אדיר כי לא היינו שם.

יפעת שאשא ביטון: לגבי השאר נוכל להמשיך ולנהל את השיח בתקנות עצמן.

ורד וינדמן: אני חוששת שברגע שלא תהיה איזושהי הדרגתיות, אני לא בטוחה שהנושא של מספר הילדים היא ההדרגתיות ההגיונית.

ורד וינדמן: לא בהכרח יש קשר בין מספר ילדים לתנאים.

ורד וינדמן: יכול להיות שצריך לחשוב על הדרגתיות אחרת.

יפעת שאשא ביטון: זה רק מחזק את מה שאני אומרת.

ורד וינדמן: ואף על פי כן, אני חוששת שמה שיקרה שאם נקבע לוח זמנים של חמש שנים.

יפעת שאשא ביטון: אנחנו לא קובעים.

יפעת שאשא ביטון: זה מה שאני מסבירה.

ורד וינדמן: אמרה שמרית בצדק שצריך לקבוע זמן שעד אליו יושלם הכול.

ורד וינדמן: שעד המועד האחרון שיינתן לא תהיה שום תחולה הדרגתית כי זה טיבם של תהליכים ומזה אני חוששת.

יפעת שאשא ביטון: ואם לא תהיינה תקנות?

ורד וינדמן: זה קורה כל יום לנגד עינינו.

ורד וינדמן: את זה אנחנו מכירים.

ורד וינדמן: בשביל זה עושים איזושהי הדרגה.

יפעת שאשא ביטון: עשר שנים התעסקו עם זה ולא התקדמו במילימטר.

יפעת שאשא ביטון: העברנו ביום האחרון של המושב ועוד לא פתחנו מושב חדש.

יפעת שאשא ביטון: זה תלוי בסוף גם בנפשות הפועלות.

ורד וינדמן: אנחנו נמצאים בשלב החשיבה על אופן ההדרגתיות.

ורד וינדמן: אם לא נקבע מדרג, ייתכן שעד המועד האחרון לא יקרה שום דבר, נוסף על התנאים המינימאליים.

יפעת שאשא ביטון: אותי מטריד שננהל עכשיו שיח על המדרג ויהיו פה ויכוחים, אבל אלה ויכוחי סרק כי אנחנו לא יודעים מה אנחנו קובעים.

יפעת שאשא ביטון: את מחזקת את זה כשאת אומרת שההדרגתיות לא צריכה להיקבע לפי מספר הילדים, היא צריכה להיקבע לפי פרמטרים נוספים.

ורד וינדמן: אפשר לעשות חשיבה עד יום שני ולחשוב אם יש הדרגתיות הגיונית שאפשר לעשות שלא תשאיר את זה לטווח הארוך כי זה טיבם של תהליכים.

ורד וינדמן: ברגע שאין סד זמנים לא קורה כלום.

יפעת שאשא ביטון: תוך שנה צריכות להיות תקנות ובתוך התקנות צריכה להיות התחולה.

יפעת שאשא ביטון: מאוד פשוט.

יפעת שאשא ביטון: שם אני יכולה גם לצמצם את זה.

ורד וינדמן: זה יכול להיות גם ל-20 שנה.

יפעת שאשא ביטון: בשביל זה אנחנו פה.

יפעת שאשא ביטון: מה שנתווכח זה או עכשיו או בעוד שנה.

ורד וינדמן: מה שאפשר להחליט היום בוועדה עדיף.

יפעת שאשא ביטון: תחליטי.

יפעת שאשא ביטון: מה את מחליטה?

יפעת שאשא ביטון: מי אמר שכשנשב פה ביום שנאשר את התקנות ונחליט שצריך לשנות, לא נצטרך עוד פעם לעשות את אותו דבר.

ורד וינדמן: אבל נצא מראש מנקודת הנחה שהממשלה לא תעשה כלום ונוותר?

יפעת שאשא ביטון: מראש אני יוצאת מנקודת החלטה שהרווחתי את זה שכל המעונות שיש בהם שבעה ילדים ומעלה יצטרכו מה-1 לספטמבר הבא להביא רישום פלילי, את המיקום ואת כל מה שקבענו.

ורד וינדמן: זה הישג משמעותי ונושא ההכשרות לא פחות משמעותי.

ורד וינדמן: אבל אי אפשר בלי סד זמנים.

יפעת שאשא ביטון: ההכשרות בכלל לא בתקנות, אתם מבלבלים את הכול.

ורד וינדמן: תקן עובדי מעונות והכשרתם לא בתקנות?

ורד וינדמן: כתוב.

יפעת שאשא ביטון: ההכשרה תכנס בלי שום קשר.

יפעת שאשא ביטון: ההכשרה בכוונה לא בתוך החוק.

יפעת שאשא ביטון: את ההכשרה שאנחנו מביאים אנחנו לא מחכים לתקנות.

יפעת שאשא ביטון: גם משרד האוצר יודע והוא גם יציג את זה.

יפעת שאשא ביטון: יש מסלול תקציבי נפרד לצד כל מה שאנחנו עושים בתהליך, גם להכשרה וגם למצלמות, כאילו לא תלויים אחד בשני.

יפעת שאשא ביטון: אז ממילא אנחנו יוצאים לדרך גם בנושא של ההכשרה.

יפעת שאשא ביטון: נחשוב על זה עד יום שני, נראה כמה זמן יהיה לנו.

יפעת שאשא ביטון: אם נרגיש ששווה לכלות על זה את הזמן כדי לקבוע שרירותית את המספרים, לי זה לא מוסיף ולא גורע.

יפעת שאשא ביטון: אם נראה שאנחנו בדוחק, נצטרך להחליט על מה אנחנו נלחמים.

ענת דייגי: מה יהיה הנוסח בסופו של דבר?

יפעת שאשא ביטון: הנוסח יהיה בלי המספרים.

יפעת שאשא ביטון: בקביעת התקנות תקבע גם ההדרגתיות.

ענת דייגי: אני נאלצת להסכים שצריכים להגדיר את זה עד תאריך מסוים.

יובל גל אביעד: עדיין יש שאלה פרשנית.

יובל גל אביעד: כשאנחנו אמרנו 5 שנים, התכוונו 5 שנים אחרי שיש לנו תקנות ואז נתחיל.

יפעת שאשא ביטון: בגלל זה אני אומרת שאנחנו מנהלים פה שיח סרק כי הם נתנו לזה פרשנות ואנחנו יכולים להתווכח עליה עכשיו.

ורד וינדמן: את כיו"ר ועדה צריכה לקבוע את זה היום.

יפעת שאשא ביטון: אני יכולה לקבוע וזה יהיה נחמד, אני לא מסמנת "וי" כדי שמישהו יצא מפה מרוצה, בסוף אני צריכה לקחת אחריות על מה שאני עושה.

יפעת שאשא ביטון: נניח שקבעתי שתוך 3 שנים מסתיימת התחולה, אבל הם לא הביאו תקנות ולא הייתי פה וגם את לא היית פה כדי להילחם.

יפעת שאשא ביטון: אז כדי להרגיע את כולם אנחנו מנסים עכשיו לצאת כשכולם מרוצים.

יפעת שאשא ביטון: בסוף אני נמצאת בפרקטיקה.

יפעת שאשא ביטון: מחר תהיינה תקנות.

יפעת שאשא ביטון: יקבעו מהיום שיש תקנות, תוך כמה זמן מחילים ובאיזה תחומים.

יפעת שאשא ביטון: כמו שהרווחנו פה את הנושא של הרישום הפלילי שבכלל לא היה בשיח בהתחלה.

יפעת שאשא ביטון: יכול להיות שעד שנגיע לשלב של התקנות כבר תבשיל המציאות בצורה כזו שיהיו דברים שייכנסו באופן מידי כי כבר נהיה שם.

ורד וינדמן: זה עוד לא קרה.

יפעת שאשא ביטון: אני מרשה לכם כיושבת ראש הוועדה לקבוע איזה מספרים שאתם רוצים, תגיעו להסכמות ביניכם.

ענת דייגי: דווקא בגלל זה שהחוק כל כך הרבה זמן לא קיבל תוקף - - -

יפעת שאשא ביטון: הנה עכשיו הוא מקבל תוקף.

ענת דייגי: לכן דווקא בגלל זה כדאי להביא את זה.

יפעת שאשא ביטון: תקבעו.

יפעת שאשא ביטון: תוך כמה זמן משרד העבודה והרווחה מוכן שזה ייכנס לתוקף?

יפעת שאשא ביטון: כל ההחלה.

יובל גל אביעד: כל השאלה היא בסעיף התחולה.

ענת דייגי: שלא נמצא את עצמנו בעוד 20 שנה באותו מצב.

יפעת שאשא ביטון: זה תלוי בנו וזה תלוי במי שישב כאן.

יפעת שאשא ביטון: גם אם אנחנו נקבע עכשיו תחולה של 3 שנים, יותר טוב ממה שכולם חלמו עליו ולא יהיה מי שידפוק בראש כדי שתהיינה תקנות וכדי שימוצו אז יופי, ימחאו לנו כפים בחוץ.

ורד וינדמן: שיהיה מגדלור, על מה יבואו בטענות אם לא יהיה סד זמנים?

יפעת שאשא ביטון: תקנות צריכות להיות על פי חוק תוך שנה.

יפעת שאשא ביטון: יש לך סד זמנים.

ורד וינדמן: אז הם יקבעו בתקנות שהתחולה - - - אז מה הועילו חכמים בתקנתם?

יפעת שאשא ביטון: אז בואו נקבע מספרים.

יפעת שאשא ביטון: עוד לא סיימנו לקרוא את החוק, הדיון שלנו תכף מסתיים ונעשה משהו שהוא .

יפעת שאשא ביטון: nice to have לא אופייני לי אבל אם זה יעשה לכם שקט אז בואו נקבע.

יפעת שאשא ביטון: אולי תבינו אחר כך שלא נתקדם לאן שאנחנו צריכים כדי לרצות את הבטן של מישהו.

יפעת שאשא ביטון: אני מרגישה שיש פה בזבוז זמן.

יפעת שאשא ביטון: כדי להגיד שאנחנו תחמנו להם.

יפעת שאשא ביטון: אז בואו נתחום, עד 5 שנים תחולה זה בסדר?

סיגל מרד אברג'יל: זה תלוי במה שיגיד הגורם המקצועי.

יפעת שאשא ביטון: מי זה הגורם המקצועי?

סיגל מרד אברג'יל: מנהל האגף.

יפעת שאשא ביטון: תוך כמה זמן תחולה?

אמיר מדינה: אמרנו שעד 5 שנים.

יפעת שאשא ביטון: תכתבו בבקשה שעד 5 שנים תחולה.

סיגל מרד אברג'יל: ה-5 שנים שלנו בנוסח התחילו מהמועד בו התקנו תקנות.

יפעת שאשא ביטון: אתם הזמנתם את זה.

ורד וינדמן: זה עלול להיות יותר גרוע.

ורד וינדמן: אחרת הם יעשו בדיוק מה שהם אומרים שיעשו, אז בואי נתווכח אתם עכשיו.

יפעת שאשא ביטון: תזכרי בעוד 5 שנים להיות פה בוועדה ולהזכיר שאני הייתי בדיון בוועדה ו-5 השנים שנקבעו, שיהיה מאוד קשה לשנות את זה אחר כך לזמן אחר, אני אמרתי.

יובל גל אביעד: יש פה שינוי מהותי, כי אצלנו 5 השנים התחילו מיום הכניסה לתוקף של אותה מדרגה של תחולה הדרגתית.

יפעת שאשא ביטון: זה מה שהיא אמרה לך, היא אמרה, 5 שנים מיום התקנת התקנות.

יפעת שאשא ביטון: זה מה שאמר אמיר.

יובל גל אביעד: פה זה מתחבר עם שלנו.

גל כנר אלימי: אנחנו מבקשים לצמצם את זה ל-3 שנים מיום התקינה.

גל כנר אלימי: 3 שנים כדי לקבוע כללים לגבי הכשרה?

ורד וינדמן: הם צריכים תוך שנה לקבוע את התנאים של ההכשרה.

ורד וינדמן: זו החובה, תוך שנה.

יובל גל אביעד: יש לי בקשה מהייעוץ המשפטי, לקרוא את הנוסח המלא שהתגבש.

שמרית שקד גיטלין: אני מתקנת את זה כתיקון לסעיף 7א, אלה הנקודות היחידות לפי החוק.

סיגל מרד אברג'יל: אלא אם כן את אומרת שיש גם את 72.

סיגל מרד אברג'יל: אם את חושבת שצריך תקנות לפי 72, מה שאנחנו עוד לא סגורים עליו, זה עוד סט של תקנות.

שמרית שקד גיטלין: אם צריך את 72, נעתיק את אותה הוראה ל-72.

שמרית שקד גיטלין: אם לא, כרגע זה רק ב-7.

שמרית שקד גיטלין: אז אנחנו אומרים בגדול: "השר רשאי לקבוע כי הוראות לתקנות לפי סעיף זה יחולו בהדרגה לגבי מעונות יום לפעוטות, בהתאם למספר הפעוטות השוהים בהם ובלבד שתוך 5 שנים מיום התקנת התקנות הם יחולו באופן מלא על כל מעונות היום".

ורד וינדמן: אני בכל זאת מבקשת מה שביקשתי קודם, לעשות חשיבה בתוך ה-5 שנים לתחולה הדרגתית.

גל כנר אלימי: אני בכל זאת רוצה לשאול את משרד הרווחה אולי כן יוכלו לצמצם את לוחות הזמנים?

גל כנר אלימי: לא תוך 5 שנים אלא תוך 3 שנים?

גל כנר אלימי: כי בסוף תקבעו את התקנות ואנחנו מדברים על הכשרה ותכף נגיע לסעיפים שיש בהם - - -

יפעת שאשא ביטון: כבר אמרתי כמה פעמים שהנושא של ההכשרה ייכנס עוד לפני התקנות בכלל.

גל כנר אלימי: אז אין לנו מה לחכות 5 שנים.

יפעת שאשא ביטון: אבל בתקנות יש עוד הרבה דברים שלא קשורים בהכשרה.

יפעת שאשא ביטון: בגלל זה אמרתי שאנחנו מנהלים פה ויכוח סרק כי התקנות הן כל כך גדולות.

יפעת שאשא ביטון: תחזרו אחורה לכל העמודים האלה שבכל סעיף כמעט כתוב שיהיו תקנות שיותקנו על ידי השר וכו'.

יפעת שאשא ביטון: אנחנו נתווכח עכשיו על סוגיית ההכשרה כשאת ההכשרה אנחנו יוכלים לפתור לבד, בערוץ מקביל, אנחנו יוצאים אליו לדרך בלי קשר לסיפור הזה, אז בשביל מה?

יפעת שאשא ביטון: אנחנו חוזרים חזרה, אבל לפני כן, הכי חשוב לי מכל הדברים שעלו כאן, שייחקק בסלע שכל מסגרת שיש בה שבעה ילדים ומעלה, מיום הרמת היד שלנו במליאה, כניסת תוקפו של החוק, נמצאים בה שלושת הסעיפים.

שמרית שקד גיטלין: לא אמרנו מיום הרמת היד במליאה, אפשר לתת את ההיתרים לפני.

שמרית שקד גיטלין: היערכות הממונה יכולה להיות לפני.

יפעת שאשא ביטון: אמרתם שהיא תהיה תוך שלושה חודשים מיום אישור החוק.

שמרית שקד גיטלין: אני לא הגבלתי.

שמרית שקד גיטלין: מבחינתי מהרגע שהחוק עובר במליאה הם יכולים כבר להתחיל לתת רישיונות, היתרים.

יפעת שאשא ביטון: הם צריכים שלושה חודשים היערכות.

סיגל מרד אברג'יל: הוא לא יקבל תקנים, לא יקבל תקן אחד כמנהל אגף לפני שהחוק עובר.

סיגל מרד אברג'יל: אז עכשיו תתחילי לדבר על לוח הזמנים שדרוש כדי לקלוט עובד.

יפעת שאשא ביטון: אתם חושבים שבסד הזמנים הזה מאישור החוק עד ה-1 לספטמבר זה יחולק אחרת?

יפעת שאשא ביטון: איך שאתם רוצים.

יפעת שאשא ביטון: עד ה-1 לספטמבר אפשר לראות, יש שנה לוודא שכל מי שרוצה לעבוד עם ילדים יביא רישום פלילי.

יפעת שאשא ביטון: לא דרמה.

סיגל מרד אברג'יל: זה אם אנחנו באמת מעבירים את זה באוקטובר ולא יעבור אחרי.

יפעת שאשא ביטון: עד שבועיים אנחנו מצביעים על זה.

שמרית שקד גיטלין: את אומרת שנשקול לחלק את התקופה אחרת?

יפעת שאשא ביטון: לא אמרתי אחרת.

יפעת שאשא ביטון: 5 שנים, תחלקו.

שמרית שקד גיטלין: לא 5 שנים, אני מדברת עד ה-1 בספטמבר יכול להיות שצריך לבנות את זה שתוך 3 חודשים החוק ייכנס לתוקף אבל יהיה עדין מותר להפעיל מעון.

סיגל מרד אברג'יל: צריך לחשוב על זה.

יפעת שאשא ביטון: תחשבו על זה.

יפעת שאשא ביטון: מה שחשוב הוא שב-1 לספטמבר החוק נכנס לתוקף.

יפעת שאשא ביטון: חידדנו את זה כדי שלא יישמע שב-1 לספטמבר זה נכנס לתוקף ורק אז מתחילים להתארגן.

יפעת שאשא ביטון: אמרנו את זה גם לפרוטוקול כמה וכמה פעמים, שההתארגנות תהיה לקראת.

שמרית שקד גיטלין: המשמעות היא שב-1 לספטמבר אתה לא יכול להפעיל מעון בלי היתר זמני.

יפעת שאשא ביטון: מצוין.

יפעת שאשא ביטון: זה מספיק לי.

שמרית שקד גיטלין: המשרד צריך לעשות כל מה שצריך כדי לתת את אותם היתרים, בזמן שלו ובקצב שלו.

שמרית שקד גיטלין: 71(א) מחוק כי העברנו את זה לסעיף 7.

שמרית שקד גיטלין: אני מקריאה עכשיו את (ב), נצטרך מעט לשנות אם אנחנו רוצים להשאיר אותו.

שמרית שקד גיטלין: ")ב( ניתן להפעיל את הסמכויות לפי פרקים ה' ו-ו' בשינויים המחויבים, גם לעניין מקום המשמש או נועד לשמש מקום שהייה יומי לפעוטות לצורך מתן טיפול חינוכי שהוראות לפי חוק זה לא חלות לגביו או שטרם הוחלו לגביו, אם נשקפת סכנה של ממש לפעוטות השוהים בו".

שמרית שקד גיטלין: אני מוסיפה בהתחלה "על אף הוראות סעיף 7(ג)".

שמרית שקד גיטלין: המשמעות היא שגם אם ההוראות לתקנות נכנסות בצורה הדרגתית, נניח עדין עוד לא חייבו תקינה במקום, באים למקום ורואים שיש אישה ששומרת על 50 ילדים ונשקפת סכנה של ממש לפעוטות, המשמעות היא שהם יכולים להפעיל את הסמכויות שלהם לפי פרטים ה' ו-ו' גם לפני ההחלה ההדרגתית.

שמרית שקד גיטלין: זה עוד תרופה להחלה הזאת.

אמיר מדינה: זה המצב הקיים.

אמיר מדינה: אם יש מקום שיש בו חשד לשלומם ובטיחותם של פעוטות, זה לא משנה אם זה מעון בעל סמל או מעון פרטי.

ורד וינדמן: - -

יפעת שאשא ביטון: עזבי אם הם עושים את זה או לא, זה המצב שקיים היום בחוק.

ורד וינדמן: - - שנים על גבי שנים פונים במקרים, אני אתן לך דוגמאות בלי סוף.

אמיר מדינה: תני לי דוגמאות מהשנה האחרונה.

ורד וינדמן: אני אתן לך דוגמאות בלי סוף.

אמיר מדינה: מהשנה האחרונה, שפנית אלינו ולא הגבנו.

יפעת שאשא ביטון: את הטענות על הפיקוח נשמור לדיוני הוועדה.

יפעת שאשא ביטון: נוודא רק שאת מה שאנחנו רוצים נמצא בחוק.

יפעת שאשא ביטון: זה מה שחשוב עכשיו.

יפעת שאשא ביטון: לא מה הם עשו או לא עשו, אלא מה הם יעשו.

יפעת שאשא ביטון: נמשיך לפקח בלי שום קשר.

ורד וינדמן: הסעיף הזה חל רק על הדלתא, כלומר רישום פלילי ובטיחות וכו', זה יהיה פיקוח מהרגע הראשון.

ענת דייגי: האם הסעיף הזה מאפשר לי בתור הורה להתלונן על מקום ושלמפקח תהיה זכות להיכנס?

יפעת שאשא ביטון: כן.

אמיר מדינה: יש לו היום את הסמכות והוא נכנס לכל המקומות בהם אנחנו חושבים שצריך.

אמיר מדינה: אתם לא מכירים את המספרים אבל נסגרו עשרות מסגרות, רובן פרטיות.

שמרית שקד גיטלין: נצטרך לשנות את הנוסח של סעיף קטן (ב).

שמרית שקד גיטלין: בסעיף קטן (ב) דברנו על מקום שהייה שהוראות לפי חוק זה לא חלות לגביו או שטרם הוחלו לגביו.

שמרית שקד גיטלין: אולי נצטרך לפרט.

סיגל מרד אברג'יל: בהנחה שנכנס האישור הראשוני אז החוק חל.

שמרית שקד גיטלין: המשמעות של הסעיף הזה שהקטסטרופה, גם אם יש פחות משבעה ילדים, הוא יכול.

שמרית שקד גיטלין: אז צריך להשאיר ש"הוראות לפי חוק זה לא חלות לגביו".

יפעת שאשא ביטון: בסדר.

יפעת שאשא ביטון: זה אפילו מרחיב וזה טוב.

שמרית שקד גיטלין: (ג) מתייתר כי לא תהיינה פסקאות (2) ו-(4).

יפעת שאשא ביטון: לדעתי אנחנו מורידים את זה וקובעים תחולה של 5 שנים וזהו.

שמרית שקד גיטלין: אם סעיף קטן (א) יורד אז גם (ג) צריך לרדת.

שמרית שקד גיטלין: "72.

שמרית שקד גיטלין: הוראות מעבר לעניין מעון יום לפעוטות שפעל ערב מועד ההחלה ובעלי תפקידים בו.

שמרית שקד גיטלין: על אף הוראות סעיף 4 בעלים של מעון יום לפעוטות שפעל ערב מועד ההחלה והמפעיל הגיש בקשה לקבלת רישיון הפעלה בתוך תקופה שקבע השר, יהיה המפעיל רשאי להמשיך ולהפעיל את מעון היום לפעוטות גם לאחר מועד ההחלה אף שאין בידו רישיון הפעלה – עד למתן החלטת הממונה בבקשה כאמור" הסעיף הזה אומר כך, כשנכנס החוק לתוקף והכוונה באופן הדרגתי אז בעצם מספיק שמישהו הגיש בקשה לרישיון הפעלה הוא יכול להיות רשאי להמשיך להפעיל את מעון היום גם אם אין לו רישיון.

שמרית שקד גיטלין: השאלה היא, נכנסנו למשטר אחר, משטר שיש היתרים זמניים, שאלה אותי גל מה תהיה המשמעות מבחינת ההיתר הזמני?

סיגל מרד אברג'יל: זה מעורר הרבה שאלות.

שמרית שקד גיטלין: האם אנשים שפעלו ערב מועד החלה והגישו בקשה לקבלת היתר זמני יוכלו להמשיך לפעול עד לקבלת ההחלטה בבקשה למתן היתר זמני?

סיגל מרד אברג'יל: הסעיף הזה צריך לעבור בחינה מחדש לגמרי, כי כל התפיסה הייתה שיש כאן תקנות ואנחנו מתכתבים עם תקנות קיימות.

סיגל מרד אברג'יל: כרגע זה מייצר אנומליה.

שמרית שקד גיטלין: אז אנחנו צריכים לבחון את סעיף קטן (א) לעומת הגרסה הסופית שהוועדה קבלה לגבי מועד החלה?

שמרית שקד גיטלין: כל הזמן פסחנו על שני הסעיפים, אמרנו שהייתה הצעת ממשלה, הייתה הצעה אחרת, לא קבלו סופית.

שמרית שקד גיטלין: ברגע שיש עכשיו הכרעה חד משמעית, שהחוק נכנס לתוקף בעוד 9 חודשים, אז צריך לשבת ולשקול מה המשמעות של זה לגבי הוראות המעבר.

סיגל מרד אברג'יל: הכול בכפוף לשמירת זכותו של השר להסתייג מהעניין הזה.

יפעת שאשא ביטון: זכותו שמורה.

ורד וינדמן: חשוב לשים לב שמה שיפעת בצדק עמדה עליו שייכנס לתוקף מיד, זה לא יחכה להחלטת הממונים כי אז נרוקן את המשמעות מתוכן.

שמרית שקד גיטלין: מצד שני, הרציונל הייתה שהבן אדם עובד ערב יום התחילה.

שמרית שקד גיטלין: צריך לשקול את זה.

יפעת שאשא ביטון: אבל אם זה נכנס לתוקף בספטמבר יש לו מספיק זמן להיערך.

יפעת שאשא ביטון: זה מה שאמרנו מלכתחילה.

יפעת שאשא ביטון: כל הקטע שאנחנו נותנים גם למשרד את זמן ההתארגנות שלו ואת הזמן בו הוא יתחיל לתת את האישורים.

יפעת שאשא ביטון: להפך, יכולים לבוא חדשים שלא יכירו את הפרוצדורה ויעמדו מול שוקת שבורה כביכול.

יפעת שאשא ביטון: אבל אלה שכבר נמצאים בתוך זה, אין שום סיבה שלא יהיו ערוכים.

גל כנר אלימי: לדעתי אפשר לוותר על הסעיף הזה.

סיגל מרד אברג'יל: כשאנחנו מסתכלים על העולם של האישור הראשוני ומסתכלים על העולם כאן, הסעיף הזה נולד בכלל מתוך הנחה שאסור להפעיל מעון בלי שקבלת רישיון, שרישיון אמור היה להינתן לך רק אחרי שיש תקנות שהגדירו מה דרישות ההכשרה המקצועית שאמורות לחול לגבי העובדים שלך.

סיגל מרד אברג'יל: כרגע עשינו שינוי.

סיגל מרד אברג'יל: אותו גורם רשאי להמשיך להפעיל על בסיס אותו אישור ראשוני ואז כל ההוראות האלה יותר רלוונטיות להקלות שאפשר יהיה להכניס במסגרת התקנות מדרישות הכשרה בשים לב לניסיון, לגיל, או לכל מיני דברים שיש כאן.

סיגל מרד אברג'יל: כן הייתי מנסה להתנתק מ-(א) ומדברת קודם על (ב).

שמרית שקד גיטלין: השאלה אם (א) היא שאלה שעומדת במקומה.

סיגל מרד אברג'יל: זו שאלה.

שמרית שקד גיטלין: הבנתי כבר את התשובה ממך, את אומרת שלא, מי שעבד לפני לא מקבל היתר לפעול גם בלי רישיון.

אמיר מדינה: אני לא מבין את השאלה.

אמיר מדינה: כולם עבדו לפני.

אמיר מדינה: מה זה מי שעבד לפני?

יפעת שאשא ביטון: אם מחר מישהו מחליט שהוא פותח מעון?

אמיר מדינה: אז תהיה דלתא של עוד אלף.

אמיר מדינה: זה זוטי זוטות.

אמיר מדינה: כולם לפני.

יפעת שאשא ביטון: זה מה שאמרתי, שזה לא רלוונטי בכלל לסעיף הזה כי ממילא עד ספטמבר כולם בתוך הלופ.

אמיר מדינה: אני מתלבט כל הזמן עם עצמי אם להעיר או לא להעיר.

אמיר מדינה: כי אני חוזר על עצמי כל פעם ואומר שאני רואה פה המון סעיפים קטנים שהם בעייתיים.

אמיר מדינה: הנושא הספציפי הזה של תחולה לפני או אחרי, זה לא רלוונטי.

אמיר מדינה: יש לנו כל מספר זוכה.

אמיר מדינה: בין 20 ל-50,000 מסגרות.

אמיר מדינה: אנחנו עוד לא מכירים את כמות המסגרות, אנחנו רק מעריכים כל הזמן.

אמיר מדינה: הטיפול בשנה הקרובה, אני אגזים ואגיד 2000 מסגרות.

אמיר מדינה: זה לא רלוונטי 2000 מול 40,000 קיימות.

אמיר מדינה: אנחנו צריכים לדון ביכולת של האגף במצב הקיים כן לתפקד ולא באלה שיתווספו אם וכאשר.

גיל אשכנזי: השתדלנו לא להתערב בדיון הזה כדי לאפשר זרימה, אלא בנקודות הקריטיות.

גיל אשכנזי: הסעיף הזה הוא סעיף קריטי, הוא סעיף שגם פרקטית יכול להקל על המשרד העבודה וגם מקל על הזכויות המוקנות של מי שפעל בתחום שעושים לו הסדרה ראשונית.

גיל אשכנזי: למעשה מה שהחוק הזה עושה, הוא פעם ראשונה מסדיר תחום של פעילות.

גיל אשכנזי: לא משנה אם זה עסק פרטי או עמותה כמו ויצ"ו או נעמ"ת.

גיל אשכנזי: זו מושכלה יסודית, אני לא רוצה לתת פסקי דין ושהדיון יהיה משפטי, אבל זה ברור שכאשר מסדירים תחום בפעם הראשונה, יש להתחשב במי שפעל ערב תחולת אותו חוק.

גיל אשכנזי: אני מפנה להצעת החוק הפרטית שלך, שהייתה אמורה להתמזג, בינינו, בצורה יותר מלאה, לסעיף 74.

גיל אשכנזי: שם נעשתה אבחנה והאבחנה הזאת פרקטית ונכונה.

גיל אשכנזי: למעשה לנו, לארגונים יש הסכם וולונטארי עם משרד הרווחה שבו אנחנו מקבלים על עצמנו את המחיר המפוקח, את הצו, ונמצאים בפיקוח של הרגולטור.

גיל אשכנזי: הוא קובע לנו את התנאים, את התקן וכו'.

גיל אשכנזי: למעשה סמל מעון הוא הרישיון כפי שבא לידי ביטוי בחוק הזה.

גיל אשכנזי: סעיף 74 בהצעת החוק שלך קבע עיקרון בעינינו נכון שצריך לחזור והוא, רישיון הפעלה ראשונה.

גיל אשכנזי: זה בא ואומר שכל מי שפעל ערב תחולת החוק ולא משנה כרגע מה יום התחילה, ונמצא בהסכם עם משרד הרווחה ויש לו סמל ועומד בכל התנאים, למעשה מקבל רישיון זמני שתקף לתקופה של כמה שנים ללא צורך בבדיקה.

יפעת שאשא ביטון: ממש לא.

יפעת שאשא ביטון: אני רוצה שאתם תעשו רישום פלילי, מכם אני מצפה עוד לפני כולם לבדוק את הרישום הפלילי.

גיל אשכנזי: אז אפשר להוסיף את הרישום הפלילי, אנחנו מוכנים.

יפעת שאשא ביטון: אבל על זה החוק מדבר, על התחולה שלו - - -

גיל אשכנזי: החוק מדבר על זה שאני צריך להגי בקשה להיתר ראשוני או אישור זמני ראשוני ולמעשה כל המסגרות שהם כבר מכירים, במקום לטפל בנו, שיחפש את המסגרות הלא מוכרות.

יפעת שאשא ביטון: זה כבר עניין של פרוצדורה, לא?

סיגל מרד אברג'יל: לא כל המסגרות המוכרות היום הן לתפארת מדינת ישראל.

סיגל מרד אברג'יל: בינתיים גם היום, כשאנחנו מטפלים רק במסגרות מוכרות, יש לנו מה להתעסק אתם.

גלי עציון: אם יורשה לי להוסיף על מה שגיל אמר, יש פה פשוט כפל.

גלי עציון: כי ארגונים שעובדים מול משרד העבודה, הם ממילא כבר עושים את ההסדרה.

גלי עציון: אנחנו מגישים את זה פעם אחת במסלול הזה במסגרת ההסכם ואז צריכים לבוא ולהגיש את זה שוב במסגרת הזאת.

גלי עציון: זו עבודה כפולה למשרד וזו עבודה כפולה לארגונים.

יפעת שאשא ביטון: איך אתם עושים את הפרוצדורה בהסדר הראשוני זה ביניכם לבין המשרד, אני אדאג לעמוד על הסוגיה, זה עניין פרוצדוראלי.

יפעת שאשא ביטון: המשמעות של מה שכתוב זה שהחוק ייכנס תוקף גם לגביכם, ב-1 לספטמבר.

יפעת שאשא ביטון: מה שאומר שיש לכם כמעט שנה לדאוג לכל הסיפור של הרישום הפלילי וכו'.

יפעת שאשא ביטון: העניין אם להגיש את כל החומר שלכם מחדש או להתייחס רק לסוגיות האלה, אני חושבת שזה עניין פרוצדוראלי שאני מוכנה לעבוד עליו מול המשרד.

יפעת שאשא ביטון: אני לא בטוחה שגם המשרד צריך את כל הסיפור שלכם מחדש, במיוחד שאנחנו מדברים כרגע רק על השלב הראשוני.

יפעת שאשא ביטון: כשנגיע לתקנות, שם כבר הסיפור יהיה מחדש.

גיל אשכנזי: יש את סעיף קטן (ב) שמאפשר לתת פטור למי שהיה - - -

יפעת שאשא ביטון: אני חושבת שאין סתירה בין הדברים ואני חושבת גם שאין התנגדות, מלכתחילה הרעיון היה שזה יתייחס רק לנקודות האלה.

יפעת שאשא ביטון: בכל מקרה אני אשאר בתמונה.

שמרית שקד גיטלין: אז אני מבינה שסעיף קטן 72(א) כנראה יורד.

שמרית שקד גיטלין: אנחנו ננסה לחשוב אם צריכים הוראת מעבר נוספת.

יעל לינדנברג: האם הסעיף הזה נותן מענה מה קורה אם הממונה לא נתן מענה בגין רישיון זמני?

יעל לינדנברג: כי זה מה שכתוב בסוף: "עד למתן החלטת הממונה בבקשה כאמור".

יעל לינדנברג: אז מה קורה אם הגופים הגישו, כולם הגישו - - -

יפעת שאשא ביטון: יש לזה התייחסות בסעיפים הקודמים.

שמרית שקד גיטלין: אין לזה.

יפעת שאשא ביטון: למה?

יעל לינדנברג: כי זה לא לרישיון הזמני.

יפעת שאשא ביטון: למה?

יפעת שאשא ביטון: בסעיפים הראשונים יש שאם הוא הגיש את המסמכים והממונה לא דן בהם אז הוא מקבל אוטומטית.

יעל לינדנברג: הוא מקבל את הרישיון הזמני, השאלה אם זה תקף גם לאישור הזמני?

שמרית שקד גיטלין: זה בדיוק מה שאמרנו שלא.

שמרית שקד גיטלין: זה מה שהסעיף הזה אומר אם הגשת בקשה, אתה יכול להמשיך להפעיל - - -

יפעת שאשא ביטון: לא, לא.

יפעת שאשא ביטון: דברנו על זה בהתחלה, שהבן אדם היה בסדר, הוא הגיש את כל מה שצריך בזמן וכמו שצריך.

יפעת שאשא ביטון: אצל הממונה יש לחץ מסוים לצורך העניין ואז אמרנו שבמקרה כזה הוא יוכל להתחיל את ההפעלה לפרק זמן מסוים.

יעל לינדנברג: עם הרישיון הזמני.

יעל לינדנברג: יש לי גם רישיון זמני, גם אישור ראשוני וגם רישיון - זה זוועה.

יעל לינדנברג: צריך להחליט על אחד מהם.

יובל גל אביעד: צריך להגיד שייתן רישיון זמני במצב כזה.

שמרית שקד גיטלין: זה מה שאמר סעיף (א), הבן אם הגיש בקשה לאישור זמני, הוא לא קיבל תשובה, הוא עדיין רשאי להמשיך לפעול.

סיגל מרד אברג'יל: אני גם לא יודעת מה לוח הזמנים שמחייב אותי לתת את האישור הראשוני הזה.

שמרית שקד גיטלין: אני חושבת אתכם ביחד, אם נכתוב במקום "הגיש בקשה לקבלת רישיון הפעלה", "יגיש בקשה לקבלת אישור זמני", מתוך הבנה שבכל מקרה לא יהיו רישיונות לפי לוח הזמנים שקבענו.

קריאה: העניין שכל הרישיונות מעכשיו יהיו הזמניים של הזמניים.

קריאה: יהיה את האישור הזמני, אחר כך את ההיתר הראשוני, גם הוא יהיה זמני.

שמרית שקד גיטלין: אין אישור רישיון זמני.

שמרית שקד גיטלין: הסעיף הזה אומר בואו נחליט מבחינת מושג, קראנו לו אישור ראשוני.

שמרית שקד גיטלין: הבן אדם הגיש בקשה לקבלת אישור ראשוני, הוא רשאי להמשיך לפעול עד שהוא מקבל תשובה.

שמרית שקד גיטלין: זה מה שהסעיף הזה אומר אם נחליט לקבל אותו.

סיגל מרד אברג'יל: לא התכוונו לייצר נורמה שאומרת שביום שעובר החוק כל המסגרות צריכות לסגור את הדלת שלהם עד שיקבלו רישיון?

יפעת שאשא ביטון: לא, זה לא מה שאמרנו.

יפעת שאשא ביטון: בגלל זה אמרנו שיש עד ה-1 לספטמבר.

יפעת שאשא ביטון: זה אומר שיש לכם כמעט שנה עבודה.

יפעת שאשא ביטון: השנה כולם צריכים לדעת שב-1 לספטמבר אי אפשר לעבוד בלי שיש לך את כל הקריטריונים שנקבע.

עדו קמחי פלדהורן: נניח זה יתקע אצלם.

עדו קמחי פלדהורן: יהיו 40,000 בקשות כאלה, הם לא יוכלו בתשעה חודשים לעמוד ב-40,000 בקשות.

יעל לינדנברג: יותר מזה, לצורך העניין המסגרות יאמרו אנחנו בסדר, נגיש ביולי, כולם יגישו ביולי, הם לא יוכלו לעמוד בזה.

יפעת שאשא ביטון: אם תתאמצו מספיק זה יקרה.

אמיר מדינה: אנחנו באמת לא אנשים לא חרוצים.

יפעת שאשא ביטון: אני יודעת, לכן אני אומרת את זה.

יפעת שאשא ביטון: אני אשמח לדבר אתך על זה, שנינו נלמד.

יפעת שאשא ביטון: תחליטו איך לנסח את זה כדי להגן על מי שעושה את כל התהליך כמו שצריך, שהגיש בקשה והמשרד לא ענה לו.

יפעת שאשא ביטון: רק שלא הגיש בקשה ב-8 באוגוסט ומצפה שהמשרד ייתן לו מענה.

יעל לינדנברג: אם הוא חדש?

יפעת שאשא ביטון: יש לזה מחיר.

יעל לינדנברג: אפשר שיגיש את הבקשה ארבעה חודשים לפני.

יפעת שאשא ביטון: יש להם מספיק זמן לדעת.

יפעת שאשא ביטון: גם אי אפשר לבוא בטענות למשרד כל הזמן אם הוא הגיש את זה שבוע לפני.

גלי עציון: מי שהגיש בזמן שנקבע ולא קיבל תשובה וקיבל הרשאה להתחיל לעבוד צריך להביא בחשבון שאי אפשר להגיד לו פתאום באמצע השנה לא.

יפעת שאשא ביטון: אנחנו לא מדברים על אנשים המסודרים.

יפעת שאשא ביטון: גם אדם שרוצה לפתוח מעון חדש ב-1 בספטמבר לא יתעורר על עצמו ב-1 ביולי, מדברים על מסגרות, לא על חנות פלאפל.

גיל אשכנזי: הוא צריך לפני בשביל הרישום.

גיל אשכנזי: הרישום לא נעשה ב-1 בספטמבר, אנחנו רושמים בסביבות פסח.

יפעת שאשא ביטון: אנחנו לא מדברים על האנשים המסודרים.

יפעת שאשא ביטון: הם מדברים על כל אותם אלה שפתאום יחליטו לפתוח.

יפעת שאשא ביטון: אתה סתם מפחד.

גיל אשכנזי: הם יבואו אלינו, אותנו הכי קל לבדוק, יודעים מי אנחנו.

יפעת שאשא ביטון: אבל אתה לא בשיח.

יפעת שאשא ביטון: השיח הוא לגבי כל אותם אלה שחלמו בהקיץ ופתאום הם נזכרים שהם צריכים רישיון.

גיל אשכנזי: זה בא לידי ביטוי בהצעת החוק הפרטית שלך.

גיל אשכנזי: הצעת החוק שלך הייתה פרקטית.

גיל אשכנזי: אם היא הייתה מוזגת במלואה לתוך הצעת החוק הזאת, היינו חותמים עליה עם פרחים.

סיגל מרד אברג'יל: זה סעיף שאנחנו חייבים לחשוב עליו מחדש ולנסח אותו מחדש.

סיגל מרד אברג'יל: כרגע זה לא מתחבר לנו לשום דבר.

סיגל מרד אברג'יל: אם אנחנו חיים בעולם של אישור ראשוני הוא משנה לנו הכול.

שמרית שקד גיטלין: בכל זאת אקריא את מה שהבנתי שסוכם כרגע ואם נרצה לשנות, נשנה: "על אף הוראות סעיף 4, מעון יום לפעוטות שפעל ערב יום התחילה והגיש בקשה לקבלת אישור ראשוני עד ליום 1 במאי 2018, יהיה רשאי להמשיך ולהפעיל את מעון היום לפעוטות גם לאחר יום התחילה אף שאין בידו רישיון הפעלה עד למתן החלטת הממונה בבקשה כאמור".

סיגל מרד אברג'יל: שאין בידו אישור זמני.

שמרית שקד גיטלין: שאין בידו אישור רישיון זמני.

סיגל מרד אברג'יל: ואז מה התמריץ של בן אדם כזה לבקש רישיון בכלל?

גלי עציון: ואם היא תינתן באמצע השנה?

גלי עציון: ילדים נרשמו למעון שפעל כמו שצריך הגיש את הרישיון בזמן, המשרד מאשר להתחיל לעבוד ואז המשרד מחליט שמשוה לא בסדר, מה עושים הילדים האלה אז?

יפעת שאשא ביטון: אם קבלתם אישור ראשוני ואם התחלתם לפעול ואם פתאום קבעו שמשהו לא בסדר, יש סעיפים בתוך החוק שנותנים לכם זמן לתקן את זה.

יפעת שאשא ביטון: כבר היינו שם, אי אפשר כל הזמן לחזור אחורה.

יפעת שאשא ביטון: הדברים שם.

גיל אשכנזי: צריך ודאות.

גיל אשכנזי: הורה כשהוא רושם, הוא רוצה לדעת אם יש היתר זמני.

גיל אשכנזי: באיזשהו שלב תצאו לתקשורת בפרסום, ישאלו אותי אם יש לי רישיון ואני אגיד שעוד אין לי, אז לרשום אותו או לא לרשום אותו?

יעל לינדנברג: הוא צודק, לא בטוח שיהיה לו את האישור בזמן מועד ההרשמה.

גיל אשכנזי: איך אני יכול להחתים הורים שבונים על זה שיהיה להם ילד ליד העבודה?

ורד וינדמן: אז מה אתה מציע?

יפעת שאשא ביטון: אני אגיד לך מה הוא רוצה.

יפעת שאשא ביטון: שאם יש לו סמל, אז הוא רוצה שיתנו לו אור ירוק.

ורד וינדמן: אם לא עומדים בתנאי ההיתר, אתה גם לא רוצה לפתוח ולקבל רישום פלילי.

גיל אשכנזי: יש 1,000 מעונות עם סמל, איזו סיבה יש שב-1 בספטמבר הם לא יפתחו?

יפעת שאשא ביטון: אם יש להם - - - שהם לא ידעו עליהם עד היום, שיסתדרו.

יפעת שאשא ביטון: אתה הולך למקום בו המצאת עולם חדש.

יפעת שאשא ביטון: כולם יודעים שויצ"ו מפוקחים, מפוקחים גם יותר מאלה הפרטיים שיקבלו את הרישיון, אז אתה בכלל לא נמצא במקום הזה שמישהו יבוא וישאל אותך אם יש לך או אין לך כי יש לך סמל של משרד העבודה והרווחה.

יפעת שאשא ביטון: אתה יודע שאתה עד ה-1 בספטמבר צריך להשלים תהליך מסוים, אז אתה ונעמ"ת וכל האחרים שנמצאים עם סמלים, נמצאים במקום הרבה יותר טוב מכל הגנים הפרטיים שצריכים עכשיו להאיץ את הקצב ולהיכנס לתוף הלופ, אז אתה לא יכול להגיד שאתה במצוקה.

יפעת שאשא ביטון: גם אם מישהו מתחיל לעבוד ומשהו לא בסדר, נותנים לו זמן לתקן, הדברים עגולים, לא באמת כאלה, היית פה בכל הדיונים.

יפעת שאשא ביטון: לגבי הפרוצדורה, נבדוק את זה, כדי שהם לא יצטרכו להגיש את הכול מחדש.

יפעת שאשא ביטון: הם צריכים להמשיך מהמקום שהם נמצאים בו, כל פעם בהתאם להתפתחות.

סיגל מרד אברג'יל: אני ארגיע ואומר שבמצב שבו לא נהיה ערוכים או לא ניתן אישורים, אנחנו מכירים את המעונות בעלי הסמל, אנחנו נוציא הודעות לתקשורת ונסביר את המצב.

סיגל מרד אברג'יל: אין כוונה ליצור עכשיו כאוס שגם במעט מסגרות שיש פתאום הורים לא ידעו לאן הם יכולים או לא יכולים לרשום.

יפעת שאשא ביטון: זה גם לא יקרה, אלה חרדות יתר.

סיגל מרד אברג'יל: אנחנו אלה שמפרסמים את תאריכי הרישום למעונות עם סמל, אז על מה אנחנו מדברים?

קוסטנטין שוויביש: שאלה תיאורטית, נגיד שיש לי מקום חדש שאני רוצה לפתוח.

קוסטנטין שוויביש: אני צריך לחתום חוזה עם הבעלים ולהגיש את כל הניירת למשרד.

יפעת שאשא ביטון: תערכו מראש.

יפעת שאשא ביטון: אנחנו עכשיו לא בוועדה לפניות הציבור.

יפעת שאשא ביטון: לא נתחיל לטפל במי שאולי ירצה לפתוח.

קוסטנטין שוויביש: למרות שזה בטל בששים, אבל יש כאלה.

קוסטנטין שוויביש: שלא יבקשו ממני לשלם שכירות.

יפעת שאשא ביטון: יש לך שנה מעכשיו, תתארגן מראש.

יפעת שאשא ביטון: אני לא מנהלת לך את העסק, בסך הכול אני מחוקקת חוק של פיקוח.

יפעת שאשא ביטון: תתארגן מראש ותעשה חושבים איך לארגן את זה.

יפעת שאשא ביטון: אני לא באה לפתור את הצרות של כולם.

יפעת שאשא ביטון: אני פשוט מבקשת ממך שאם אתה רוצה לעבוד עם ילדים תעשה מה שצריך.

יפעת שאשא ביטון: אם אתה לא מסוגל, גם בסדר, יש עוד דברים אחרים שאפשר לעשות.

קוסטנטין שוויביש: כנראה לא הסברתי נכון את מה שרציתי להגיד.

יפעת שאשא ביטון: הבנתי את מה שאתה רוצה להגיד, זה לא לדיון כרגע.

קוסטנטין שוויביש: אני אגיש את הכתובת ללא חוזה כי אני לא חותם חוזה לפני שאני מקבל אישור.

סיגל מרד אברג'יל: האישור שלי לעולם יינתן לכתובת מסוימת.

סיגל מרד אברג'יל: זאת אומרת שאם החוזה שלך לא נכנס לתוקף אין משמעות לאישור, האישור פוקע.

קונסטנטין שוויביש: אני נותן כתובת, אני רק לא חותם על חוזה.

אמיר מדינה: מנסה להבין אם אני אמור לתת רישיון על בסיס מה?

אמיר מדינה: כתובת?

יפעת שאשא ביטון: על בסיס מיקום.

יפעת שאשא ביטון: הוא צריך להגיד שהוא יפתח את המעון במקום הזה והזה.

יפעת שאשא ביטון: אם הוא חתם או לא חתם עם הבעלים זה סיפור שלו.

יפעת שאשא ביטון: מגיע ה-1 בספטמבר, הוא לא במקום הזה, הוא יהיה חשוף לכל העונשים הקבועים בחוק.

יפעת שאשא ביטון: מאוד פשוט.

שמרית שקד גיטלין: ")ב (השר רשאי לקבוע בתקנות לפי סעיף 7(א) הוראות לעניין מתן פטור זמני או קבוע מההוראות שנקבעו בתקנות כאמור, למפעיל של מעון יום לפעוטות שפעל ערב מועד ההחלה החל לגביו שהגיש בקשה לקבלת רישיון הפעלה; השר לא יקבע פטור לפי סעיף זה מתנאי לפי סעיף 7(א) שאי עמידה בו עלולה לסכן את שלומם או את בטיחותם של הפעוטות השוהים במעון יום לפעוטות.

שמרית שקד גיטלין: " כמו שאמרה סיגל, גם לגבי סעיף הזה אנחנו נצטרך לעשות את ההתאמות.

שמרית שקד גיטלין: אבל המהות היא שהוא רשאי לפטור מחלק מהתנאים שקבועים בתקנות לאנשים שכבר פועלים בשטח, אבל אסור לו לקבוע פטור שעלול לסכן את שלומם או ביטחונם של הפעוטות.

שמרית שקד גיטלין: זה סעיף של ההצעה הממשלתית אבל אני יכולה לומר איך אני מבינה אותו, שכאשר הוא קובע את הדרישות החדשות אז הוא יכול להתחשב באנשים שכבר פעלו והיו קיימים ולפטור אותם מחלק מהסטנדרטים שהוא קובע באופן מלא לכל המסגרות, אבל אסור לו לעשות את זה מתנאים שעלולים לסכן את שלומם או בטיחותם של הפעוטות.

ורד וינדמן: אני חייבת להעיר שעשינו כברת דרך, מה שנמצא היום על השולחן לא היה בתחילת הדרך.

ורד וינדמן: אז אם יש קביעה קטגורית שאומרת תנאים אלה ואלה הם בסיסיים ואנחנו לא מוותרים עליהם - - -

יפעת שאשא ביטון: הם בסיסיים, אנחנו לא מוותרים עליהם, מדברים על התקנות.

ורד וינדמן: אם אנחנו אומרים לתקנות, בניגוד לדברים המידיים בסיסיים, נותנים להם כל כך הרבה זמן - - -

יפעת שאשא ביטון: יש דברים שבמהות יכולים, זה קורה גם במשרד החינוך, אין לי דוגמה כרגע לזה, אבל יכול להיות שדברים יעלו.

יפעת שאשא ביטון: יש מעונות שעובדים כל כך הרבה שנים, את מסכימה אתי שמעונות כאלה, שיש להם כבר את כל הציוד והם כבר נמצאים במערכת הרבה זמן, אפשר שבחלק מהדברים הדין אתם יהיה שונה מאחרים, בדיוק כמו שאמר גיל, אני כבר עובד, בשביל מה עכשיו לעשות את כל הפרוצדורה, כשצריך לעשות מעון חדש, לא צריך.

גל כנר אלימי: אני אשמח להבין על איזה פטורים מדובר כי הסעיף הזה יכול להיות בעייתי.

גל כנר אלימי: בגדול, אם יש לי תקנות, גם אם מישהו פעל - - -

יפעת שאשא ביטון: בשביל זה יש את הסעיף הזה, שיהיה אפשר לבחון כל דבר לגופו.

גל כנר אלימי: לנו יש קושי עם פטור מתקנות, בטח שקבוע, למישהו שפעל לפני כי בגדול התקנות הולכות לקבוע לנו סטנדרט בסיסי לכולם.

גל כנר אלימי: אני לא מבינה למה מעון שפעל, יש סיבה לחרוג מהסטנדרט הזה.

יפעת שאשא ביטון: אני אתן לך שוב את הדוגמה.

יפעת שאשא ביטון: כתוב פה בצורה מאוד מפורשת שלא מדובר בשום דבר שיפגע בשלומם ובטיחותם של הילדים.

יפעת שאשא ביטון: אני יודעת שאתם צמודים לנושא ההכשרה.

יפעת שאשא ביטון: בגלל זה אני אומרת שתעברו על החוק, תקראו אותו ותראו כמה תקנות יש בו.

יפעת שאשא ביטון: נתתי דוגמה ואני אתן אותה שוב, זה יכול לבוא בתקנות גם בדוגמאות אחרות.

יפעת שאשא ביטון: דברנו על פרוצדורה, יש תקנות ברורות איך מגישים בקשה לקבלת רישיון.

יפעת שאשא ביטון: אני יכולה עכשיו לפטור את כל המעונות שכבר יש להם את הסמל מכל הפרוצדורה של הבקשה ולהגיד להם שהם יצטרכו למלא רק את החלק של ההשלמה שהכנסנו לחוק.

גל כנר אלימי: אז נכתוב שמדובר במשהו פרוצדוראלי.

יפעת שאשא ביטון: אני לא נכנסת לזה.

יפעת שאשא ביטון: אתן צמודות להכשרה, ההכשרה היא גם חלק - - -

גל כנר אלימי: אני לא מדברת על הכשרה, חברי נתן דוגמה על גובה האסלות אם יהיה סטנדרט או תקנות לגבי גובה האסלות, מן הסתם - - -

יפעת שאשא ביטון: מן הסתם בדבר כזה לא יפטרו אחרים ואנחנו בכלל לא יודעים אם בתקנות נתייחס לגובה האסלות ואנחנו מנהלים שוב שיח על משהו שאנחנו לא יודעים אם יהיה.

גל כנר אלימי: דבר נוסף, כרגע אנחנו מדברים על מעונות של ויצ"ו, אבל בסעיף מדובר על מעון שפעל, זה יכול להיות כל מעון אחר.

גל כנר אלימי: מישהי שהפעילה מעון בבית תקבל פטור גורף ממה?

יפעת שאשא ביטון: לא כולם זה "מאשה והדוב" יש גם הרבה מעונות פרטיים שעבדו לעילא ולעילא ואל תפגעו ויצ"ו ונעמ"ת, אבל יכול להיות שחלקם עבדו גם יותר טוב מחלק מהמעונות שלכם.

יפעת שאשא ביטון: בגלל זה אני אומרת שהדברים צריכים להישאר במקום של שיקול דעת כל עוד שלא מדובר בהיבטים שפוגעים בשלומם ובטיחותם של הילדים.

יפעת שאשא ביטון: זה כתוב ברחל בתך הקטנה ובסוגיה הזאת זה ייהרג ובל יעבור ואני חושבת שאנחנו צריכים להיות פתוחים במקום הזה.

יפעת שאשא ביטון: אני בטוחה ששום שר לא יבוא לפטור מישהו ולא ייקח את הסיכון לפטור מישהו מקריטריון מסוים ושזה יהיה אחר כך על ראשו.

שמרית שקד גיטלין: אני רואה יתרון בסעיף הזה כי נניח שירצו לקבוע דרישות מחמירות מעבר למה שקיים היום, אז פחות יחששו לקבוע דרישות מחמירות וטובות אם יודעים שאפשר לקבוע פטור לקיימים.

שמרית שקד גיטלין: אם ידעו שהקיימים יהיו חייבים בכל החובות, יגידו אז לא נחייב אותם בשטח גדול יותר כי הם לא יכולים להרוס את המעון שלהם וכו'.

שמרית שקד גיטלין: הם עושים תהליך ובודקים מה ההשלכות על השוק.

יפעת שאשא ביטון: אנחנו מכלים את זמננו על דברים שלא עליהם יקום וייפול דבר.

יפעת שאשא ביטון: אנחנו יותר מידי בתיאוריה ובחששות.

יפעת שאשא ביטון: ישבנו על כל זה כל כך הרבה שעות ואם אני חיה עם זה בשלום גם אתם יכולים.

שמרית שקד גיטלין: "(ד) השר יקבע בתקנות לפי סעיף7(א) הוראות לעניין מתן פטור לפי סעיף זה מהתנאים בדבר ניסיון והכשרה מקצועית של בעלי תפקידים במעון היום לפעוטות שנקבעו לפי סעיף 7(א)(2) (בסעיף קטן זה – תנאים) בהתאם יחולו להוראות אלה: השר לא יקבע פטור מתנאים שעניינו הכשרה של בעלי התפקידים כאמור אשר נועד להבטחת שלומם של הפעוטות השוהים במעון היום לפעוטות; לעניין מי שערב מועד ההחלה מילא תפקיד של מחנך - מטפל במעון יום לפעוטות יחולו ההוראות כמפורט להלן, לפי העניין: מי שערב מועד ההחלה מילא תפקיד זה במשך תקופה שאינה עולה על שנתיים יהיה פטור מעמידה בתנאים שנקבעו לגבי תפקיד כאמור, למשך 5 שנים עד 10 שנים ממועד ההחלה, כפי שקבע השר, למעט תנאי כאמור שעניינו הבטחת שלומם של הפעוטות השוהים במעון היום לפעוטות;

יפעת שאשא ביטון: מה זה אומר?

יפעת שאשא ביטון: שמי שנמצא שנתיים לא חייב לעשות הכשרה במשך 5 שנים עד 10 שנים?

יפעת שאשא ביטון: למה?

גיל אשכנזי: אלה הוראות מעבר.

גיל אשכנזי: הסעיף הזה הוא עוד מההצעה של זבולון אורלב, קבלנו אותו לדעת משרד המשפטים, זה הדין לאור פסיקה של בג"צ לשכת מנהלי השקעות נקבע שבכל הסדרה חדשה יש לקחת את כל מי שעסק במלאכה, שהסתמך על זה, שעבד, וקבע סף.

גיל אשכנזי: הוא אומר, מי שעבר שנתיים - - -

יפעת שאשא ביטון: אז למה 10 שנים?

יפעת שאשא ביטון: אנחנו מדברים על הכשרה שכנראה תהיה מודולארית, של שנה ועוד שנה.

גיל אשכנזי: זו הפסיקה.

גיל אשכנזי: מי שעבד שנתיים בתחום שהוסדר לראשונה, לתת לו 5 עד 10 שנים ללמוד, לקבל את ההכשרה.

גיל אשכנזי: מי שעבד מעל 5 עד 7 שנים פטור.

יובל גל אביעד: בג"צ קבע עיקרון, הוא לא קבע מועדים.

יפעת שאשא ביטון: אתה יודע כמה מורים היו בתוך המערכת 30 שנה, נכנסו הרפורמות החדשות, אלה שלא הייתה להם תעודת הוראה שלחו אותם להשלים תעודת הוראה, כי היה להם רק תואר ראשון ופעם היה אפשר ללמד עם תואר ראשון.

יפעת שאשא ביטון: גם תואר שני ודוקטורט בלי תעודת הוראה היו צריכים להשלים לתעודת הוראה.

יפעת שאשא ביטון: אלה שהייתה להם תעודה של סמינר, שאלה תעודת ההוראה של פעם, הלכו להשלים Bed.

יפעת שאשא ביטון: 30 שנה הם היו במערכת.

יפעת שאשא ביטון: אז כשאנחנו מדברים על מקצועות חינוך ודברי אחרים, יש לנו את הסמכות לקבוע שבמקרה הזה אנחנו דורשים שתהיה הכשרה מתאימה.

יפעת שאשא ביטון: אם אתם אומרים 5 שנים, הגיוני 5 שנים.

יפעת שאשא ביטון: 10 שנים קצת יותר קשה לי לבלוע כי אני חושבת שלא מדובר פה בתואר ראשון, זה לא 4 שנים, הלוואי שהיה, אנחנו מדברים על הכשרה מודולארית שבנינו על שנה ועל בסיסה עוד שנה כדי שניצור מדרג בתוך המערכת.

יפעת שאשא ביטון: זה יותאם אליהן.

קרן אוחנה איוס: הוא מאוד מונופוליסטי.

קרן אוחנה איוס: למגזר הפרטי אין יכולת ללמוד מה שהמדינה מציעה.

קרן אוחנה איוס: אם עושים הפרטה, אז מוסדות חינוך פרטיים יוכלו להכשיר, נוכל לשלוח אותם ללמוד.

קרן אוחנה איוס: אם היום המכשיר הבלעדי הוא משרד העבודה והרווחה לקורסים של מטפלות סוג 1 וסוג 2 המגזר הפרטי נופל.

יובל גל אביעד: זה נכון שהפרק נכתב בכנסת הקודמת.

יובל גל אביעד: מאז הכנסת הקודמת עבר הרבה זמן, האגפים עשו עבודה, גם האגף להכשרה מקצועית וגם האגף למעונות יום עשה עבודה, היו פיילוטים שהם הריצו בעניין הזה.

יובל גל אביעד: הצעת החוק אמצה את ההסדר שהייתה בדיון ציבורי בוועדה, כי ככה זה, כשיש משהו שהוא כבר היה בדיון בהסדר ציבורי, מביאים אותו שוב.

יובל גל אביעד: זה לא אומר שדברים לא ישתנו ושצריך לשקול דברים מחדש.

יובל גל אביעד: לכן השנים 5 ו-10 יכולים לבוא לפה ואנחנו יכולים לקבל את העמדה המקצועית של הגורמים המקצועיים ולדון בה ככל שהיא עולה יחד עם החלטת הממשלה ומידת ההסכמה הממשלתית.

יובל גל אביעד: צריך פשוט לתת לגורמים המקצועיים לקבוע את הטווח.

יפעת שאשא ביטון: יש לכם עד יום שני.

שרה כרמון רדיד: זה מוכן, אבל אני מבקשת לעשות מעט סדר.

שרה כרמון רדיד: שמי שרה כרמון רדיד, מפקחת ארצית על הכשרה מקצועית במשרד העבודה הרווחה השירותים החברתיים זרוע עבודה.

שרה כרמון רדיד: בסעיף (ד)(1) כתוב שהשר לא יקבע פטור מתנאים שנוסדו להבטחת שלומם של הפעוטות ואני חושבת שאף אחד לא יכול להתווכח על זה שאנחנו דנים בדיני נפשות, מדברים על קבוצת גיל שהכי פגיעה ולכן אין ספק שתכנית לימודית באה גם להגן על ביטחון ושלומם של הילדים.

שרה כרמון רדיד: אנחנו מודעים לבעייתיות של ליצור עכשיו תכנית לימודים שהיינו מאמינים בה של 800 שעות בשיתוף אגף מעונות היום עם חני שמנהלת תכניות לימוד בנינו תכנית של 40 שעות בסך הכול, שמבחינתנו היא תנאי מקדים לקבלת רישיון.

שרה כרמון רדיד: אנחנו מדברים בסך הכול על 10 מפגשים, שאותם 10 מפגשים נותנים איזה שהם כלים, שאני לא יכולה להגיד לך שזה מרגיע אותי ושבגלל זה היא תיהפך להיות המטפלת הטובה ביותר, אבל זה הבסיסי ביותר וישים אותה במקום אחר מאשר היום.

שרה כרמון רדיד: מעבר לזה, לקרוא למישהי שעובדת במעון יום מחנכת ומטפלת זה לא נכון כי מחנכת ומטפלת זו רק מי שעברה הכשרה, זה סוג של מקצוע ומקצועיות וזה זילות במקצוע.

שרה כרמון רדיד: כמו שאני לא אקרא גננת לכל מי שששומרת על ילדים בבית.

שרה כרמון רדיד: אז גם חינוך וטיפול בהגדרה המשפטית צריכה להשתנות.

שרה כרמון רדיד: מי שמחנכת ומטפלת היא מי שקבלה הכשרה של שמרד העבודה וקבלה מהם אישור.

יפעת שאשא ביטון: יש את סוגית השנים, אנחנו בהחלט יכולים לצמצם את השנים במתכונת הזאת, בטח לךא עשר שנים.

שרה כרמון רדיד: חד משמעית.

יפעת שאשא ביטון: אני חושבת ש-5 שנים זה בסדר גמור.

שרה כרמון רדיד: יש היום הכשרות מדורגות.

שרה כרמון רדיד: בנינו הכשרות למי שעובדת בתחום, במעון ויש לה ותק של שנה תלמד - - -

קרן אוחנה איוס: הדגש הוא על מעון עם סמל.

יפעת שאשא ביטון: נתייחס לכול.

יפעת שאשא ביטון: היום כולנו מעונות.

אמיר מדינה: נעשתה על ידי האגף להכשרה מקצועית עבודה מדהימה ומאוד גמישה, שווה להשקיע כמה דקות לשמוע אותה.

שרה כרמון רדיד: מי שיש לה ותק של רק של שנה אמורה ללמוד קורס של 340 שעות.

שרה כרמון רדיד: מי שיש לה ותק של 5 שנים, מדור המדבר, ההכשרה היא של 150 שעות ומי שיש לה ותק של 5 שנים לומדת סך בכול 50 שעות.

שרה כרמון רדיד: היא גם לא נבחנת, מי שנותן את חוות הדעת והציון זו המדריכה הפדגוגית שמלווה אותה לפחות 11 חודש ומכירה אותה.

שרה כרמון רדיד: מי שיש לה ותק של 3 שנים לומדת 150 שעות, נבחנת בחינה בעל פה, לא מאיימת, זה שיח שלה עם בוחנת חיצונית ובמבחן המעשי הציון על ידי המדריכה הפדגוגית.

יפעת שאשא ביטון: לא צריך להיכנס עכשיו לרזולוציות האלה, אני אשמח לשמוע על זה אחר כך כי זה מעניין אותי ברמה האישית.

שרה כרמון רדיד: מדובר במשהו מאוד מודולרי, ככל שהוותק עולה שעות ההכשרה קטנות.

יפעת שאשא ביטון: זאת אומרת שאנחנו בהחלט יכולים לצמצם את מספר השנים.

יפעת שאשא ביטון: עד 5 שנים זה הוגן מספיק לטובת כולם.

יפעת שאשא ביטון: חשוב לי להתייחס לסוגיה של המעונות הפרטיים.

יפעת שאשא ביטון: גם הם צריכים להיות חלק מהמעגל הזה, זה מה שדובר.

יפעת שאשא ביטון: אם מתייחסים לרישיון, שייקבע גם בתקנון ואנחנו יודעים שהוקצה לזה התקציב הנדרש, הם חלק מהסיפור.

קרן אוחנה איוס: כשהם אומרים מדריכה פדגוגית, מלווה פדגוגית, הם מתכוונים שהיא מגיעה למעון ללוות את המטפלת.

קרן אוחנה איוס: כשהיא אומרת מעון, היא מתכוונת למקום שיש לו היום סמל מוסד.

קרן אוחנה איוס: לכן לנו אין יכולת לעשות הכשרה.

שרה כרמון רדיד: מעון מבחינתי זאת כל מסגרת לגיל הרך.

שרה כרמון רדיד: השם התקני הוא "מעון", אבל גם אם מישהי קוראת לזה "משפחתון" או "גן דינה" זה עדין אותו מעון מבחינתי.

קרן אוחנה איוס: המפקחת הפדגוגית תגיע אליה הביתה?

שרה כרמון רדיד: אם המעון מפוקח, זה לא יהיה אליה הביתה.

סיגל מרד אברג'יל: אנחנו יוצאים מנקודת הנחה שיהיו מעונות שפועלים בבתים פרטיים.

סיגל מרד אברג'יל: לעניין מדריכה חינוכית זו פונקציה, זה מקצוע חופשי, היא יכולה להגיע הביתה.

יפעת שאשא ביטון: השאלה שלה זה לא רק לבית, היא שואלת אם ייכנסו לגן פרטי.

יפעת שאשא ביטון: אני מדברת מה יקרה מחר, אחרי החוק הזה.

יפעת שאשא ביטון: כל הרעיון הוא שברגע שנכנסים למסגרת החוק והתקנות, מגיעים גם לאותם גנים פרטיים.

קרן אוחנה איוס: לצורך העניין זה אומר שעד ה-1 בספטמבר אין לנו יכולת להכשיר.

יפעת שאשא ביטון: אבל דברנו שיש לכם 5 שנים טווח של הכשרה.

שרה כרמון רדיד: גם נכון להיום יש הכשרות שמיועדות לכל מי שלא עובד תחת סמל.

שרה כרמון רדיד: נכון שהם הכשרות ארוכות יותר כי אנחנו בונים על זה שכשהמעון מפוקח יש גם הדרכה שוטפת, יש ערכים נוספים ולכן אנחנו מקצרים את ההכשרות.

שרה כרמון רדיד: אבל גם נכון להיום כולם רשאים ללמוד.

קרן אוחנה איוס: האם תהיה הכרה למה שנלמד היום במכללות?

יפעת שאשא ביטון: מן הסתם מי שלומד במכללה תהיה לו הכרה.

יפעת שאשא ביטון: קרן, אנחנו לא נכנסים עכשיו לרזולוציה הזאת.

יפעת שאשא ביטון: לא רק שאתם חלק מהחוק, החוק הזה בגללכם.

יפעת שאשא ביטון: אז אני לא מבינה למה מנסים לברוח ולחפש איפה אתם לא.

יפעת שאשא ביטון: אני מבינה את החרדות ממה שהיה פעם.

קרן אוחנה איוס: אני אשמח לדעת איזו תעודה תחשב מוכרת.

יפעת שאשא ביטון: זה יוגדר.

יפעת שאשא ביטון: אנחנו מורידים את מספר השנים, אני רוצה לקבל את זה ביום שני בנוסח החדש עם מספר שנים מצומצם, בטח לא מעל 5 שנים.

יפעת שאשא ביטון: 5 שנים תקופת היערכות לכולם, יש כאלה שצריכים רק 40 שעות אז בכלל אין בעיה.

עדו קמחי פלדהורן: אז לא לעשות את הטווח?

עדו קמחי פלדהורן: זו הכוונה?

יפעת שאשא ביטון: עד 5 שנים.

יפעת שאשא ביטון: לא צריך 10 שנים.

גל כנר אלימי: מה זה "מילא תפקיד של מחנך מטפל"?

גל כנר אלימי: אם עכשיו הייתי בבית עם שני ילדים, זה מחנך מטפל?

יפעת שאשא ביטון: זה לא יהיה מחנך מטפל והיא דברה על זה שאי אפשר לקרוא לזה מחנך מטפל כי מחנך מטפל זו הגדרה מקצועית.

שמרית שקד גיטלין: "(3) לעניין מי שערב מועד ההחלה ניהל מעון יום לפעוטות יחולו ההוראות כמפורט להלן, לפי העניין:"

סיגל מרד אברג'יל: לעניין סעיף (ב), כשאמרתם את מה שאמרתם, זה חל גם לעניין הגיל?

סיגל מרד אברג'יל: או שהתכוונתם למשהו אחר?

סיגל מרד אברג'יל: בסעיף (2)(ב) היה כתוב "מי שערב מועד ההחלה מילא תפקיד זה במשך תקופה העולה על שנתיים, או שערב מועד ההחלה מלאו לו 50 שנים"

יפעת שאשא ביטון: אם הוא רק בן 50 ולא היה בחינוך, הוא לא יקבל.

יפעת שאשא ביטון: אלה שבני 50 לא בהכרח מקבלים.

סיגל מרד אברג'יל: הייתה התייחסות מיוחדת גם לעניין הגיל.

סיגל מרד אברג'יל: אז אני שואלת האם הקריטריון של ההחמרה רלוונטי?

יפעת שאשא ביטון: אם אני בת 50 והיום צנחתי למערכת אז אני כשירה?

יפעת שאשא ביטון: ממש לא.

סיגל מרד אברג'יל: אז זה אומר שגם זה פתוח לבדיקה מחדש.

יפעת שאשא ביטון: פשוט מתקנים את זה.

שמרית שקד גיטלין: "(3) לעניין מי שערב מועד ההחלה ניהל מעון יום לפעוטות יחולו ההוראות כמפורט להלן, לפי העניין: מי שערב מועד ההחלה מילא תפקיד זה במשך תקופה שאינה עולה על 5 שנים יהיה פטור מעמידה בתנאים שנקבעו לגבי תפקיד כאמור, למעט תנאי כאמור שעניינו הבטחת שלומם של הפעוטות השוהים במעון היום לפעוטות ובלבד שתוך 5 שנים מיום מועד ההחלה, עבר הכשרה למנהלים לפעוטות מטעם המשרד, או הכשרה דומה על ידי אחר, כפי שקבע השר.

שמרית שקד גיטלין: מי שערב מועד ההחלה מילא תפקיד זה במשך תקופה העולה על 5 שנים יהיה פטור מעמידה בתנאים שנקבעו לגבי תפקיד כאמור, למעט תנאי כאמור שעניינו הבטחת שלומם של הפעוטות השוהים במעון היום לפעוטות".

שמרית שקד גיטלין: כלומר מי שכבר עבד ערב מועד ההחלה 5 שנים יהיה פטור לחלוטין.

שמרית שקד גיטלין: מי שעבד פחות מ-5 שנים, יהיה פטור למשך 5 שנים, או שיהיה פטור מהתנאים שנקבעו לגבי מנהלת מעון יום לפעוטות.

ורד וינדמן: ניתנים פה פטורים לגמרי מהכשרה?

יובל גל אביעד: עם השלמה ב-5 שנים.

סיגל מרד אברג'יל: למעט תנאי שעניינו הבטחת שלומם של הפעוטות.

יפעת שאשא ביטון: אמר הצוות המקצועי, לא אני, שלוותיקים ביותר יש הקלה, שזה בסך הכול 40 שעות ובלי מבחן.

יפעת שאשא ביטון: אז תתאימו את זה בבקשה למה שהצוות המקצועי בנה.

יפעת שאשא ביטון: הם עבדו על זה קשה.

סיגל מרד אברג'יל: מה שהצוות המקצועי בנה, הוא בנה גרעין דרישות שאמור לתת מענה לחלק מההיבטים של הבטחת שלומם של הפעוטות.

סיגל מרד אברג'יל: זה מסוג הדברים שבהתייחסות של גורמי המקצוע, זה חובה, כולם חייבים לעבור את זה.

סיגל מרד אברג'יל: אף אחד לא יקבל שום פטור מזה.

סיגל מרד אברג'יל: עכשיו אנחנו מדברים על הרבדים הנוספים שהוגדרו בתקנות והפטור הולך להתייחס לרבדים הנוספים ובלבד שמה שקיים ברובד לא פוגע בשלומם, בטיחותם של הפעוטות.

ורד וינדמן: נושא ההכשרות זה לא עניין לשלומם הפיזי של הילדים.

ורד וינדמן: אם אנחנו מתייחסים לגיל לידה עד 3, זה הגיל הכי קריטי לחינוך, אז אנחנו רוצים שגם מי שגילו יותר, למה לא נעשה דחייה של הזמנים של ההכשרה, למה נותנים פטור לגמרי?

יפעת שאשא ביטון: לא נותנים פטור.

יפעת שאשא ביטון: ענו לך על זה לפני רגע.

יפעת שאשא ביטון: אני חייבת לנעול את הדיון ועדיין לא סיימנו להקריא את החוק כי אנחנו כל הזמן ממחזרים שיח שכבר נאמר כאן.

יפעת שאשא ביטון: אמרה סיגל במפורש שאין פטור מהכשרות.

יפעת שאשא ביטון: יש מודל שכולם חייבים בו.

יפעת שאשא ביטון: עכשיו נדבר על כל השאר, כמה צריכים להרחיב לפי הוותק וכו'.

יפעת שאשא ביטון: לצערי לא סיימנו להקריא את החוק אבל לא נשאר לנו הרבה.

יפעת שאשא ביטון: נמשיך לעשות את זה ביום שני ב-10:00, כבר לא נהיה בזמן פגרה כך שיהיה לנו את כל הזמן לדבר על זה עד ישיבות הסיעה, אנחנו מצביעים ביום שני.

יפעת שאשא ביטון: אני ממש מבקשת מהמשרדים שאת כל מה שהיה שנוי במחלוקת להביא מוכן.

יפעת שאשא ביטון: תודה רבה לכולם הישיבה נעולה.